DR V. DEŽELIG ST. 


U PANDŽAMA 


LAVA 


Pis 





D R VELIMIR DEŽELIĆ ST. 


U PANDŽAMA 
LAVA 

ROMAN IZ DOBA HRVATSKE NARODNE DINASTIJE 


ILUSTRIRAO GABRIEL JURKIC 



KNJIŽNICA DOBRIH ROMANA 
UREĐUJE DR JOSIP ANDRIĆ 
IZDAJE HRV. KNJIŽ. DRUŠTVO SV. JERONIMA 
SEDMO KOLO / MCMXXIX. / KNJIGA 25. 




JERONIMSKA KNJIGA 
TRISTA I DRUGA 


TISKARA ZAKLADE NARODNIH NOVINA U ZAGREBU. 


U PANDŽAMA LAVA 






1. OBLACI PRIJETE. 

S UNCE tone u blistave valove Jadranskoga mora 
i obasjava krvavim sjajem čitavu plodnu i dobro 
obrađenu okolicu između mora i planina, punu vi¬ 
nove loze, sočnih smokava, slatkih mandula i masnih 
maslina. U purpurnom sjaju rumeni se čitav kraj, 
čitav mali poluotok, sličan krastavcu, po kojem je 
i dobio ime tetragurium — Trogir. More je kao 
staklena ogromna ploča, nad kojom lijeću bijeli 
galebovi sad više sad niže, kao da se lakim krilima 
dotiču pjene morske. Veseli dupini skakuću iz ve¬ 
like vode kao obijesna čeljad, koja se raduje svome 
životu i hoće da još jednom zaigra prpošnu igiu, 
prije nego noć spusti tamnu koprenu nad kopnom 
i morem. Ulicama se gradskim šeću velike, koze 
crvene dlake i bistrih nevinih očiju. Jedva čekaju, 
da se smjeste u svoje pojate. Djeca još uvijek viču, 
valjaju se po travi i bacaju lopte. Hodaju i cikću 
i ijujuču ii cendraju i plaču. Djeca ko djeca. 

Trogirski građani umorni od posla sjede pred 
svojim kućama sa svojim drugovima i svojim že¬ 
nama razgaljenih košulja i ćeretaju i psuju i kle¬ 
veću i hvale, ali svi se jedne duše tuže na loša vre¬ 
mena. Pred mnogim kućama pred drvenim klu¬ 
pama dižu se drveni stolovi. Na njih ■ su iznesli 
pune vrčeve vina. Sve se opetuje, kao što je jučer 
bilo, a bit će i sutra, ako Bog dade. Žene spremaju 
krevete, spremaju večeru, da udovolje blagom 
utroblju čeljadi, prije nego li će svi zahrkati san 
pravednika. 

Pred jednom drven jarom sjedi debeli Talijan 
šjor Pijero. Omašni trbuh natkrilio je svojom ve¬ 
ličinom čitavog maljušnoga gospodara. Njegov 
obraz i modri nos pokazuju, da je strastveni štova¬ 
telj rimskoga boga Baka. Na glavu je natukao i 
navukao vunenu kapu i nabio je na ušesa, a njegovo - 
je odijelo vikalo svojim crvenilom, kao da sazivlje 
protiv sebe sve bikove, što ih je rodila Hrvatska. 
Sjor Pijero prekrstio je svoje omašne, tuste noge i 
fićukao neku novu talijansku pjesmicu, koju je ne¬ 
davno naučio od nekog putnika đaka, koji mu je 
mjesto para za vino pjevao vesele pjesmice, nešto 
ozbiljne, a većinom, vrlo papreno masne. 

Ali eto tt k, šjor Pijem stupa velikim, i ne¬ 
spretnim r slonovim koracima grdosija od čovjeka. 
Omašni mu brci titraju kao lišće na dubu, kad ga 
vjetrić ,ziba. ( Goiostas u narodnom odijelu s crvenom 
kapom. na : glavi, maše rukama iz daleka i smiješi se 
dobroćudno, dolazi ponosno do šjor Pijera i gleda, 
stoji li na stolu ispred susjeda i kuma krčag vina! 

No,_ hukne, — dobro da sam te našao. 
Gorim, izgibam od žeđe. Sve me pali u grlu. Da¬ 
nas sam se dosta naradio i nažuljao ruke, a malo 
prije ispržila mi baba masne sardelice na ulju. Bio 
sam gladan kao vuk i dobro su mi došle. Slina mi 
se_ cijedila, kada sam ih ugledao. I što da tajim, 
izjeo sam čitavu zdjelu. A sad žeđam, kume, že- 
đam. Ispio bih pola Jadranskoga mora,, da nije sla¬ 
na voda, ali tako ću radije da pijem tvoje vino* . 
Tek da nije, bojim se, kiseliš, bućkuriš kao po¬ 
sljednji put. 

Talijan se prijazno smiješio svome kumu. 
Oblizne jezikom svoju debelu i rumenu usnicu i 
odvrati: 

Mm. Porco di Baccho! Moje vino je buono. 

Da ga ima hrvatski kralj Svetislav, gladio bi bra¬ 
du, legao pod bačvu, turio u usta pipu, okrenuo 
pipac, pustio, da curi vino, i pio, pio. 


Ali gorostas Mironja mu nije ostao dužan. 

_ Varaš se. Svetislav bi ispljunuo tvoje tra¬ 
ljavo vino u tvoju neopranu gubicu. Ali mletački 
dužd učinio bi te svojim dvorskim luđakom, kada 
bi čuo tvoje blesaste riječi proti kralju hrvatskom. 

— Dužd bi trebao upoznati tvoj lajavi jezik. 
Sigurno bi te privezao na lanac pred duždevu pa¬ 
laču, da povazdan laješ i strašiš prolaznike. Da 
isplaziš svoju jezičinu i utakneš je u more, sve bi 
ribe pocrkale. 

Mironja se dostojanstveno nasmiješi. 

_ I to mi se zove dosjetka! Štrbavom zubu 

moje strine na otoku Korčuli lagije bi se nasmijao, 
nego tvojim šalama. 

Talijan natoči iz golemog vrča vina u manje 
vrčeve i pruži jedan Mironji. 

— Ne laj više! Rekao si, da si žedan, pa loči 
već jednom. Odmah ćeš zašutiti, kad okusiš ovu 
bogovsku kapljicu. Hajde, da se pomirimo! Vre¬ 
mena nisu takva, da se svađamo. 

Mironja prihvati vrč objema svojim omašnim 
šakama> digne ga do ustiju, nagne ga i stane piti. 
Vino je klokotalo u njegovu grlu, a pri tom mu 
se lice razniježilo, oči zatisnule. Vidjelo se, da 
uživa. 

— Aha! Valja. Ovo vino krijepi, nevaljance! 
Gdje si ga ukrao? — mljasnu jezikom zadovoljno 
Mironja. 

— Pa rekao sam ti: izvrsno, izvrsno vino. Do¬ 
bio sam ga od svoga pašanca s otoka Visa. Velim 
ti: malvazija, prošek, lacrima Christi nisu ništa 
prema ovoj božanstvenoj kapljici. No sada su i 
tvoje masne sardelice zadovoljne. Mogu plivati. 

Mironja je već istrusio i drugi vrč. 

— Odlanulo mi je. Ugasio sam prvu žeđu. A 
sad pričaj, što ima nova! 

Talijan uzdahnu: 

— Žla vremena. 

Ako ne znaš drugih novosti, onda jezik za 
zube! To nisu novosti. To i sam znam. Čitav se dan 
mučim kao kljuse, dođem kući, onda baba brunda. 
Došao sam k tebi, da se malo rastreseni, da zabo¬ 
ravim bar na čas brige, a ti opet, kao da ti đavo 
šapće u uho, da me ozlovoljiš. Zla vremena... zla 
vremena! To pjevaju i vrapci na krovu. Ali daj 
vina, da se pomirimo! Ja sam žedan kao prazna 
čutura. 

Prihvati i iskapi vrč. Talijanac nastavi: 

—- Meni izgleda, da su svi vrazi sa svojim ro¬ 
govima počeli 'derati hrvatsko kraljevstvo. 

Ta ti vrijedi. Radije bih bio mula nego čo¬ 
vjek. Ra da još nema te zlatne kapljice, koja raz- 
veseljuje srce, hodali bi po toj zemji kao škorpijuni 
i sami^bi sebe u. rep ujedali i štrcali otrov u oja¬ 
đene žile. Da, da... Sve je naopao. Hodamo ne 
nogama, već glavama. Ne govorimo gubicom i je¬ 
zikom, već zubima grizemo sve, i sami sebe,' a 
drugi ujedaju nas. Baš smo kao babe; što imaju 
manje zubi, to su zubafcije. 

— Sve mislim, da se Krist Gospodin sakrio u 
neku spilju i da ne će više da nas vidi, jer se svijet 
izopačio i jer smo svi same hulje i lopovi, a med 
svima lupežima ti si, Mironja, najveći. Ali daj, da 
se pomirimo! 

Opet nagnuše piti. Uza svu dobru volju njihov 
je razgovor postajao sve ozbiljniji. 

^ R^ c h. što ti drago, dragi Mironja, no mo¬ 
raš priznati, svaki dan nam je sve to gore. Car u 
Bizantu odviše je daleko. Baš mu je do nas kao do 
zarđaloga čavla u trulom balvanu. Kralj hrvatski 
pravda se sa svojom braćom radi krune. Nije mu 
na kraj pameti, da nas spase od propasti. Naši bro¬ 
dovi stoje bez posla u lukama ili se vraćaju prazni. 
Ako tako dalje pođe, svi ćemo sijeno jesti kao 
magarci. Samo ako i sijena bude. 

Mironja, koji je dosada mirno sušao, udari u 
smijeh i gurne omašnom šakom Talijana u trbuh: 


— Dok ti to brdo ne splasne, trebat će dosta 
vremena. 

gjor Pijero lecnu se malo. Lice mu se zacr¬ 
veni kao paprika. Prihvati objema dlakavim ru¬ 
kama svoj bačvasti trbuh, kao da ga hoće obraniti 
od nove navale. Onda 'nastavi važno: 

— Rugaj mi se, koliko ti drago. Prava je 
Božja istina, što govorim. Venecija je nadmudrila 
i bizantskoga cara Vaisilija i Konstantina, a i hr¬ 
vatskoga kralja Svetislava. Otkako je postao mle¬ 
tačkim duždem Petar Orseolo 11., odonda je po¬ 
stala Venecija slavna i bogata, a mi sve više naza¬ 
dujemo. Otkako je mudri Mlečanin dobio zlatno 
pismo, hrizovulju, od bizantskoga cara, odonda ne 
sjaje više sunce Hrvatima. 

— Znam i ja tu svinjariju. Grom ubio toga 
Orseola! Reci, je li to sve onako, kako se to priča 
o toj hrizovulji? Ha? Jer ako je istina ... 

— Nažalost istina, sušta istina. Bizant je dao 
mletačkim brodovima slobodu, da odsele svaki brod 
pri ulazu u carigradsku luku plaća samo dva ce¬ 
kina. 

— Do vraga, — udari Mironja šakom po 
stolu, — a naši brodovi i brodovi ostalih naroda 
plaćaju pri ulazu trideset cekina. 

— A pri izlazu iz luke, — ljutio se dalje sjor 
Pijero klimajući svojom crvenom, debelom, ćela¬ 
vom glavom, — pri izlazu iz luke natovareni mle¬ 
tački brod plaća doduše petnaest cekina, ali i to je 
polovicu manje, nego što plaćaju brodovi drugih 
naroda. Zar ne vidiš, da je to naša propast? 

Mironja se ozbiljno namršti. Njegovi su brci 
stali drhtati od uzrujanosti. 

— Zašto Bog ne zapovjedi, da onu prokletu 
Veneciju proguta more? 

— Nije ni to sve, moj dragi, — nastavi mirno, 
ali tugaljivo šjor Pijero raširivši svoje omašne od 
boje umrljane prste. 

— Šta više? Zar to nije dosta? 

— Čuj! Naši su brodovi, a'ko treba bizant¬ 
skomu carstvu za ratovanje, često zaplijenjeni. A 
sada je car Vasiliije naložio, da se nijedan mletački 
brod, kada navijesti svoj odlazak, ne smije dulje 
zadržati po redarstvu bizantskom od tri dana. Mle¬ 
čani su uz to dobili svoje -suce u Carigradu, dok 
trgovce drugih naroda mrcvare bizantski činovnici 
bilo iz kakvih razloga. 

— Ah, znam ja to, — viknu Mironja, —- mno¬ 
go puta naši brodovi ne mogu da se maknu iz Ca¬ 
rigrada. Podmitljive činovnike ne možeš dosta na¬ 
platiti. Poznam ja siromašnoga Iliju, trgovca, ko¬ 
jemu su ti prokleti činovnici ispili krv kao pijavice. 
Čekao riješenje suda, dok nije čitav imetak pro- 
tepao, i sada go i bos luta od sela do sela kao pravi 
pravcati prosjak. 

— Eto vidiš, jesam li pravo rekao? — mljasnu 
jezikom šjor Pijero i zahvati objema rukama vrč 
te ispije nekoliko gutljaja vina. 

— Jesi, brate, jesi. Pravo si rekao: što se tu 
dade učiniti? 

— Mlečić je mudar. On vozi i vozi robu. Ima 
slobodu trgovine po cijelom svijetu. Pazari dobro 
od Bagdada do sjevernoga mora. Gladi brkove. 
Masti bradu. Pije malvaziju i zgrće zlato i drago 
kamenje u svoju Veneciju, a mi.. . 

— Mi ćemo, da prostiš, pravo si rekao, ako 
tako dalje pođe, skapati od gladi. Da, da, pravo 
imaš. Eh, tu se ne da ništa učiniti. Da se bar naš 
hrvatski kralj Svetislav složi sa svojom braćom Kre¬ 
šimirom Suronjom i Gojslavom, dobro bi bilo. 

— Zašto dobro? — iskesi se Talijan. 

— Zašto? He, moj dragi, onda bismo mi di¬ 
gli vojsku, kakve svijet još nije vidio. Vratila bi se 
onda vremena kneza Branimira, Domagoja i slav¬ 
noga našega kralja Tomislava. Onda bi naše lađe 
hitroplovke, krcate divnim junacima, zaplovile na¬ 
šim sinjim Jadranskim morem, pa da vidiš, kako 


bismo pokazali kukavnim Mlečićima, što su Hrvati! 
Alaj bi se mletačke lubanje treskale po jarbolima! 

— Nemoj tako, dragi Mironja! Petar Orseolo 
silan je junak. Pokazao je svoje junaštvo u mno¬ 
gim bojevima. 

— Ah, šta ta talijanska ništanija! Pa da je ju¬ 
nak kao Samson, mi bismo mu Hrvati, složni, dali 
po tabanima, da bi cvilio kao guja u procjepu. Po¬ 
kazali bismo mu kao nekoć duždu Kandijanu. Još 
smo. jaki. Još je naš kralj gospodar svih nas pa i 
gradova, koji su tobože pod zaštitom carskom. Još 
nam Venecija plaća danak. Još naši hrvatski bro¬ 
dovi nadziru naše hrvatsko more... 

Talijanac potrepta lukavo zirnuvši Mironju po 
ramenima i šapnu: 

— Zar ti ne znaš, da je mudri Orseolo poslao 
svoga rođenoga sina Ivana u Carigrad, da izmoli 
od cara još i veće sloboštine? 

—- Kako? Što veliš? Može li biti još većih 
sloboština, nego što si prije rekao? 

— Može! Car mu je Veneciji predao svoje 
pravo na Dalmaciju. 

Mironja razrogači oči i vikne prigušenim 
glasom: 

— Lažeš! Zar misliš, da sam glupa baba, da ti 
to vjerujem? 

Šjor Pijero pogleda ga prestrašenim pogle¬ 
dom, ali ipak odgovori: 

—- Ne lažem. A još je i to novost, da je car 
bizantski Vasilije vjerio svoju nećaku, princesu 
Mariju, s Ivanom, sinom mletačkoga dužda, da tim 
još više potvrdi, kako je Dalmacija, koja je od dav¬ 
nine po pravu bizantska, sada postala mletačka. 

Mironja porumeni od ljutosti: 

— To je rat. Ne preostaje drugo, Već da na¬ 
brusimo mačeve, zaoštrimo strjelice zasučemo ru- 

kave i da srnemo u junački boj protiv Mlečana 
0 J e jos jedini način, da se spasemo. 

Viideći šjor Pijero gnjev hrvatskoga nriiate 

“ Sa ”'° 1 mallM di ga' 

rnni r Pol . ak °> m °i dobri Mironjai Zoveš se Mi- 

ppliSslESi 

kralTevstvu n, gdie n i a ’ ^ T™ I lesIo S' e u hrvatskom 
i cSSi™ SV n KlaV - a '/ dmg ' »> Krešimira Soroi u 

£'Sii m0J dragl Mironia ’ • «*» * ”S 

žanie M m r ri a f n , a f nU0 S ! oju - lavu Prsima i zgra- 
S izianm Ca "'° “ ° &ma - pa ^‘ovo o£afnim 

— Onda je sve izgubljeno! 
i alijan se prignu posve blizu do niega 0?1p 
ajuci se .oprezno na sve strane šapne^u u uho: 

, ,, ar hi bilo pametno od nas da se nre 

damo Veneciji? Imali bismo onda sve povlastice 
kao , Mlečani i postali bismo isto tako bo P gat kao 

, Kao da J' e Srom udario, tako su te ri ječi izne 
nadile gorostasa Mironju. On skoči sa kune i 
udar, svom snagom, štogod je mogao po stolu. 

vrčevi UUE na d . vo J e '. a sa stola se skotrijali 
vrčevi, pah na kamen i razbili se u crjepotine dok 
je crveno vino teklo kao krv. J P ’ 

t i ..^Trista mu gromova! Huljo! Tako dakle? 
ajice. Ugušit cu ja tebe, životinjo nijedna! 
Gorostas korakne naprijed. Ispruži gvoie eo- 
, . me v. ruke prema grlu svojega protivnika A on-vi 

gSS’lfZ^ bi ^ u isi« 

gorostas za njim. Sjor Pijero zajauknu od bola. 

koji je oćutio, kada su ga ščepale dvije užasne 
ruke. 

Uto je već navalilo i nekoliko susjeda veseleći 
se,' da će vidjeti, kako teče krv. 

No u taj se čas dogodilo nešto nečuveno. 

2. SUDNJI DAN. 

U RNEBESNI jauci prodirali su nebu pod oblake. 

Gomila raščupanih, poderanih, podivljalih ljudi 
vikala je i urlala, da se sve orilo. I dok su se jedni 
golih gornjih tjelesa bičevima i kamenjem udarali, 
tako da je krv tekla iz njihovih otvorenih rana, 
dotle su drugi urlali kao bjesomučni: 

— Miserere.. . miserere, srniluj nam se, smi- 
luj, Gospode! 

Njihova su lica bila blijeda, ispašteoa i bolna. 
Na njima se odrazivao užasni bol, bol ljudi bez 
utjehe, ljudii, koji vide pred sobom utvare užasnih 
tmina, vjekovite ponore paklenih muka, iz kojih se 
puši sumporni dim i smrad tisuće i tisuće gnjilih, 
ogavnih lješeva. U taj metež, u tu vrevu, u tu viku, 
u tu uri javu stala se miješati zvonjava crkvenih 
zvonova, kojima su neki od tih ljudi stali da zvone. 
Sve više i više ljudi pridružilo se toj rulji, toj^ go¬ 
mili, tome mnoštvu, koje je raslo od časa do časa. 

— Miserere ... miserere . .. Sudnji dan . . . 
Sudnji dan. 

Jauk i plač, usklici bola i očaja miješali se sa 
zvonjavom zvona i urlikom bjesomučnih flagela- 
nata. U jedan neviđeni i nečuveni kaos i u go¬ 
lemu, neprekidnu, groznu i očajnu pjesmu smrti. 

Sada se već polutama pretvarala u tminu noći. 
Prozori kuća stali se rasvjetljivati, a na trgu, na 
kojem se gomilalo sve više ljudi, pojavile su ba¬ 
klje, najprije jedna, dvije, a onda sve više i više. 
U sjaju tih bakalja žario se trg, plamtjela su lica 
vikača i krv je tekla iz rana, topla čovječja krv. 


... S.4„ “Sr " • " ,iSerere '- Suđ "J' i lan 

i . . U * 0 ..* e na ka meni stup popeo čovuljak. Crvene 

lirca ’ S Sir fl e i/ U mU U sv + ijetl ' u - Crvena brada kao u 
jaica micala se amo tamo, kao da vjetar niiše 

r> a ^H°l CV1Jec j e ' , fi jj elu mu crna haljina, koja mu 
je padala_ preko koljena. Obrazi su mu bili sa- 

d£r o %uku ’Nf mUCeni ^ iZglađnjel,i P° stom - On je 
L. gao , raku - Njegove oci zapiljile se u narod. Na¬ 
stade tišina, kao da je neka tajna moć prostruiila 
gomilom svijeta i naložila mir. P J 

T Su dnji dan. Da, sudnjii dan! Govorio ie ia- 
im glasom čovječuljak. Još malo vremena i Disat 

2L2 t,SUČa poroda Kristova Znate fi 

ragi moji, sto. znači tisuću godina? U otkriven iu 
evanđelista Iva.na .stoji pisano: »I kad se svrši ti 

fSS.tt*’ 0dVezal će se sMona iz tamilic™ oje 
i ‘zid ce da vara narode po sva četiri kraja zemlje 

Goga a Magoga, da ih skupi na boj, kojih je broj 
kao pijesak morski. I uziđoše na površinu zemal? 

o*a„‘i “ Pk „eba e ft* T tih n‘ Ts2 

o b anj s neba. i proguta ih.«* Jeste li čuli mili 

moji. Vatra je slika strahovitog .suda Božjega. 

Sudnji dan je blizu. Tisuću se godina navršuje. & 

vršnip - dan je blizU • • • tisuću se godina na- 

kSh 'J,; M - Se , rere • ■' ™' serere nobis, Domine! — 
thcali su oni, koji su bili blizu govorniku. 

I kao da će ponovno početi jauk i uri java ali 
govornik digne ruku, da želi nastaviti. ’ 

c+ Pa , za . r ‘ ni J e vrijeme, da dođe sudnji dan? 
Strahovita bijeda obilazi kao užasna neman čita¬ 
vim svijetom. Posasti dave narod. Svuda se čuje 
kletva opačine, vrisak bluda, svijetom se slave 
RIT; ogavnih hetera i okrutnih, bezbož- 
mh tirana. U nekojim krajevima glad hara tako 
da je mnogima ljudsko meso hrana, a mjerica 
brašna pomiješana s pijeskom vrijedi toliko kao i 
* Ivan Apokalipsa 20, 7. 

mierica zlata. Svijet, u kom vlada sotona, umire u 
„a(užasnijim grijesima. Žene skidaju svoje ko- 
' ne i mame besramnim hihotom muškarce, a mu¬ 
ževi vični na mezevo bojno lijevaju u sebe vino 
kao u bačve te sa staklenim očima, pjani kao .živo¬ 
tinje otimaju sve, što im dođe do ruku. Svijetu se 
primiče kraj. I vi, luđaci, još gradite kuće Vi po¬ 
pravljate hramove. Vi šijete sjeme. Ukrcavate svoje 
lađe.‘Štedite i spravljate svoje usjeve. Ludovi! Lu- 
dovi! Ludovi! Odsudni je čas blizu. Ništa vise ne 
može da vas spase. Jao! Jao! Jao! 

Govornik je svršio i sašao sa uzvišenoga svo¬ 
ga mjesta. Iza toga se još jače ponovio jauk go¬ 
mile Od ugla do ugla, od stijene do. stijene ozva- 
njao je strašan poklik: »Jao! Jao! Jao!« A taj grozni 
poklik dizao se nebu pod oblake i odjekivao doli¬ 
nama i planinama, dvorovima i oborima, trgovima 
i ulicama. I kao da je taj glas prodirao i. u dubine 
mora i u visine gora, svud se čulo jecanje, stenja¬ 
nje, prigušeni hripot i strašni vapaj: »Jao! Jao! 
Jao!« 

Čitava ta gomila, udarajući se kamenjem, ko¬ 
nopima, bičevima i lancima, valjala se u sablasnoj 
rasvjeti bakalja poput lavine dalje u noć, da od 
sela do sela, od grada do grada proglasi sudnji 
dan, jer je tisuća godina blizu. 

Za časak se ipak ta gomila zaustavila, kao da 
je došla na neku zapreku, na neki nasip.^ 

Pred njom se pojavila četa oboružanih ljudi 
na visokim konjima. Bila je to četa s panoijerima 
na tijelu, a s blistavima šljemovima na glavi. Na 
čelu čete bila su tri konjanika, po izgledu vitezovi 
i uglednici naroda. I narod ih je prepoznao. Bili 
su to: trogirski prior-načelnik, ban pomorskih 
strana, brat kralja Svetislava:. Krešimir Suronja 
i redovnik opat domaćeg beneditinskog samostana 
cntac Mavro s velikim propelom u ruci. A kad su 
se ljudi pred tim uglednicima nešto smirili, prior 
diže ruku i oštrim glasom poviče svjetini: 

d L? tC !"f e . S( r ovamo sjatili kao na sa- 
S"; , “ s ? e bekeljite i kreveljite, kao da je došla 

nvH? l g a'f Z o r nern , ate dru &°ga posla, nego da 
hlhl? ^J adete Bogu dane 1 da J’ančete i plačete kao 
babe? Koji vam je vrag pao na pamet? Zar su vuci 
nagrnuli na vaša stada? 

Tišinu, koja je u malo časova nastala, prekine 
glas jednog mornara, plačljiv i hrapav: 

— Gore, mnogo gore! 

i povikaše? ^ SU Se dogovorili > otvoriše svi usta 
— Gore, mnogo gore! 

• , ' ^nr ste svi poludili, da ovdje zavijate ko 
Bog ^ < Vamaf 1 hranu ’ a ne mo & u da je nađu? 

I začu se glas: 

- Sudnji dan! Sudnji dan! 

A sad se javi stari benediktinac i jakim gla¬ 
som viknu narodu: g 

.. ~ .™ e Bož i e > ljudi, zar vi vjerujete u te 

jesti, sto ih pronose svijetom rovari, koji prave 
po čitavom svijetu smetnje? Ljudi kršćani, ne slu¬ 
šajte lažne proroke! 

Staii je benediktinac bio časna pojava Kose 
su mu padale niz leđa poput srebrnog vala ' a ve 
Jke i jasne su mu oči svijetlile plamenom vatrom 
i on ponovi: 

, — Ljudi! Kršćani! Ne slušajte lažne proroke 

koji obilaze oko vas u ovčjoj koži, a vuci su gra¬ 
bežljivi Vičete: sudnji dan, sud A j i dan. Imate 
pravo Sam Krist Gospodin rekao je, da će doći 
dan strasnoga suda. Ali kad će biti taj sudnji dan? 
Tko bi se usudio to reći? Zar ne znate, da stoji pi¬ 
sano u sv. pismu: »O danu onom i času nitko ne 

beski^^f 7 1 nebeS l ki ’ , neg0 samo 0tac m °j ne- 
doS l iip S r nC Znate ’ da P r !J' e sudnjega dana ima 
doći Ilija, da se moraj u obratiti Zidovi, da se mora 

* Matej 24, 36. 

vjera katolička rasprostraniti po čitavom svijetu? 
Gdje su vam svi ti znaci? Smirite se dakle, bdijte, 
molite, ali i radite, kako Bog zapovijeda, i ne slu¬ 
šajte krive proroke. Činite pokoru, to je lijepo, ali 
ne napuštajte svojih njiva, ne ostavljajte svojih 
poslova, jer ćete iz zla u gore. Sami ćete skriviti 
glad, a iza glada dolazi kuga i rat. 

Te su riječi bile izrečene uvjerljivo, i opat se 
nadao uspjehu. Ali uzalud. Kao da je bijes ušao u 
čovjeka s crvenom kosom. Dižući obje ruke u vis 
stade vikati, kao da je pobjesnio: 

— Dolje! Ti si lažni prorok! Ti si pas pakleni, 
koji sikćeš laži i otrov. Braćo! Ne dajte se preva¬ 
riti! Naprijed! Sudnji dan je pred vratima. Neka 
prestane svaki rad, jer je grijeh protiv Boga ži¬ 
voga. A što se ovaj prijeti ratom, vara se. Vojnici 
će sami odbaciti oružje; slomiti mačeve i ne će 
više slušati svojih vođa. 

— Tako je, tako je! — vikali su njegovi pri¬ 
staše. 

— Otac benidiktinac ima pravo! — vikali su 
drugi. 

— Strgnite s patra mantiju! Bacite ga s ko¬ 
nja, kamenujte ga! — vikali su treći. 

I ljudi stadoše posezati za kamenjem. Nastala 
bi tučnjava i kreševo, da uto nijesu navalili konja¬ 
nici, da rastjeraju narod. 

Onaj s crvenom kosom derao se u sav glas: 

— Prokleti bili, prokleti bili!... 

Ali rulja se uklanjala konjanicima i bježala u 
uske ulice staroga grada. Većina je bježala svojim 
kućama, ali procesija, koja se prije bičevala, još je 
tvrdokorno ostala pod vodstvom čovjeka s crve¬ 
nom kosom, koji se neprestano derao: 

— Prokletnici, pregazite nas! Ubijte nas! De¬ 
rite nam kožu! Bolje, da od vas poginemo, nego 
da budemo žrtve sudnjega dana. 

I fanatici su stajali kao željezni zid, a da se 
nisu micali. 

Uto se dogodi nešto, čemu se nije nitko nadao. 

Oštra strijela zazuji tik ušiju kneza Kreši¬ 
mira Suronje, brata hrvatskoga kralja. Vidjelo se, 
da je bila njemu namjenjena, ali ona proleti po¬ 
kraj njegove glave i zahode se u grkljan siromaš¬ 
noga patra, koi je jašio u neposrednoj blizini nje¬ 
govoj. Otac benediktinac zajaukne. Mlaz krvi po - 
teče iz njegove rane. On zatetura i padne s konja. 

Sad istom naloži prior gradski, da trubljači 
zatrube, i malo zatim bile su ulice gradske posve 
očišćene od ljudi. 

Ali strah pred sudnjim danom nije iščeznuo iz 
srdaca građana i seljaka te je zarazio i vojsku 
hrvatsku, u kojoj su mnogi stali da govore: »Ako 
dođe do rata, bacit ćemo strjelice na zemlju. Skršit 
ćemo mačeve«. 

Sve je strepilo i drhtalo pred časom straho¬ 
vitoga suda. Sve se je udaralo u prsa i jaukalo: 

— Miserere ... miserere . . . Jao! Jao! Jao! 

Neizreciv strah napunjao je čitavi kraj. 

A dok se to zbivalo po svijetu, dužd se Orse- 
olo spremao na rat. 

3. STRAH PRED BRATOM. 

V IDIO sam krvavu pjenu na modrim usnama 
mrtvaca. I on mi je govorio: »Ja nisam umro 
smrću svojom, već smrću žrtve za tebe. Strijela 
Ubojice nije bila namijenjena meni, već tebi, hrvat¬ 
ski kralju.« Staklene se oči u mrtvilu tuge nisu više 
mogle upiljiti u moje oči, ali mrtve govorile su više, 
nego žive: »On, koji je ubio mene, a htio je ubiti 
tebe, on je samo ruka, a glava je druga.« I drhtnuo 
sam nad užasnom misli smrti, ja, koji sam joj hra¬ 
bro i bez straha gledao u oči u stotinu kreševa boj¬ 
nih. I volio bih, da sam u zemlju crnu propao, 
dublje, no što je more duboko. Užasne mrtvačke 
nijeme usne zborile su, vikale su u duši mojoj tako 
jako, da mi se stalo tresti čitavo tijelo, da su mi se 

grčile ledenim grčem kosti. Čuo sam riječ: Kajn... 
Kajn ... Kajn! A te riječi palile su me kao žeravke 
boli u moždanima mojim i rezale srž duše moje. I 
ja sam pred sobom jasno vidio mrki obraz brata 
svojega, kralja Svetislava, iznakažen, izobličen 
bjesomučnom mržnjom na mene. Iz njegovih očiju 
čitao sam svoju smrt. A tako smo se ljubili, dok 
smo skakutati oko krila majke naše, koja nas je 
jednako mazila po pramenima kose naše tepajući 
mile riječi majčine ljubavi. A sada . .. Ne, ne! To 
nije moguće!... 

I Krešimira Suronju kao da će obliti suze. 

A pred njim je stajao lukavi strateg (bizant¬ 
ski poslanik) i kimao tobože sućutno glavom. 

— O siromašni kralju, jer to bi ti morao biti, 
da ti nije prevarom oduzeo žezlo rođeni brat tvoj. 
Nažalost dobro si vidio u mislima svojim. On, koji 
se prevarom riješio braće suvladara svojih, koji 
bi po pravu baštine oca morali zajedno vladati, on 
se boji te svoje oborene braće. Strah, veliki strah 
počinja strahovita djela. Zar se tome čudiš? Zar 
nije svima u pameti, kako je bizantska carica Teo- 
fanija sa Cimiskom ubila svoga muža cara Nike- 
fora, a zar nije ta Teofanija bila i žena Romana, 
cara bizantskoga? Zar nije ta krasna i lukava 
Grkinja nagovorila svoga muža Romana, da otruje 
svoga vlastitoga oca cara Konstantina, a kad se 
tako njezin muž Roman uspeo s njome na prijesto, 
zar nije onda četiri godine zatim otrovala i svoga 
muža? Pa kad to sve znaš, zar se još čudiš, da bi 
častohlepni Svetislav mogao usmrtiti brata svoga, 
da se riješi buntovnika i da sebi osigura prijesto? 
Zar ne živimo u vrijeme kletve? 

Krešimir Suronja slušao je riječi govornikove 
na oko mirno, ali bio je blijed, a usnice su mu drh¬ 
tale od uzrujanosti. 

— Brat... rođeni brat... Da, da, vrijeme je 
kletve. Pa ipak ne mogu vjerovati... 


— Znam ja, da ti je to teško. Ali ja sam odmah 
dao provesti istragu za krivcem. Moji uhode pro¬ 
našli su lica, koja su bila svjedoci krvavog čina. 
Ti su svjedoci prisegli, da je ubica, koji se odmah 
bacio na konja i iščeznuo u noć, uistinu čovjek 
tvoga brata Svetislava. 

Krešimir Suronja spusti glavu na prsa i uz¬ 
dahne duboko: 

— Dakle je istina! 

— Ne samo to, nego meni je javljeno, da tvoj 
brat ne može mirno da spava, dok zna, da ste vi: ti, 
tvoj brat i tvoj sin Stjepan na životu. U svakom 
kutu vidi smrt i strah ga je pred vama. On je pri¬ 
segao, da ne će mirovati, dok ne spazi mrtve glave 
vaše. Onda će tek prvi put mirno leći na počivali¬ 
šte svoje. Tebi i tvojima prijeti ledena smrt, a ako 
ništa ne učiniš, sve je propalo. 

— I meni je život drag, — uzdahne teško Kre¬ 
šimir Suronja, — ali se još više bojim za sina Stje¬ 
pana. No u brata Svetislava je vlast. On može sve. 
Naša je smrt neizbježiva. 

—■ Ne, to nije. Bježi! 

— Kamo, kuda, kad Svetislavova ruka sva- 
karno dopire, pa i ovamo u Trogir, koji ima samo¬ 
stalnu upravu? 

Nastade mala stanka, za koje se čuo zuj mu¬ 
ha, što su letjele zrakom. Strateg je oštro proma¬ 
trao kralja i mislio, bili ne bi li mu rekao odlučne 
riječi, unaprijed promišljene. A onda odvažno 
istisne kroz zube: 

—- Bježi sa sinom u Veneciju! 

Krešimir se Suronja lecne na te riječi, a lice 
mu poprimi izraz gnjušanja. 

— K duždu Pijetru Orseolu, našem najvećem 
neprijatelju? Ta kako možeš takva što i pomisliti? 

— Dužd Orseolo? Tvoj neprijatelj? Što ti na 
um ne pada! To je samo u tvojoj mašti! 

— Mlečani nas mrze. Oni nam plaćaju danak. 
Oni su naši krvni neprijatelji. 

— Možda danas. Dopuštam. Ali zar se već 
nije radi koristi i najveći neprijatelj s neprijate¬ 
ljem pomirio i pobratio? Zar se nisu i nepomirljivi 
neprijatelji Pilat i Kajfa pomirili, kad je trebalo 
uništiti 1 zajedničkog tobožnjeg neprijatelja. Pa 
onda spomenuo si danak. Oprosti Veneciji danak i 
stvorio si vječnog prijatelja. Tvoj brat te je lišio 
krune. Dobro! Ali ti ćeš tu krunu natrag dobiti. 
Tvoj brat ti hoće oteti život. Dobro! Tvoja je duž¬ 
nost da se braniš. Venecija će ti spasiti život. Tebi 
i tvojima. Venecija će ti dati krunu i postaviti- te 
kraljem i uz tvoje ljude i pomoć dalmatinskih gra¬ 
dova prognati kralja Svetoslava, tvog brata. 

— Ne, to nije moguće. Naša i mletačka mržnja 
je odviše stara. Naši pomorci, neretvanski gusari, 
napadaju njihove lađe i dopiru čak do laguna u 
pobjedničkom boju te uznemiruju i samoga dužda 
u njegovu dvoru. Kod nas vrijedi ona: Oko za oko, 
zub za zub. Za svakog mrtvog Hrvata dva mrtva 
Mlečića! 

— Ali to je glupost. To s-u ljudi izmislili. To 
mogu ljudi i izmijeniti. Kršćanska nas vjera uči: 
»Oprosti nam grijehe naše, kao što i mi oprašta¬ 
mo . . .« Ti moraš Veneciji oprostiti, i bit će svemu 
kraj. Veliš, da hrvatske lađe ugrožuju samu Ve¬ 
neciju. Pa to je upravo razlo-g, da će ti mletački 
dužd biti na ruku. 1 njemu je dosta tog vječitog 
uznemirivanja i tog vječnoga kreševa. Ako pružite 
ruke jedan drugome, tim će nemirima nastati kraj 
i Jadranskim morem ne će više teći krv, već će na¬ 
stati mir, koji će koristiti i Veneciji i Hrvatskoj. 
Nije li tako? 

— Ti bi mogao imati i pravo, — promrmlja 
Krešimir Suronja. 

— Pa i imam pravo. Tebi kruna, Veneciji mir, 
svima nama blagostanje. Sve hlepi za mirom, za 
vječnim mirom. A taj je u tvojim rukama. Postat 
ćeš slavan čovjek, blagoslivat će te staro i mlado 
i tvoje ime bit će blagosloveno i zlatnim pismenima 

ubilježen-o u kroniku svijeta kao kralja mironosca. 
A ti zapravo radiš u svoju korist, dobivaš krunu, 
jakoga prijatelja Mlečanina, spašavaš život svoj, 
svoga brata Gojslava i život svog jedinca Stje¬ 
pana. 

— Dobro. Ti mi pričaš sjajne stvari. Ali zar 
ja ne bih postao time izdajica svoga naroda? To 
bi izgledalo, da sam se podlo predao na milost i 
nemilost Mlecima, da sam postao njihov rob. 

~ Ali to je smiješno! — stade se lukavo smi¬ 
juckati strateg. — Kakve su to — oprosti, da se 
usuđujem upotrijebiti te riječi — lude misli! U 
čemu izdajica? U čemu rob? Ti ćeš biti i ostati sa¬ 
mostalni vladar naroda svoga. A rob? Lukavi Pije- 
tro Orseolo sam je sebi dao naslov careva roba u 
svome pismu, caru Vasiliju. A ta zlatna riječ rob, 
čuješ li, samo riječ rob donesla je Orseolovoj 
otadžbini slobodu, masne pare, potpunu nezavisnost 
i još jednu zlatnu jabuku... 

Krešimir Suronja jedva je pratio svoje misli, 
koje su munjevitom brzinom letjele kroz dušu nje¬ 
govu, ali- zlatna jabuka pričini -mu se važnom te 
zapita: 

— Zlatnu jabuku? Što misliš po tim? 

—-To, da je Petar Orseolo poslao u Carigrad 
kao taoca svoga sina, kojega je vjerio od milošte 
car bizantski za bizantsku princesu Mariju. To, da 
je tako postao mletački -dužd rođak bizantsog cara 
Vasilija. To, da je bizantski car Vasilije poklonio 
Dalmaciju, dalmatinske gradove i otoke Veneciji 
na uzdarje, što će odsele Venecija, kao gospodarica 
mora, učiniti red u jandranskim vodama i... 

— Dosta! Dosta! — poviče Krešimir Suronja. 
— 9y°’ g° vor iš, to su strahote, to su precrne 
oblačine nad narodom mojim. 

— Oblačine, iz kojih će se prosut strijele na 
Hrvate i -na tebe i na tvog sina Stjepana. 

— Sveta Bogorodice! Mi smo propali! — 
šapnu Krešimir Suronja. 


— Propali? O ne, ako ti budeš pametan. Pro¬ 
misli što sam ti rekao. A-ko se svežeš s Venecijom, 
dobit ćeš krunu. Dobit ćeš od Carigrada sve one 
povlasti, koje ima Venecija. Gladni će narod bla- 
goslivati tvoju ruku, koja ga je spasila od bijede. 
Umjesto neminovnog rata s Venecijom i Bizantom 
imat ćeš mir. I tvoje kraljevstvo bit će veliko. 

— Misliš? 

— Nije samo da mislim, nego znam. Ako želiš, 
ja ću kao trogirski strateg posredovati u Veneciji 
za te u tom pitanju. I prije nego što misliš, postat 
ćeš kraljem hrvatskim. 

— T-o je zbilja zamamno, ali je li to pošteno? 
— zapita napola već uvjereni Krešimir Suronja. 

— Spasiti život svoj, -svog brata i svog je¬ 
dinca sina, spriječili narodu krvavi rat, to je sva¬ 
kako pošteno. 

— Dobro dakle, — uvjeravao je Krešimir Su¬ 
ronja samoga sebe. — Ja ću postati drug Venecije. 
Drugoga mi izlaza ni nema, ako dobro promislim. 
Hrvatski je narod nesložan, a stisnut je željeznim 
obručem neprijatelja. Savez bizantsko-mletački je 
koban za Hrvatsku. Trgovina će nas mletačka po¬ 
sve ubiti, jer je slobodna, a naša sputana. 

-— A tvoj je život ugrožen. 

— Ali hoće li mi Venecija vjerovati? 

Tu kao da je strateg namrštio čelo i kao da 
nešto promišljava. Prihvati se za glavu i obori oči. 
A Krešimir Suronja, -koji je to spazio, reče: 

— No vidiš dakle, na ono, što je glavno, mi 
sm-o zaboravili. 

Uto se strateg udari o čelo, tobože kao da se 
nečemu dosjetio. 

— Ah, ali sam glupan! Ta to je jasno kao 
sunce. Učimo se od Mlečana! 

— Što? 

— Učini isto, što je učinio slavni dužd mle¬ 
tački Petar Orseolo Drugi. 

— Što? 

Petar Orseolo Drugi poslao je svoga prvo- 
rođenoga sina u Carigrad kao taoca. 

v Mi u taj čas oćuti strateg na sebi jake ruke 
tijelo™ 11 " 3 Suronje ’ ko J e su stale tresti njegovo 

đavarTkS 1 ^ 1 S °!? n .°,’ ^ iskušavaš kao 

taoca, Dho J . PUS nJl! - S r^ ra sinka da da 'dem za 
dadem? Nkadl Ni'kfdT 1Zda ' |nkka! C *" i! Sina da 

i • „ Strateg se isprvice prepao nenadane navale 
ah uzmaknuvsi nekako iz ruku razljućenog Suronie 
skoci iza stola i rekne na oko mirno- J 

t0 ne m , oraš da učiniš. To je možda samo 

X AI? nr k T mi Je ° nako doŠla ’ saima od 

fnS'/ pr ° misli: 1 Iva ' n je Sin duždov, i on ga je 

sviietlom Z f tlri a ’ P3 Zato - P ° sinu svome P°stao 
svijetlom i velikom caru svijeta rođakom i dobio 

zlatnu jabuku. Ja sam ti, vjeruj, prijatelj. 

Krešimira Suronju je već bio ostavio prvi bijes 

tek su mu se još grudi žestoko nadimale, i kao kroz 

rnag u vidio je čovjeka, gdje mu se smiješka i zbori 

llJtCl. 

T i bi mogao dobiti zlatnu jabuku. A onda 

Svetislava -f P 7 Sltl Slna , od pdite zasjede svoga brata 
? Zar ne Vldls > kako J e već bodež zadro 
u sice njegovo, u srce sina tvoga jedinca? Spasi ga, 

a najbolje ce biti spasen, ako bude daleko od Hr¬ 
vatske i,njezina kralja Svetislava. U Veneciji će 
mirno, moći šetati po odajama duždevoga dvorca 
siguran za svoj život, i učiti na vrelu znanja ono' 
sto ce mu biti za život dobro. . ’ 

n ~ Zavodnice!—- dovikne Krešimir Suronja. 
Govoriš kao Zlatousti, riječi su ti slađe od meda 
ali pune su otrova.. ’ 

A ■ T Z . a * t .° otrova? Stavi ruku na srce i priznaj 
^nt 0 -l edini spas tebi i tvome sinu. 

Na te riječi Krešimir Suronja naglim koraci- 
ma povuče u svoje odaje ne rekavši ni riječi više. 
Strateg je jos ndkoliko časova ostao stajati, a onda 


priđe k visokom prozoru i pogleda prema moru. 
Lice mu se smiješilo od zadovoljstva, i on reče sa¬ 
mome sebi u brk: 

— Ribica je zagrizla udicu. Moja mudra laž, 
da mu rođeni brat radi o glavi, i iskazi lažnih svje¬ 
doka ne će mu dati spavati, učinit će svoje i... po¬ 
gača je naša. Veselit će se moj prijatej đakon 
Ivan, tajnik dužda mletačkoga, veselit će se i sam 
dužd, a mene čeka ... hej, hej, što me čeka! 

Više plešući na jednoj nozi, nego li hodajući, 
udaljio se zatim i strateg iz dvorane. 

Imao je pravo. One noći Krešimir Suronja 
nije stisnuo oka. 

4. NA GROBOVIMA DJEDOVA. 

U TROGIRSKOJ benediktinskoj crkvi gurali se 
ljudi čitav dan. Svi su u nijemom užasu prilazili 
do onoga katafalka u sredini crkve, na kojem je u 
otvorenom lijesu počivalo mrtvo tijelo ubijenog 
benediktinca. Sa svih strana okruživali su lijes veliki 
i visoki svijećnjaci, na kojima su gorjeli ogromni 
dupliri, koje je darovao Krešimir Suronja. Iz te 
vreve čulo se jecanje starih baka, koje su zguiene 
došle da posljednji put vide svoga dobročinitelja i 
vrlo omiljelog ispovjednika. Bilo je brkatih junaka 
mrkog pogleda i jakih mišica, koje su osvetničke 
misli obuzimale i na tom svetome mjestu, kad su 
gledali mrtvo tijelo, onoga, koji je znao tako lijepo 
propovijedati o Kralju kraljeva Kristu, vojvodi ne- 
beske vojske i junaka nad junacima, pred kojim su 
morale uzmaknuti legije satanske vojske. 

U crkvi je bila nesnosna zapara, u koju se mi¬ 
ješao vonj zapaljenih voštanica i dim tamjana. 

Hram je bio tako pun, da nijesu više nikoga 
puštali unutra. Redovi su se zgusnuli: izgledalo je, 
da je to mnoštvo ljudi neprobojno. Ali uto se do¬ 
godilo čudo. 


Najednom se kao na. tajnu zapovijed u toj 
gomili od crkvenih vrata, stao stvarati otvor, koji 
se sve dalje produljivao do mrtvaca. Nastao je 
špalir, kroz koji je prolazio dječak u odijelu hrvat¬ 
skog velikaša, dječak velikih, umnih, pronicavih 
očiju, kovrčavih, plavih pramenova, koji su mu 
pokrivali šiju. Njegov hod je bio ponosan, a ipak 
čedan, njegovo lice je bilo ozbiljno, a ipak prijazno. 

On nije trebao da upotrijebi silu, da prodre 
u tu svjetinu. Kao pred nekom magičnom šipkom 
svijet se ugibao tome dječaku i s nekim strahopo- 
čitanjem puštao ga, da prođe kraj njih. Jedan je 
drugome tiho šaptao riječ i sve je bilo u redu. 

— To je naš Stipe. To je naš anđeo, — šaptale 
su bake jedne drugoj. 

— Gle; kako stupa. Još je dječak, a stupa kao 
pravi kralj — govorili su starci. 

Muževi nisu govorili ništa, ali su s nekim po¬ 
nosom gledali na mladoga Stjepana, sina Krešimira, 
Suronje, princa iz hrvatske kraljevske krvi. 

A dječak, koji se polako pretvarao u mladića, 
prolazio je kroz taj red i išao ravno pred odar. 

Napokon eto ga tu pred mrtvacem. Gotovo 
mehanički stavio je u svetu vodu grančicu lovora 
i lakim pokretom ruke poškropio mrtvaca. Nje¬ 
gove se oči ustrmile u blijedi obraz mrtvaca, u ko¬ 
jemu kao da nije više bilo niti kapi krvi, to je dakle 
otmeni, učeni, pobožni čovjek, koji mu je tako 
lijepo govorio o znanostima i umjetnostima, koji 
mu je još pred dva- tri dana pokazivao ogromne 
folijante knjiga, uvezenih u bijelu kožu, i upozivao 
ga na fine inicijale i prekrasne rukopise znamenitih 
djela, izrađenih u hrvatskim benediktinskim mana¬ 
stirima. To je dakle taj čovjek, koji je uvijek bio 
veseo kao dijete i koji je bio stvoren, da svagdje 
kuda stupi, sije ljubav, veselje i blagoslov. I taj 
čovjek postao je eto žrtva ubojstva, i više mu nje¬ 
gove usta ne će ništa progovoriti. Sad je eto mrtav. 
Ali iz njegove glave vire još napola otvorene oči, 


staklene, mutne i vire u oči mladome knezu, kao 
da mu hoće odati neku strašnu tajnu, neko proro¬ 
čanstvo. 1 one usne bile su napola otvorene, te su 
se vidjeli bijeli zubi, u životu tako zdravi i lijepi, 
a sada tako strašni. Kraj zapare, znoja, tamjana, 
voštanica i mrtvački je vonj, da i mrtvački vonj 
tijela, koje se već stalo raspadati, djelovao je na 
živce’ dječakove, ali najvećma one oči i oni zubi. 
Najednom se pričini dječaku, da su se te oči rastvo¬ 
rile, a one usne da su se stale micati i zubi da su 
stali cvokotati. Pričinilo mu se, da se u one obraze 
vraća život, i bio bi najvolio, da vikne, ali iako je 
bio dječak, znao se svladati pred ovom svjetinom. 
Što bi ljudi rekli, da se boji kao baba mrtvoga ti¬ 
jela? I Stjepan se ugrize za usne i ne kliknu niti 
jedne riječi, samo je i njemu sva krv pošiknula iz 
lica, a na čelo mu je probio hladni znoj. Činilo mu 
se, kao da se pod njim zemlja koleba i da se njišu 
u crkvi stupovi, oltari i da se ruši čivati hram, a u 
sebi je govorio jasno nečujne, ali strašne riječi: 

— Što hoćeš od mene, mrtvače? 

I pričinilo mu se, da čuje u taj čas odgovor, 
koji mu je ispunjavao grozom sve žile mladoga 
tijela. 

— Krv .. . krv ... krv ... mnogo žrtve i stra¬ 
danja ... 

" I za časak kao da je dječak izgubio svijest. 
Mozak mu se mračio, on se pokoleba, ali sve je to 
bilo samo trenutak, a onda je i opet sve bilo mirno. 

Mrtvac je na odru u svojoj redovničkoj halji 
u mrtvim, uvenulim rukama grčevito držao pro- 
pelo. Njegove oči bile su mirne, njegove usne ni¬ 
jeme. I dječak je već svladao svoj nemir, izmolio 
svoju molitvu i vraćao se istim putem iz crkve. 

Kad je izašao iz hrama, bio je blijed kao krpa 
i oni, koji su ga vidjeli, govorili su, kako je mo¬ 
rao voliti toga redovnika, kad se na njegovu licu 
odrazuje tolika bol. 

_ Uistinu je u srcu Stjepanovu ostao neizbrisiv 
onaj cas, koji je proboravio pred mrtvacem i is¬ 
punjao ga nekom zlosretnom slutnjom, nečim o 
čemu nije znao, kako da sebi protumači, ali što' ga 
je strašilo i bolilo. 

. Čitav dan nije pravo došao k sebi. U svakom 
kutu kao da stoji stari njegov prijatelj redovnik i 
kao da ga gleda sumornim i žalosnim pogledom. 
On to nije vidio svojim očima. Ne, on jasno zna, 
da to nije piikaza, ali svojim nutarnjim očima on 
je ipak gledao i jasno je osjećao na sebi onaj tamni 
stakleni, mutni, a ipak tako pronicavi pogled re- 
dovnikov. 

, Nešto će se dogoditi, nešto će se dogoditi, 
sto ce biti odsudno za mene ili za moju porodicu. 
Mene moja slutnja ne vara, — govorio je dječak 
sam. sebi i stupao zamišljeno svojom osamljenom 
odajom. 

.„ 1 prošlo je tako dosta vremena, kad ii se otvo- 

nse vrata i u njegovu odaju stupi stari njegov 
sluga Bio je tako smućena pogleda, tako žalosna 
lica, da je to knežević odmah opazio, te ga zapitao 
sto se dogodilo. ’ 

A stari se baci pred njegove noge, obujmi ih, 
brižne u plač, i trebalo je dosta vremena, dok nije 
kroz plač mogao progovoriti jedva razumljive 
rijeci: J 

“ Zlo j e j gospodaru, zlo. Oh, što su moje 
stare kosti morale da dočekaju?! Oh, jao meni 
starcu siromaku, oh, da se nisam nikad ni rodio! 
Jaoh, meni, majko moja .. . Majko moja, zašto me 
nisi u porodu udavila? Zašto? Nikad ne bih doživio 
tako strašne stvari. A joj meni... a joj meni! 

I jedva je jedvice Stjepan saznao, što se 
sprema. 

— Prodat će te MleČiću, Bog ih udavio! Pro¬ 
dat ce.te na milost i nemilost Mlečićima. Strijela 
ih Božja ubila! Prodat će te vlastiti otac, vile su mu 
pamet pomutile. Majko moja! 



KUŠAO JE DA DIGNE MAČ KRALJA TOMISLAVA 


I tako je napokon Stjepan saznao, o čemu se 
radi. Starac sluga bio je i nehotice svjedokom raz¬ 
govora između Krešimira Suronje i trogirskog 
priora, pa je sve čuo. 

Stjepan je na tu vijest, sav protrnuo, ali ništa 
nije rekao, što mu je u duši. Tek je staroga slugu 
zagrlio i naložio mu: 

— Ne govori o tome nikome. Šuti, ako ti je 
mila na ranemu glava! 

Bio je u nejakoj dobi, kad mu je godine 995. 
umro djed Stjepan Držislav, ali dobro se spominjao, 
kako je u žalobnoj povorci pratio mrtvo tijelo do- 

broga djeda Stjepana Držislava. Kad su ga sahranili 
u kraljevsku grobnicu, koju je kod Solina sagradila 
žena Mihajla Krešimira II., kraljica Jelena, ona koja 
je tamo sagradila i dvije crkve: sv. Marije »od 
otoka« i sv. Stjepana. Ta crkva sv. Stjepana pod 
Klisom postade po njezinoj želji grobnicom hrvat¬ 
skih kraljeva. Tamo je ta draga njegova prababa 
i sama zauvijek počinula, tamo je sahranjen njegov 
pradjed Mihajlo Krešimir, tamo su eto sahranili i 
njegova djeda Stjepana Držislava. Tamo će poči¬ 
vati i on, njegov unuk Stjepan. 

Bio je tako ponosan radi slave svojih pređa, 
kraljeva hrvatskih, kad je slušao o pobjedama, koje 
su izvojevali Hrvati nad Bugarima, Madžarima, Sa¬ 
racenima i Venecijom. Slušao je pobožno narodne 
guslare, kako na guslama slave prvoga hrvatskoga 
kralja Tomislava, i sve mu se to već kao djetetu 
duboko usjeklo u pamet. I on je već kao dijete ku¬ 
šao da digne veliki mač kralja Tomislava, pa se 
divio, kako je golem, te je stvorio sam sebi u duši 
ogromni lik pradjeda svoga, gorostasa, kome nema 
više premca. I sve više je on rasao, ali s njime je 
rasla i zanosna misao, kako će on biti pravi na¬ 
sljednik njegov, i ta misao nije ga ostavila niti 
onda, kad je kao dječak proživljavao žalosni spor 
u kraljevskoj kući i kad je iza pokojnog djeda 
njegov stric Svetoslav, kralj hrvatski, istisnuo svoja 
dva brata iz kraljevske časti, koju bi morali zaje¬ 
dno nositi. Ne, niti onda nije on napuštao misli, da 
će se jedanput na njegovu čelu blistati hrvatska 
kraljevska kruna. Smijala se njegova duša, kad je 
u sanjama svojim gledao obnovu stare slave, dok 
su ga njegovi vršnjaci zvali u igre i zabave, ili da 
na moru pecaju ribe, on je volio lutati po samotnim 
vrletima, napeti luk svoj i gađati u sigurniji cilj. 
On je voli slušati lomljavu bučnih slapova, što su 
se upropanj rušili s visokih hridina, i godilo mu, 
kad su ga poprskavali u lice svojim bisernim kap- 
Ijicama. O da, on se veselio i milom žuboru poto¬ 


čića koji je hrlio kao nestašni deran preko zelenih 
i žitorodnih livada, ali jače mu je srce uzigralo, kad 
je gledao burne valove sinjega mora, kako se bore 
s mrkim i surim klisurama u bijesnoj i divljoj 
borbi. 

A sada će morati da ostavi sve to. Morat će 
da pođe u tuđinu i da ostavi cvjetne poljane rod¬ 
noga kraja i mila stada i vesele njive. Samo divno 
more, koje ljubi i oplakuje zelene obale hrvatske 
zemlje, njegove zemlje, samo to more ostat će mu 
i u Veneciji, da proplače nad njim za pustih noći 
mladih dana. On, dječak tek na pomolu proljetnih 
dana života. 

Tuga, velika, golema tuga obuhvatila ga, i kao 
uvijek, kad mu je tako tužno bilo, zaželi da prođe 
k starcu pustinjaku, koji je bio vjerni sluga nje¬ 
gova djeda i koji je sagradio pustinjačku svoju ko- 
ljebu tamo pod vrletnim Klisom, tamo, gdje se 
čuvao prah njegovih gospodara. Tamo, da tamo 
pohrlit će do onoga divnoga starca Nenada, koji 
je kao isposnik sprovodio tihe dane u pokorničkoj 
košulji od kostrijeti živući od hjeba i vode i ono 
trave i korenja, koje je nalazio, moleći neprestane 
molitve, čekajući, dok mu tijelo ne klone u neiz¬ 
mjernu vječnost. 

— Sve mu treba reći. Ništa mu se ne smije za¬ 
tajiti. On će jedini razumjeti dušu. koja se gubi u 
očaju. Treba sve razjasniti njemu, svetomu čovjeku, 
koji će znati rastumačiti, zašto je Gospodin Bog 
strovalio taki golemi kamen na srce, koje je tako 
mlado, na to drvce u proljeću. Drvce je slabo, a 
kamen je golem, da bi ga jedva podnio i čvrsti i 
jaki hrast. 

I osjetio, je, da ga neka neodoljiva sila vuče, 
da pođe u pojatu i da izvrši što prije svoju odluku. 
Spopao ga gotovo neki strah, da ga ne bi što smelo 
u njegovoj odluci i da ga ne bi spriječilo, da je iz¬ 
vede. Naročito se bojao, da ga ne bi pozvali u dvor 
k ocu njegovu. Sve bi još volio prije, samo to ne .. 

samo to ne. Bojao se, da ne bi između njega i oca 
došlo do nemiloga prizora, a on je tako volio svog 
oca. Zato je krišom, da ga nitko ne zapazi, pošao 
do staje povlačeći se po osamljenim mjestima i 
prignuvši se, kad je prolazio mimo prozora. Tako 
je neopaženo došao do staje, gdje se nalazio njegov 
konj ljubimac. Kad je konj ugledao svoga mladoga 
gospodara, veselo je zarzao i stresao svoju grivu 
gledajući ga velikim, dragim očima, koje su odra¬ 
žavale jasnu radost i neku nježnost prema mlado¬ 
me princu. A Stjepan videći ga pohrli k njemu i 
tepajući mu umiljate riječi potrepta ga po vratu i 
odriješivši ga od jasala izvede ga iz staje. Za čas 
metne na nj ormu. Poredivši mu sedlo pritegnu 
kolane i skoči u sedlo. Onda još pridigne glavu 
k desnom uhu konja, kao da ga hoće upozoriti na 
nešto, i konj je već letio. 

Letio je, kao da su ga vile nosile tamo, kamo 
je mladi princ htio da stigne, tamo do grobova hr¬ 
vatskih kraljeva. Oblaci žute prašine dizali se sa 
ceste. Na rubovima ceste stršile su uvis velike aloje 
sa svojim bodljikama između golemoga kamenja, 
a iza njih prostirale se poljane zasijane talasnim 
žitom, ali i prostori zarašteni rumenom, mirisnom 
kaduljom. Velika stada ovaca pasla su po polja¬ 
nama, a pastiri svirali u svoje frulice i skakutali kao 
zečići u veseloj igri. Veliki šareni leptir i lijetali su 
zrakom i sjedali na samotne sarkofage, koji su tu 
stajali još iz rimskih vremena, kad su rimski ^carevi 
ovuda lov lovili na veprove i na kršćanske mučenike. 

Mladi jahač nije se ni na što obazirao, već je 
pustio uzde svome konju i dao mu, da juri po mi¬ 
loj volji u najvećem kasu. Vjetar, koji_ je nastao 
od brza jahanja, hladio mu obraze i brujao mu ne¬ 
poznate pjesme. Nadaleko čuo se topot kopita. 
Nadaleko ostajao je iza konja i konjanika i povlačio 
se žuti dim prašine. 

Ljudi, koji su amo i tamo hodali cestom ugi¬ 
bali su se divljem konju i šinjelom jahaču i gledali 


za njim začuđeno, kuda li tako naglo žuri divljom 
jurnjavom taj kraljevski dječak, koji se tek pretva¬ 
rao u mladića. Divili mu se, kako sjedi na velikom, 
vilovitom, pomamnom od ponosa konju, kao da je 
izrasao na njem. Kopita su tutnjila po cesti. Konj 
je letio velikom brzinom. Tako su letile i misli 
konjanikove. Jašio je krajem praotaca svojih, zem¬ 
ljom natopljenom krvlju svetaca, mučenika, junaka 
nad junacima, zemljom, gdje su se dizali divni .spo¬ 
menici kraljeva i banova hrvatskih i zadužbine 
njihove. 

Koliko put je on gledao sve te zadužbine. Tu 
su stajale crkve: sveti Stjepan, sv. Barbara, sv. Pe¬ 
tar od Klobuka, sv. Mihovil, sv. Juraj u Putalju i 
Gospa od Otoka u Solinu, te mnoge druge. Koliko 
put je jahao ubavim salinskim poljem, pod onim 
dragim podgorjem, koje je od sjevera zatvoreno 
Kozjakom, od istoka Klisom i Mosorom. Koliko je 
puta pregazio potok Rupotinu i uživao u onom 
obilju maslina i smokve te gledao dvorac hrvat¬ 
skoga kneza Trpimira. Koliko put je čitao na crk¬ 
venoj pregradi, na kamenu, iskićenom prutastim i 
kolastim nakitom, napis: Pro duce Trepimero — 
Za kneza Trpimira. 

Čitao je slova velika i lijepa: 

»Za kneza Trpimira, koji je ovu crkvu Bogu 
svemogućemu sagradio. Stanite u Kristu na molitvu 
i molite se Bogu istome, prignuvši glavu svoju od 
straha Božjega.« 

Čitao je slova velika i lijepa i mnogo puta 
kleknuo, pobožno prignuo svoju glavu od straha 
Božjega i molio se Bogu istome, kojemu se molio 
i knez Trpimir, koji je vladao davno, već prije kako¬ 
vih sto i pedeset godina. Stjepan je slušao o njemu 
pripovijesti i junačke pjesme o njegovoj pobožno- 
sti, o milostivom srcu njegovu i bio je. ponosan i 
sretan u djetinjskom malenom srcu svojem, gleda¬ 
jući spomenike stare hrvatske slave. 


A sada će biti prognanik, talac, sužanj! Možda 
se više nikad ne će vratiti u ovaj dragi kraj. Možda 
će kosti njegove trunuti negdje u tuđini među raz¬ 
bojničkim kostima mletačkh lupeža, najvećih ne¬ 
prijatelja hrvatskoga naroda. 

Te su ga misli tako mučile, da je ostrugama 
do krvi podbo svoga konja, koji je letio poput mu¬ 
nje. Nije pazio ni na kamen ni na grm ni na trn, 
niti na cestu ni na staze, već je samo letio... 
letio ... 

I dok je tako jašio i letio uz zelene travnike 
i plodnu zemlju, uz rodna brdašca i ona, što su 
obrašćena gajevima nad razvedenim podnožjem, 
jedva je čekao, da se primakne cilju. 

Spomenuo se Venecije i spopao ga je užas. 
Već kao malome djetetu pričali su mu o Veneciji 
strašne stvari, naročito njegova stara dadilja. Tamo 
je sve građeno na moru. Ulice su morska voda i 
ljudi se moraju voziti na lađama, hoće li da jedan 
drugog pohodi. Sve smrdi od gnjile ribe i gnjile 
vode, jer se sve smeće i sve izmetine bacaju u 
more. Konja zapravo i nema tamo. Mjesto konja 
su tamo gondole. Pa kud bi i konji letili ? Ljudi su 
opaki i ubijaju stiletom iz zasjede, a žene i djevojke 
imadu u grudima zmije, koje iz ustiju sipaju otrov. 
Oči su im pune paklenoga žara i raduju se, kad 
mogu prekršiti bračnu vjeru. U Veneciji prodavaju 
se robovi, koje kupuju lukavi Mlečići u Pulju od 
Židova i Madžara. A ti robovi,.to su većinom krv 
naše krvi, pravi rođeni Hrvati i Hrvatice, koje su 
ugrabili u našim krajevima. »Da su prokleti Mle¬ 
čići!« — plakala je njegova dadilja, kad je to njemu 
nejaku pričala: »I moga su jedinca ugrabili i njega 
su prodali nekamo u arapsku zemlju, otkale mu ' 
nema niti traga niti glasa. Gnjili... truli... 
smradni... ogavni.. . prokleti.. . pakleni ljudi, 
to su Mlečići. Da Bog da, te im ono zmijsko leglo, 
ono gnijezdo jastreba i gamadi, proždre sinje more 
i proguta zauvijek!« 


U tu dakle Veneciju slao ga je njegov otac! 
Ne će li to biti njegova smrt? Ne će li to biti otrov 
za njegovu dušu i tijelo? 

Neki sujevjereni strah stade mu se uvlačiti u 
dušu. I bio je zadovoljan, kad je opazio, da je 
konačno dojašio do svog cilja. Sada umiri konja i 
stade polaganije jašiti. A kad je došao do mjesta, 
kamo je htio da dođe, do crkve bazilike kraljice 
Jelene, zaustavi naglo konja, skoči na tle, odvede 
konja do drva i uđe u crkvu. 

Tu je obilazio od groba do groba i svagdje je 
izmolio molitvu toplo, iz dubine srca, kako još 
nikada nije molio. Ali najdulje se zadržao pred 
sarkofagom od vapnenca, kamena dalmatinskog, i 
pobožno je pročitao napis na njemu: »U ovom 
grobu počiva slavna Jelena, žena kralja Mihajla, 
a majka kralja Stjepana, koja je bila vladarica. 
Dne 8. listopada umrije u miru. I bi ovdje sahra¬ 
njena godine 976. od rođenja gospodinova, četvrte 
indikcije, petoga cikla mjesečeva, sedamnaeste 
epakte, petoga kruga sunčanoga, koji pada sa 
šestim. Gle! Ovo je ona, koja je bila za 
svoga života majka kraljevstva, a 
zatim postala majkom sirota i zaštit¬ 
nicom udovica! Deder, čovječe, pogledaj amo 
pa reci: Bože moj smiluj se duši njezinoj!« 

— Bože moj, koliko put sam već čitao ova 
slova i uvijek mi diraju srce! — pomisli dječak i 
pobožno klekne pred sarkofag obujmivši ga ruka¬ 
ma svojim, a suze, gorke suze spustile mu se niz 
dječačke, svježe obraze. 

— 0 sveta ženo! — prošaptala su mu usta. 
— O sveta ženo, jer to si bila kao majka sirota i 
zaštitnica udova, smiluj se svome praunuku, po-, 
gledaj na njegov bol i stupi pred prijesto Boga ve¬ 
likoga. Moli se za me, majko, jer sam i ja siroče, 
koje moram u daleki, strani svijet, gdje ne ću imati 
niti oca niti majke niti ikoga svoga. Moli za mene 
i daj, da se vratim do tebe i da onda, kad jednom 

počinu kosti moje uz kosti tvoje, ne bude kletva 
naroda hrvatskoga nad glavom mojom, već da 
visoko dignem čast kuće naše i čitavoga naroda 
moga... 

Dugo je tako klečao plavokosi dječak i zanio 
se u mistični razgovor s plemenitom bakom svojom. 
Priviđalo mu se, da se ustinu ispred njega pojavila 
kraljevska pojava njezina u grimiznom plastu, sa 
zlatnom krunom na glavi, a s licem punim tuge, 
licem, koje je bilo blijedo, tako blijedo ... 

I on nije čuo, kako vani žamori ptičji žamor, 
kako se ozivaju šljuke, i nije vidio kako lijetaju 
nebu pod oblake sivi sokolovi i kako kriješte crne 
liske, nije vidio, kako se s visina spuštaju koko- 
šari i kako vrebaju na plijen. On nije čuo šum da¬ 
lekoga mora, niti je vidio, kako se na nebu kupe 
suri oblaci i krstare nebom kao veliki crni brodovi, 
koji plove u neizmjernost. Om je šaptao bolno: 

— Majčice, prati me na putu... Majko, ako 
budeš uza mene, sve će biti dobro ... sve će biti 
dobro...- Čega da se onda plašim? Čega da se 
bojim?... Ti ćeš biti uz mene u ukletom gradu i 
zakrilit ćeš me grimiznim plaštem svojim... Je li 
majčice moja? ... 

Hoćeš, hoćeš! Znam, da hoćeš! 

I postade mu nekako voljko u duši, kao da 
sanja o dalekoj, dalekoj sreći. 

U tom ga snatrenju prekinu laki dodir ruke. 
Pred njim je stajao starac, dugih kao bijela vuna 
sijedih vlasi. Stajao je njegov prijatelj pustinjak 
Nenad. 

— Spazio sam, sinko, konja tvojega, prive¬ 
zana uz deblo, i znao sam, da si ovdje. A ti, ustani 
i kaži mi, dijete moje, što te vodi amo? Što te je 
dovelo k svetim grobovima otaca tvojih? 

I on ga prihvati za ruke i digne. Pa kad su 
izašli iz crkve, pođoše do trošne kolibe pustinja- 
kove i sjedoše na klupu. 


Nije prošlo dugo vremena, i Stjepan sin Kre¬ 
šimira Suronje ispripovjedio je starcu sve, sto mu 

je bilo^ Yelike kušnje šalje ti Gospod, a ti si joste 

diiete! — reče mu samilosno starac. 

_ Nisam više dijete, nisam više dijete, — gle¬ 
dao ga dječak velikim svojim očima. — Gospa 
briga udarila me maljem i ja sam gutao pelin veliki 
bolova, a sada sam zaboravio majčino mlijeko i 
tvrd sam kao kamen. Na križ sam razapet. 

Starac potrese žalosno glavom. 

— U proljet ranu doživio si muke, ubogi sine 
velikih otaca! I premda si još dijete, moraš biti 
odrasli čovjek kremenjaik! Utvare morske pratit ce 
te sinko i u trave morske uplitat ce plavu kosu 
tvoju valovi sinjega mora. Pazi, da te nemani grde 
ne uvuku u dubine vječite noći i da tvoje tijelo, 
omamljeno mirisom prokletih vodenih vila, ne po¬ 
tone u užasne ponore vrtloga strasti i neponjatne 
bojazni pred svim, što ima doći... Mislit ces, ti si 
car nagih tjelesa prekrasnih sanja, a kad se pro¬ 
budiš, vidjet ćeš, da si okovan sedmenm okovima 
najstrašnijih srda i zakovanih ces ruku da se oti¬ 
maš željezu gordom, ali uzalud sve. Zelene morske, 
a ipak ko žeravka plamne oci upiljit ce se u tebe, 
i ledena pošast grijeha, strasnija od smrti, u teb 
će ledeniti žile. I ne ćeš moći da se maknes. I ti, koji 
bi morao visoko dignuti stijeg svoje kraljevine 
Hrvatske, bit ćeš pogružen na tlima, kao pas pod 
nogom tuđeg gospodara. Tvoju glavu oplazivat ce 
guja ljutica — Venecija.,Sinko! Sjeti se krune pra¬ 
djeda svoga - kralja Tomislava. Sinko! Sjeti se 
krune besmrtnoga sjaja i ne zaboravi, da H rva t 
ne smije biti rob. Ako na tvoju siju stupi 
dužd, tad budi proklet... proklet... proklet!... 

Ali dječak se nije prestrašio tih rijeci Kle¬ 
knuo je pred starca, stresao ^svoju plavu, divnu, 
kovrčastu kosu i uz prostodušni pogled svoji ve 
likih kao alem sjajnih očiju reče: 

. , T 1 u . snu ću . bi ti budan, a kad budem bdio 

imat cu mac u ruci, mač velike nade u uskrsnuće 
slave pradjeda svoga. Tvoje riječi bit će mi ključ 

dana St i? t - V ° j - e ° C1 Sljevat će u tmini mojih 

d na kao luc, koja ce me neprestano opominjali 

“ °no, sto mora da dođe. Od ovoga časa ja nisam 

vise dijete, ja nisam više dječak, ja sanD čovlek 

koji znam, sto hoću. Idem... Moram ići, ali tako’ 

mi svetoga pepela majke moje i očinjeg mi vida 

Mu Sr n am , ote sramote hrvatske, koji nosim na 
čdu, pretvorit ce se u svijetlu zvijezdu slave. Ono 
sto je bilo prošlo je. Sunce je ovila tama, Ono što 
je danas, to je mrak. Ali hridina tvrda prokletstva 
raspast ce se u prah na tvoje svete riječi. Oče oče 
ako te Bog pozivi, kad se vratim, onda ćeš vidjeti’ 
da seja, koji umirem danas od boli i sramote vra¬ 
ćam ziv vedar i veseo kao što je ovo nebo nad na¬ 
ma, vedro, bistro, sunčano, uvijek mlado. 

— Dijete, ti si dijete, ali iz tebe govori sta- 

u a £mT, U t°H S '• Dl ^ 6 ’ dijete ’ t! me s J ećaš na Krista 
nifj!T • je.sjedio među učiteljima i slušao ih i 
pitao. A svi koji su ga slušali, divili su se njegovu 
razumu i odgovorima. Dijete! Iz tebe govori sam 
og, hvala mu i dika budi! Budi blagosloven! 

Starac učini znak križa na kraljevićevo čelo a 
onda mu preda smotak pergamene, koji je za nj već 
spremio, i reče: J J J VCL 

— Ti polaziš u mramorne i raskošne dvorove 
gdje te čeka magla istočnih miomirisa, šuštanje svile 
i-glazba sirenskih zvukova. Upoznat ćeš žene za- 
mamnog cara, ali otrovnog žara. One vole mlade 
dorasle dječake, da ih uvedu u jazove tmine, iz ko¬ 
jih vise ne izlaze snažni, već mlitavi i blijedi. Ti treba 
da postanes snažan vladar, zato pazi, da ti se ne is¬ 
crpe snaga u igrama ludijeh utvara. U tvojoj ruci bit 
ce zezlo hivatsko, ali ta ruka mora biti gvozdena a 
ne mlitava i slaba. Duždovi će te silom htjeti da omli- 
tave, jer slab vladar, omamljen njihovim opojnim 
čašama, bit ce njihov rob. Već sam ti i to kazao. Ali 

da ne zaboraviš na to, predajem ti ovu pergamenu, 
na kojoj sam napisao riječi svetoga Odona. Čuvaj 
se žena i pamti, što piše Odo: »Ženska ljepota sa¬ 
stoji se samo u koži. Kad bi ljudi ono, što je ispod 
kože, vidjeli, bljuvali bi, kad bi vidjeli ženskinje. Sav 
čar sastoji se iz sluzi, krvi, iz vlage i kože. Onaj, koji 
motri, što je između nosa i ždrijela, što je u trbuhu, 
naći će samo kaljužu. Pa kada ne ćemo niti najskraj- 
nijim šiljcima prstiju da se taknemo sluzi i đubreta, 
zašto tako žestoko žudimo obuhvatiti samu posudu 
blata? ... Et si non extremis digitis flegma vel ster- 
cus tangere patimur, quomodo ipsum stercoris sa- 
cum amplecti desideramus?« 

Starac pruži ozbiljno gledajući dječaka smotak, 
a kraljević ga uzme i stavi u svoja njedra. 

— Hvala ti! Tvoj nauk usadit ću u srce i no¬ 
siti ovu pergamenu na srcu, da ju čitam svaki dan 
prije počinka. Ti mi opisuješ grozote mirisnih otro¬ 
vnih bokora cvijeća i strašiš se odviše. 

—- Ti si dijete, ti to još ne znaš, — prekine ga 
kimajući glavom starac. 

— Ne znam. Ne znam, ne znam. Ali ima Bog, 
ima Bog. Svaku ću noć klečati pred njegovim raspe¬ 
lom, a onda će on biti kriv, ako propadnem ja, ako 
propadne Hrvatska. 

— Strašne su tvoje riječi, ko jeka groma sa kli¬ 
sura morskih. Strašne su tvoje riječi, ali vjeruj, moli, 
uči, pazi na mletačke lukavštine! Budi nijem na la¬ 
skanja, budi nijem i slušaj. Ne pokazuj svoje mu¬ 
drosti i ne bacaj biserje pred krmke. Da spaze pre¬ 
veliku mudrost tvoju, spustili bi bojeći se budućnosti 
svoje otrov u zlatnu čašu tvojega vina.. Mlečići su na 
sve spremni. Pričini se, da slabo shvaćaš, da si u 
oružju trom, u naucima mlitav i mučaljiv zato, jer 
ne znaš, što bi rekao. 

— Oče Nenade, ti me učiš, da se pretvaram, da 
lažem, da hinim? 

— Ne, to ne! Ja te učim, da zatajiš samoga sebe 
do velikoga časa, koji mora doći, do časa, kad ćeš 


4 * 




na bijelome konju biti na saboru naroda svoga, 
s krunom otaca svojih na glavi i zavitlati mač po¬ 
bjede. Onda, da, onda bi će čas pobjedničkoga go¬ 
vora. A dotada uči se šutiti, da dušmanin ne opazi 
luč uma tvojega i da ti ne zapazi moć desnice tvoje 
i da ti je ne slomi prije, nego dođe čas tvoj. 

—Upamtit ću tvoje riječi, kao da si ih zabio 
čavlima u grudi moje, i tvoj sveti lik pratit će me 
svuda kao anđeo čuvar. 

Na čelu starčevu kao da je zasjalo sunce. Ve¬ 
drina bića zrcalila se na licu njegovu. Prošlo je ne¬ 
koliko časaka, a onda učini još jednom znak križa 
na kraljevićevo čelo i reče: 

—• A sad hajde, sinko! Čas rastanka je došao. 
Mrači se, a treba da dojašeš kući prije noći. Mi ne¬ 
mamo više što da kažemo. U tebe je nada moja i na¬ 
roda moga. Molit ću za te dan i noć. Zbogom. 
Otvori oči, otvori uši, ali jezik neka ti bude malen 
ko zrno gorušičino. Zbogom! 

Čas zatim letio je vatreni vranac prema Tro¬ 
giru, kao da ga vile gone, i kao da je osjećao, da ga 
više ne jaše vatreni, smioni dječak, već zreo muž, 
koji zna, što hoće, a ono, što hoće to i može... 

5. BARJAK POBJEDE. 

V ITEŽE svetoga Marka, sine blještavoga grada! 

Ustaj! Sada je čas! Tvoj otac, svetac, Orseolo 
Prvi, prorekao je, da ćeš ti biti slava otadžbine. Ti 
si smirio buru, koja je bjesnila u srcima našim, ti si 
oprao krv, kojom su bile omašćene palače naše, ti 
si slomio vrč otrovne mržnje naše i složio srca mle¬ 
tačkog naroda. A sad nas vodi na polje slave i uništi 
prokleti gusarski narod Hrvata, koji nam gospodari 
morem Jadranskim i koji nas već stotinu godina 
tišti prokletim dankom! Ustaj, Petre Orseolo, i spasi 
zaručnicu svoju Adriju! Spasi biser divne vode, Ve¬ 
neciju svoju! Dajem ti barjak pobjede, koji tako 
krasno prsi u modrome zraku. Dajem ti barjak po- 

biede' Vodi narod svoj u boj i vrati se ovjenčan vi¬ 
jencem slave u svijetli grad svoj, gdje ćeš se, duzde 
svijetli, ovjenčati sa modrom i uvijek mladom za¬ 
ručnicom svojom Adrijom! Ustaj! 

Te riječi govorio visoki, dostojanstveni starac, 
biskup Dominik u sjajnom biskupskom ruhu, starac 
ozbiljnoga, svečanoga lica, sijede kose i duge sijede 
brade. Divno veliko svibanjsko sunce, mletačko 
sunce, spasovsko sunce sjajilo je taj čas nad čaro¬ 
bnim otokom Olivolom, najznatnijim ostrvom mle¬ 
tačkim, gnijezdom mletačkog biskupa. Sjajilo je 
sunce na osobito čvrstu mrku tvrđavu (kaštel) i bi¬ 
jeli hram Božji sv. Pijera i na milijarde iskara, ko¬ 
jima se je krijesilo blistavo valovlje morsko, i na 
čitavu Veneciju i na onaj narod, što se tu skupio, 
da gleda svoga svemožnoga dužda, kako prima bla¬ 
goslov svoga biskupa i kako će doskora sa svojim 
ratnicima zaploviti u hitroplovkama u boj. 

I biskup nastavi: 

»Čuj me, dužde! Bio sam mladić. Venecijom je 
vladao Petar Tradoniko. Tu je bilo na istom ovom 
otoku Olivolu. Spominjem se onog crnog dana kao 
danas. Užasan vrisak i jauk napunjao je kraj. Hr¬ 
vatski gusari neopaženo su u Olivolu spustili svoja 
sidra, provalili u katedralu, zarobili nevjeste^ mu¬ 
ževe i samoga biskupa i umakli prema građu Cavole 
u luku, koju sad zovemo porto dolle donzelle. i u 
su podijelili među sobom plijen, blago i djevojke. 
Naše su ih lađe pod duždevim vodstvom stigle 1 vra¬ 
tile plijen, ali kako? Mnoge djevojke ostale su osra¬ 
moćene. Jao nama! Spomeni se toga dana! Osveti 
nas! Osveti!« 

I čitav narod mletački klicao je: 

»Osveti dužde, osveti!« 

Bilo je to godine 1000. na dan samoga Spasova 
i čitav je narod vjerovao, da će biti za nj Spasovo 
i da će taj dan biti spas za Veneciju od mrkijeh go¬ 
spodara mora, koji su haračili ovim vodama i osra- 
moćivali njihove junake, plijenili njihove lađe 1 vo- 


43 



dili najbolje sinove njihove u sužanjstvo. Mrki go¬ 
spodari mora i ove su godine zahtijevali od Venecije 
danak. Njihov kralj, hrvatski kralj Svetoslav, zatra¬ 
žio je pd dužda oštro: »Platite danak, što nam ga 
Venecija daje od vremena svijetloga kneza hrvat¬ 
skoga Branimira!« Ali mletački Petar N. Orseolo 
uskratio je zatraženi danak i odgovorio poslanstvu 
prezirno: »Ne ću da pošljem taj danak po kakvom 
mu drago poslaniku, već ću, ako poživim, sam lično 
doci u Hrvatsku, da ga platim.« Tim je riječima na¬ 
govijestio, da se sprema na rat. 

, , ? ve . J’ e mletački narod znao i vjerovao, da će 
lukavi njegov vladar uspjeti. Zato su svi s oduševlje¬ 
njem upirali svoje oči u čovjeka u najboljoj muže¬ 
vnoj dobi, čovjeka od kakovih 40 godina, u vitešku 
pojavu duždevu, u njegovo zagareno, oštrih crta lice 
u njegovo visoko čelo, njegove velike, pronicave oči,’ 
orlovski nos i ponosni stas. Ispod srebrnoga šljema 
koji je zastirao njegove bujne, već gdjegdje prosi-’ 
Je.de kose, ispod svijetloga pancijera, koji' je štitio 
njegovo snažno tijelo, znali su, da kuca 'junačko 
srce, da vlada um, koji zna, što hoće. Činilo se svima 
da nad njihovim glavama lebdi božica slave i da sta¬ 
vlja lovor pobjede nad duždevu glavu. A dužd u ni- 
jemoj šutnji čitavog naroda uze u ruke zastavu sv 
Marka i reče: 

, . ~T Uzimljem iz tvojih ruku, sveti oče, zastavu 
pobjede i kunem ti se višnjim Bogom, da se ne ću 
viatiti žive glave, ako tu zastavu ne donesem oki¬ 
ćenu lovorom slave. Smrt ili pobjeda! Odlučio sam! 

Urnebesni poklici čitavog mletačog naroda po- 
pratise te riječi duždove, a on pokleknu na zemlju 
1 čitav narod s njime, da primi blagoslov od biskupa 

Jos cas 1 svečanost je blagoslova svršena. Svi 
ratnici pohite na brodove. Na uzvišenome mjestu 
gledala je kraj obale taj prizor duždeva žena Marija 
sa svojom djecom Ivanom, Hicelom, Otonom, Onom 
1 Dominikom. Dužd je još jednom pozdravio rukom 
svoje 1 onda odvažno stupi na veliku lađu. 

6. NEKA JE PROKLET ČAS... 

M ORE je bilo tiho i nijemo, kao beskrajna pu¬ 
stinja, u kojoj nema niti travke ni ptica ni ži¬ 
vog bića. Samo nečujno povjetarce ljuljuškalo je ne¬ 
znatne valove. Bilo je more mirno, kao ukleta kra¬ 
ljica, kojoj je vještica zabila začaranu ukosnicu u 
kosu. Ali tamo daleko na obzorju pojavilo se brodo¬ 
vlje, koje se sve više približavalo gradu Trogiru. A 
Trogir je bio sav na nogama. 

Čuli su već Trogirani, da dolazi mornarica duž¬ 
deva na svom pobjedničkom putu. Ploveći uz obalu 
kraj Gradeža, Poreča, Pule došao je dužd u.Osor, 
glavno mjesto carinskih otoka Cresa i Lošinja. Tu 
duždu otpjevaše hvalospjev — laudes — u prvostol¬ 
noj crkvi uz zvonjavu miloglasnih zvonova i miris 
golemih voštanica. Poklonili mu se ne samo Talijani, 
već i Hrvati. Iz Osora putovala je mletačka morna¬ 
rica u Zadar, koji je bez krvi osvojila. To jest, tu su 
je dočekali na žalu, pod gradskim zidinama, prior 
(načelnik) i biskup s pratnjom. U gradu pak skupili 
se svi poglavice oblasti i biskupi rapski i krčki s pri¬ 
orima svih dalmatinskih varoši. Svi ti prisegoše 
duždu vjernost. A kad je to dužd primio, pristupili 
su k njemu ljudi hrvatski. Bili su to poslanici kralja 
hrvatskoga Svetislava. 

— Došli smo pred tebe, svijetli dužde, i nosimo 
ti pozdrave kralja hrvatskoga. 

Duždu Petru Orseolu namrštilo se čelo, kad je 
čuo to ime i na ustima mu se pojavi prezirni posmi- 
jeh. Ali ipak upita: 

— Sto hoćete od mene, ljudi? 

— Kralj Svetislav nuđa mir. 

Ali dužd mletački mahnu nehajno rukom i reče: 
— Ja ne poznam kralja Svetislava. Kralj hrvat¬ 
ski se zove, koliko znam, Krešimir Suronja. A mir 
mi nuđate? Idite kući i recite svima, da je dužd re¬ 
kao: Ne treba mi vašega mira. 

Iz Zadra otplovile su mletačke lađe prema do¬ 
govoru na otok Pašman, hrvatski Biograd na moru. 

Otud su se morali povući vojnici kralja Svetislava, 
a dužd je i ovdje bio svečano dočekan i to ispred 
onih hrvatskih vojnika, koji su ostali u Biogradu, 
jer su bili pristaše Krešimira Suronje i Gojslava. 

Sve se to u Trogiru pročulo, i sada je dužd 
imao da dođe u Trogir. I sve, što je imalo života u 
sebi, bilo je po ulicama gradskim, posjelo je zidine 
gradske, vrvilo je po obalama Jadranskog mora, kao 
mravlje. Vojnici Krešimira Suronje stajali su kao 
ukopani. Na obali dizao se čador od modre svile 
spreman da primi pod sebe posvećenu glavu dužda 
Petra Orseola. Pod tim čadorom imao se sastati 
s Krešimirom Suronjom.. Naokolo su stajali velikaši 
hrvatski, pristaše Suronje, u svečanim i bogatim 
odijelima. Stajali su sučelice Romanima, koji su odje¬ 
nuli grčka bogata odijela. Vojnici, sve sami stasiti 
ljudi, mrki junaci velikih brčina, vični mahati ko¬ 
pljem i odapinjati lukove, bojovnici nenavikli ria 
svečanosti, već na viteški megdan, stajali su tu, ne- 
znajući, što da rade, i osjećali su neku sumornost 
svojih duša gledajući, kako se u slavlju bliža ono 
brodovlje, na koje bi najradije sasuli ubojite stri¬ 
jele. Mrki ljudi s crnim šljemovima na glavi, sa šti¬ 
tovima i sulicama, oklopljena tijela mrežom od 
čelika i s dugim mačevima gledali su daljinu i vidjeli 
kako se sve više bliži lav svetoga Marka i kako svoje 
pandže širi, kako platnenim pogledima guta cvjetne 
obale hrvatske i kako žedan krvi pokazuje zube. 

Ali narod, začaran pojavom tolikih raskošnih 
odijela, željan slavlja i igara, gledao je sjajni raskoš 
hrvatskih i romanskih boljara i divotu plemenitih go¬ 
spođa, koje su dolazile kroz gradska vrata na oba'u 
nakićene cvijećem. Iza njih dolazili su dječaci i dje¬ 
vojčice duge kose u bijelim odijelima: U rukama im 
vijenci, lovorike i košare pune ruža, da okite njima 
nove gospodare. U crveno ruho odjeveni crkvenjaci 
nosili su nebo, pod koje je imao da sklone glavu 
dužd mletački, odmah kako stupi na obalu. A na 
tlima ležali su najbogatiji sagovi, po kojima je imao 


stupati onaj, koga su iščekivali. Posudili su sagove iz 
dvora strategova i iz samoga hrama sv. Lov e 
likaši i pješaci i oni na konjima imali su na rukam 
gvozdene rukavice i upirali su poglede u duzdevo 
brodovlje, koje se dostojanstveno primicalo. Strateg 
trogirski u modrom plaštu, sa kapom na glavi, če¬ 
kao je na rubu pristaništa, da bude prvi, koga ce 
pogledati dužd mletački. 

A sada se već pojavila i četa Krešimira Suronje 
na lakim konjima. Usred te ponosne ćete jasio je 
sam Krešimir Suronja, a uz njega njegov sin Stjepan. 
Oni se postavile tako, da uzmognu u pravi čas doci 

pred dužda. , , 

A kad je mletačko brodovlje doplovilo do obale 
zazvoniše sva zvona i zaoriše sva grla. Zatoptala je 
zemlja hrvatska od silnih stopala. Mladome se kra¬ 
ljeviću činilo, da se trese zemlja pod nogama. On je 
nemirno i uzrujano udarao nogom ° tu zemjju, 
da ie zove, neka se otvori i neka sve, pa i njega sa 
moS. proguta u svoj« ždrijelo, da ne dođe do p o. 
kletog časa, kad će se hrvatski kralj, njegov 
Krešimir pokloniti duždu mletackome. 

Ali zemlja se nije otvorila. 

I došao je čas, kad je Stjepan morao uz svog 
oca Krešimira Suronju stupiti pred 
on ie dobro upamtio ono oholo i triumlatorsko 
lice mletačkoga poglavice, i da je smio ‘ 
nrio-nuo bi se k zemlji, prihvatio bi kamen i nacio 
£ a u to lice, koje mu je izgledalo, da se ruga, da se 
Ismijava njegovome ocu, njemu, svima poglavicama 
i čitavome narodu hrvatskome. , 

I reče Krešimir Suronja stupivši pred duzda i 
poklonivši se duboko: 

— Zdravo, dužde veliki! Zdravo, diko Ve¬ 
necije More, koje je bilo burno, jer je pilo krv 
kršćansku, sada je mirno kao bijelo janje, jer o 
kao da zna, da će se danas uglaviti vječni mir. ^ . 
a Hnžd nrihvati njegovu desnicu i ozbiljno reče. 

s . Zdravo, kralju hrvatski! Zdravo, brate mop 

k?vf tST 3 i° V ° d ? ba ’ 1 neka J' e zaboravljena krv 
krvi naše i neka moje zezlo s tvojim bude sooieno 

vječnim bratstvom. I onoga, koji se .digne protiv 
tebe, smatrat ću krvnim neprijateljem svoiim Okn 

£ Sit 23 ZUb - Tk ° Ubij ' P-itet nj?S 

doše ?vefa V n? d ^ov bUimi5e M ^ ma> zagrliSe * d - 

^-£ d Jv ? uo g ] as jaki i gromovni iz naroda: 
Ti ■ K.esimire Suronjo! Ti si izdajica hrvatski 

Jar te Sr niie°s fd me H e ^ naše ‘ Krešimire Suronjo! 

SMd te bVlo! ’ ^ $Veti Prah otaca svojih ? 

trnhli? V f j nm°n lik priposto š a šljaka nadglasao je 
mletački “ Jad " ika 0dvukl1 iz Mroda 

• kraljević Stjepan, čuo je te riieči stn- 

laptie b 1Jeđ ’ na ° k ° miran ’ 3 USne su mu dršćući 

Proklet bio ovaj čas! 

A Krešimir Suronja opet prozbori: 

Plemeniti vladaru! Današnjim danom ugla- 

ozbilinn dn m ? r , U ' k ° pnu ’ a d a vidiš, da mi je 
biljno do toga stalo predajem u tvoje ruke svo°-a 

SlrjVr Stjepana. Vodi ga u domaju svoji 

Sfs.4 

ianTKiCatekS; 3 - k0ii - *-"* »*■' 

kraljevi i P r°eče Ž : r “ kU “ kovrčas ‘“ kos “ mladoga 

. ~ Prihvaćam rado sve, što si rekao, a tvoj 

Hiprf R Pan f ° dsađa J ' e 1 m °i sin i mileni brat moje 
djece. Brinut cu se za nj, kao za oko u glavi Spre 

? at -f a za fraljevsld prijesto, pak bude li Bog htio 
za Venu™ ^ P °° draste dra š° čedo sv oje, Hicelu,’ 

I opet zazvoniše zvona i opet zaoriše trublje, 
a čitava povorka stade kretati u grad, da u prvo¬ 
stolnoj crkvi zapjeva »Laudes« svijetlome duždu. 

Dva kanonika uspela se na propovijedanonicu 
i zapjevaše: 

»Serenissimo ac excellentissimo principi, do¬ 
mino nostro gratiosissimo Petro Orseolo, deo gra- 
tia inclyte duci Venetiarum, laus, honor, gloria et 
triumphus perpetuus.« (Presjajnome i preuzvišenome 
vladaru našemu, premilostivome Petru Orseolu, mi- 
lošću Božjom svijetlom duždu mletačkome, hvala, 
čast, slava i slavodobiće vječno.) 

A kor je uzvratio: 

»Christus vincit, Christus regnat, Christus im- 
perat.« (Krist pobjedjuje, Krist kraljuje, Krist vlada.) 

Kraljević Stjepan stajao je nijem kao janje, 
koje vode na zaklanje, i neprestance je opetovao 
u sebi riječi, koje je malo prije izustio: 

— Neka je proklet ovaj čas. Ja sam dakle sin 
izdajice naroda svoga. 

7. U PANDŽAMA LAVA. 

A LI kad je došao čas odlaska iz Trogira i kad se 
izljubio s ocem svojim, nije prolio niti jedne 
suze. Na njegovu se licu zrcalio ledeni mir i nitko 
nije slutio vulkan, koji je buktio u srcu njegovu. 

— Dječak je šutljiv i miran. Je li to šutnja glu¬ 
posti ili mudrosti? — govorio je đakon Ivan duždu 
mletačkome, ali ovaj tržnu nehajno ramenima: 

— Ta on je dječak. 

I odsad je Stjepan kraljević hrvatski, svjedo¬ 
kom bio svih dogođaja, koji su se događali na Ja- 
dranskome moru. Tu se prvi put upoznao Stjepan 
s lađama, koje su zvali kornjačama — helandijama, 
kakove su Mlečani gradili na način teških grčkih ga¬ 
lija, hidroplovnih dromona. Bili su to sedamdeset 
metara dugi brodovi s dvostrukom palubom: donjom 
palubom za dva reda veslača i gornjom palubom sa 

tornjevima, koji su bili slični skelama, i jarbolima 
za borce, da se uzmognu iza njih, kao za korama 
od kornjače sakriti. S te visine mogli su na nepri¬ 
jatelja prosuti strjelice i biti pripravni, da se oru¬ 
žani odupru, kad bi neprijatelj pokušao provaliti 
na lađu zakvačivši se mostovima na nju. Na tim ske¬ 
lama nalazili se i strojevi za bacanje i strojevi mu¬ 
žari za bacanje grčke vatre. 

Iz Trogira otplovila je mletačka mornarica 
mirnim morem u Split. I tu je Stjepan vidio prisegu 
vjernosti duždu mletačkome. 

U Splitu došli su pred dužda poslanici nekoga 
neretljanskoga kneza i zamolili mir. Dužd im obeća 
taj mir, ali uz uvjet, da ima pred njega doći sam 
neretvanski knez sa svojima prvacima, pokoriti se 
i obećati, da više ne će od Venecije tražiti danka 
niti napadati Mlečane na putu. 

Kraljević Stjepan vidio je na svoje oči, kako 
se mjesto za mjestom poklanja duždu mletačkome, 
i bio je silno orgorčen, ali nije smio da to ikome 
oda. Ljutio se, što se Petar uzdiže kao neki po¬ 
bjednik-triumfator i osvojitelj, a kad tamo sve 

je išlo po naprijed ugovorenu planu. Taj pobjed¬ 
nički put dužda mletačkoga izgledao je više kao 
neka naručena parada, u kojoj je sve naprijed bilo 
točno određeno i lica i stvari. 

Ali kad su lađe dužda mletačkoga u svom po¬ 
bjedničkom slavlju doprle do ponositog otoka 
Hvara, najduljeg otoka među dalmatinskim otoci¬ 
ma, došao je pred dužda đakon Ivan i poklonivši 
mu se reče: 

— Ondje je gnijezdo hrabrih Neretljana. Oni 
su divlji i kršni junaci i prisegli su vjernost hrvat¬ 
skome kralju Svetoslavu. Na naš poziv, da ti se po¬ 
klone, odgovorili su mrki vuci: »Mi se klanjamo 
samo Bogu, a prisegli' smo vjernost kralju hrvat¬ 
skome. Mi nemamo s vama Mlečanima nikakva 
posla, već da vas uništavamo i zatiremo kao morske 
pse i trgovce robija. Na litice naše i žale naše ne 











usudite se stupiti, jer će prva strjelica pogoditi 
glavu vašega dužda, i vi ćete truplo svog dužda 
tužno voziti natrag u svoju Veneciju, kao što ste 
vozili nekoć svog dužda Kandijana, kojega smo mi 
usmrtili. Odonda nam plaćate danak. Ne ćete li pla¬ 
titi danak, sami ćemo ga oteti, loveći vaše lađe, pli- 
jeneći vaše zlato, ubijajući vaše vojvode, rušeći vaše 
kuće.« 

Dužd je blijed stajao na palubi, kad ga je tako . 
izvješćivao njegov najvjerniji podanik, njegov kro- 
nista, povjesničar i sekretar Ivan. 

Njegovo je lice bilo u taj čas smućeno, ali sjaj 
njegovih očiju, upalih od dugoga puta, zatreptao je 
jače. Kraljević Stjepan promatrao ga je taj čas, ali 
on nije zapazio nikakvo uzbuđenje na tom blijedom 
licu. Bilo je.mirno i hladno kao stijena. Samo usnice 
su mu trznule časak, samo čas i ništa više. 

-— Te kurjake treba istrijebiti! — reče mirnim 
glasom, a njegov glas bio je odlučan i tvrd. 

Đakon Ivan usudio se prigovoriti: 

— Ne bi li bilo bolje, da ih zasada pustimo u 
miru? Oni šu divlji, osvetljivi gusari. 

Ali dužd ne tržnu obrazima; već hladno po¬ 
novi: 

—- Treba ih istrijebiti! 

Đakon Ivan se nato okrene i htjede da ode i 
već je nekoliko koračaja bio pošao naprijed, ali 
najedamput, kao da se predomislio, vrati se natrag. 

— Svijetli dužde! Oprosti, što se ja, tvoj rob, 
usuđujem još jednu riječ da kažem. Oni će se boriti 
do zadnje kapi krvi, oni su junaci nad junacima. 
Divovi! Hvar je njihovo gnijezdo i Korčula. Kao 
gorski orlovi ovdje vladaju. Hvar je silan, Hvar vri¬ 
jedi. i kažu da je nepobjediv. Stajat će te mnogo 
pobjeda. Mnogo Mlečanki zavit će se u tugu. Mnogo 
dijete mletačko ostat će bez oca. A ako nam juriš 
ne uspije? Ova slava, kojom si dosada plovio po 
sinjemu moru, pretvorit će se u sramotan poraz. 
Ovi kurjaci rugat će nam se kao miševima. Mi smo 


se dosta nabrali lovorika. Slušaj moj savjet i ostavi 
ih zasada na miru. 

Ali ledeno lice duždevo nije se izmijenilo. 
Samo usnice su mu se za čas stisnule. I po treći put 
reče dužd: 

— Kurjake treba istrijebiti! 

I sada više nije moglo biti prigovora. 

Kraljević Stjepan morao je, premda mu je srce 
pucalo, gledati priprave, kako se spremaju neprija¬ 
telji njegovoga naroda, da navale na njegove ze¬ 
mljake. On bi najvolio probušiti brod duždev. Da 
potone u bezdane morske. On bi najvolio, da se 
kao orao digne u nebeske visine i da poleti na Hvar, 
gdje se na vrleti diže tvrđava i gdje u toj tvrđi ljudi 
gvozdenih šaka a zlatnoga srca govore njegov jezik 
hrvatski, dižu njegov barjak, barjak hrvatski. 

Ali duša mu je bila sputana, ruke su mu klo¬ 
nule, usta su mu zanijemila: 

—- Oče moj, oče moj! — strepila mu duša. 
— Zašto si me predao zakletom tigru roda moga? 

Za čas mu proleti mozgom misao, da se baci 
s palube broda u valove morske, da pokuša prepli¬ 
vati more do onih junaka gorštaka, koji su jedini 
uzdržali vjeru i prisegu, do onih vukova gorskih, 
koji se boje Boga i nikoga više, do onih heroja, koji 
će i život dati za svetinje svoje. »Tamo, tamo ti je 
mjesto, kraljeviću hrvatski, samo tamo!« kao da mu 
je nešto govorilo. 

Ali brzo se stišala ta očajna napast, i on se 
utješi: 

— Doći će čas, ali sad još nije došao. 

Mletačka mornarica blokirala je luku, a vojska 
opkolila grad. 

— Predajte se! — vikala je opsada. 

—< Mi se ne predajemo! — vikala je posada. 

— Naša je premoć velika, a vas je malo. Mi 
ćemo vas prisiliti gladom na predaju. 

— Mi se ne predajemo! 

— Svi ćete umrijeti, istrebit ćemo do kraja 
i vas i djecu vašu! Svi ćete umrijeti! 

— Umrijet ćemo, ali se ne ćemo predati! 

I nato je počela navala. Tuča strjelica sasula 
se na grad i njegove nasipe. Sa visokih hvarskih 
bedema, na kojima su stajali kršni, zagasite puti 
ljudi, gvozdenoga tijela i snažnih mišica, padalo je 
golemo kamenje i prosule se strijele, kao odgovor 
Mlečanima. I žene Neretljanke, lijevale su vrelu 
vodu na glave mletačke. Prva navala nije uspjela. 
Mlečići se vratili neobavljena posla i krvavih glava 
u zaklon. 

Ali malo zatim pojaviše se novi ratnici. Divlji 
plamenovi buktili su iz očiju ratnika, a iz ustiju 
siktale im zmije. Šuma od dugačkih koplja i štitova, 
ispod kojih su se skrivali ratnici, bližala se gradu. 
Neretvani se hrabro odupriješe, ali su se napokon 
morali udaljiti s bedema, da se otmu gustoj kiši 
strjelica. 

Krvavi je boj bjesnio čitav dan. Istom onda 
su mogli Mlečani da se popnu na hridinu i da stave 
ljestve na zidine. No Neretvani se požuriše nanovo 
da ih odbiju. Stoje ko hridine i umiru junački, ali 
sve više i više kao mravlje množe se Mlečići i njihovi 
plaćenici, među kojima je bilo i plaćenika slovin- 
skog jezika. Tuđinci i braća uprli se, da osvoje 
kremen-grad silnom snagom. Uzalud su Hvarani 
podvostručili svoju snagu, na svim stranama uspi¬ 
njali se ratnici na zidine i nisu marili, što se toliki 
njihovi drugovi ruše kao kamenje mrtvi dolje. Krv 
je tekla po surim zidinama i jaruge se punile mrtvih 
tjelesa. Ivan đakon dobro je prorekao: mnoga Mle- 
čanka ovila se u crno i mnogo mletačko dijete 
ostalo je bez oca i hranitelja. Bijes divlje mržnje 
buktio je u srcima ljudskim i crni gavranovi zlo- 
rado su lijetali, veseleći se dobrome plijenu. 

Gorski vuci nisu očajali ni u toj nejednakoj 
borbi, već su s velikom dušom i gvozdenom voljom 
srtali u smrt. Znali su, da moraju svi umrijeti, ali 



predati se ne će. Znale su to žene njihove. Znala su 
to djeca njihova. I svi, svi — i staro i mlado, i jako 
i slabo — sve je to bilo u očajnom boju protiv 
krvnika. Sve više Mlečana uspelo se na zidine. Po¬ 
sada se povukla i Mlečani provališe u grad, i tek 
sada nastade najstrašnije kreševo, najužasniji po¬ 
kolj. Mačevi se lome, bodeži paraju meso. Šljemovi 
se cijepaju. Sjekire se obaraju na glave. I Neretljani 
pučani pomažu vojnicima kosama, kamenjem, to¬ 
ljagama. Žene jednakom žestinom pomažu muževe 
u nadčovječnoj borbi. 

I kad je pala noć, još je trajala borba. Onda_ 
je buknuo strašan požar. Dim, golemi crni dim dizao 

se visoko k nebu, a vatra je poput živoga vulkana 
buktila uvis sipajući varnice daleko i visoko, sve 
tamo do broda mletačkoga, na kojem je boravio 
dužd mletački. 

Ognjem i mačem sve je poklano, satrto, sa- 
žgano, skršeno, uništeno, i na garištu sjedila je smrt. 

Na palubu duždeva broda doveli su svezanoga 
Neretljana. Ruka mu 'je bila odsječena, a obrazi 
izranjeni i krvavi, ali on je ponosno stupao. 

— Ti si vojvoda? — upita ga dužd. 

— A ti si zlotvor mog naroda! — odgovori 
Neretljanin. 

— Ti me jošte grdiš? 

— 1 pljunuo bih u tvoj obraz, da si mi bliže. 

— Bacite ga u more! — reče ledeno dužd. 

U taj .čas baci se preda nj hrvatski kraljević 
Stjepan i uzdignutih ruku vikne: 

— Smiluj se, dužde mletački! Oprosti mu! Zar 
ne vidiš, da je sašao s uma? Prevelika bol skršila 
mu je mozak. On ne zna, što govori. Smiluj se! 

Ali dužd ostade leden, ipak tobože dobrostivo 
reče kraljeviću: 

— Makni se, dječače! Ti još ne znaš, kako se 
ima postupati s onima, koji nam se protive. Tebi 
za volju poklonit ću život preostalim pobjeđenima 
i preseliti ih u San Massino. A i ovomu vojvodi spa¬ 
sit ću život, jer ti za njega moliš. Vojnici pristupite, 
iskopajte mu oči. 

Na J:u zapovijed priskočiše vojnici i noževima 
probodoše oči vojvode. Krv mu stačTe curiti iz očiju, 
a noć, vječna noć zastrla mu očinji vid .. . 

~ A onda, kad se maknemo k obali, iskrcajte 
ga na žal hrvatski i dajte mu gusle. U hrvatskim je 
zemljama, kažu,, običaj, da slijepci pjevaju pjesme. 
Nadam se, da će i on pronositi svojim junačkim 
pjesmama slavu dužda mletačkoga Petra Orseola 
Drugog. 

Bol i tmina slomile su za čas tijelo vojvode. 
Ali kad su ga vodili od dužda, vikne: 


— Nadam se, da ću znati guslama isto tako 
baratati ko mačem. A onda ćeš zlo proći, ponosni 
vladaru dubokih voda. A tebi, kraljeviću Stjepane, 
jer si to ti, dobro sam te upoznao, hvala za život! 
Spomeni se mene i moje kobi svaki dan. Čuj moj 
savjet: Treba skinuti kletvu izdajstva s tvoje glave, 
da djela otaca ne otruju život i krv pravednika, da 
ne omaste tijelo tvoje ... 

Blizu Korčule, kod otočića Sv. Maksima (Maj- 
sana) došao je pred dužda i dubrovački biskup 
s pratnjom. I on je položio prisegu vjernosti. Sve 
je to čuo i na svoje oči gledao kraljević Stjepan 
i sve ga je to bolilo. Nada mu je neke sreće ispunila 
srce, kad je čuo, da se bore u junačkoj borbi Ne- 
retvani protiv dužda, ali ta mu je nada brzo išče- 
znula, i odonda je u nj ušlo nepoznato čuvstvo ve¬ 
likoga bola, koji nije smio na javu, jer je to obećao 
starcu. 

Pohod dužda mletačkoga na hrvatsku obalu 
trajao je od devetog svibnja do sredine lipnja. Tada 
se vratio dužd u Veneciju, gdje ga dočekaše s neopi¬ 
sivim slavljem. Sve je vidio mladi hrvatski kraljević, 
ali najviše ga je upeklo u srcu, kad se dužd Petar 
Orseolo svečano proglasio »duždom Dalmacije« 
(dux Dalmatiae), te tako uzeo naslov, koji je pripa¬ 
dao samo hrvatskim kraljevima. Sto pedeset godina 
hrvatske vlasti nad morem palo je u ništa! Sve sve¬ 
čanosti, čitavo to slavlje umjesto da zapanji hrvat¬ 
skoga kraljevića, otvaralo je u srcu njegovu neopi¬ 
sive rane. On je zatvarao oči, da ne vidi svu raskoš 
te proslave, jer mu je u srcu bilo tako pusto. 

Bio je zadovoljan, kad su stupili na vrata 
duždeva dvora, samo da ne vidi i ne čuje više urljave 
mletačkoga naroda. Na vratima duždeva dvora če¬ 
kala je dužda njegova porodica. U kolu te porodice 
stajala je i mala djevojčica, nasmijana, vedra lica, 
nježna i mila, velikih djetinjih modrih očiju, koje 
su kao potočnice gledale nevino u svijet. Kad je blizu 
te djevojčice došao kraljević Stjepan, ona mu se 


nakloni, a da ni sama nije znala zašto, i reče mu 
porumenivši u licu: 

—-Ja sam Hicela, duždeva kći. 

I izgovorivši te riječi predala mu je bijeli cvi¬ 
jet. A Stjepan, hrvatski kraljević, uze taj cvijet i 
odvrati ponosno i dostojanstveno: 

— Hvala! Ja sam hrvatski kraljević Stjepan, 
sin kralja hrvatskoga Krešimira Suronje. 

Svi su vidjeli, kako je pomirisao cvijet i kako 
se nasmiješio Hiceli. Ali kad su oči sviju bile uprte, 
na dužda, i kad je kraljević mislio, da ga nitko ne 
vidi, približi se jače djevojci i šapne joj u uho: 

— Ti bi morala, Hicelo, postati mojom ženom, 
ali ja te mrzim, jer si Talijanka. 

A ona mu kimnu glavom, da je razumjela, te 
odvrati: 

— I ja tebe mrzim, jer si Hrvat, — ali oči joj 
se napuniše suzama .. . 

8. KRALJICA MORA. 

AM tajnik dužda mletačkog, Ivan đakon, uzeo je 
prvih dana u svoje ruke hrvatskoga kraljevića, 
da mu pokaže sav sjaj Venecije. Učinio je to iz dvo¬ 
strukoga razloga. Prvo zato, jer je htio upoznati 
njegov značaj, a drugo zato, da zapanji i zablene 
svojim govorničkim darom mladoga princa i začara: 
raskošnim sjajem divnoga grada. Htio je da pripi¬ 
tomi divljega ptića sa hrvatskoga žala i da ga. 
omami čarima duždeve okoline, da ga priljubi pri¬ 
jestolnici svojoj, pa da klekne pred Veneciju, kra¬ 
ljicu mora, kao rob, poništen divnom ljepotom nje¬ 
zinom, i da posve osvojen dražesnim i prekrasnim 
vizijama poljubi skut njezina kraljevskoga p’ašta uz: 
prisegu vječite vjernosti. Jest, to je dobro znao 
Ivan đakon, sekretar dužda mletačkoga, da je to 
njegova zadaća, i on je tvrdo odlučio, da tu zadaću 
izvrsno izvrši. Smetalo ga je samo, što je hrvatski 
kraljević bio tako šutljiv, da ga je već prvih dana 
prozvao pred duždom hrvatskom kraljevskom ri¬ 


bom. Šuti ko riba, a na licu mu se ne vidi, da^ ga 
što zanima. Ne može se pomisliti,^da takav dječak, 
koji se tek razvio od djeteta, može da tako hini i 
da sakriva nutarnjost svoje duše. Bit će ipak da^ je 
benetina neka, barbarin, koji nema smisla ni za što, 
Što je lijepo, učeno i dobro. On negdje uživa samo 
u divljim barbarskim igrama svojih zemljaka, kad 
se bacaju kamena s ramena, ili kad vade drob iz 
trupla još napola živih telića. 

_ Treba ga polagano obrazovati — smijuckao 

se dužd. — Uostalom, što je veća budala, to ćemo prije 
njim zavladati, to ćemo ga prije pripraviti, da nam 
bude najvjernijim slugom, vazalom. Ništa laglje 
onda, kad postane kraljem, da mu naša Hicela po¬ 
stane potpunom gospodaricom i tijela i duše, a 
pobjednički stijeg svetoga Marka vladat će svim 
krajevima i Dalmacije i Hrvatske neograničeno, 
sjajno i vječno. 

Mladi kraljević je slutio, da ga smatraju be- 
navim, i on se tome od srca radovao. Jednom mu 
je dapače mala Hicela, kad je s njom bacao loptu, 
viknula: 

— Pravo imadu, kad vele za te, da si pazzo, 
da si budaletina. 

Onda je on pristupio k njoj i nacerivši glupo 
lice poskakivao na jednoj nozi, isplazio jezik i za¬ 
pitao: _ . . „ 

— Kažu li uistinu to? Što to kažu? Reci jos 

jednom! 

Ona ga je prestrašeno pogledala, ali ipak je 
odgovorila: 

— Kažu, da si benetina. 

A on je prihvati rukama o pasu i digne zavr- 
tivši je u zraku uz veseli hihot: 

— Hahaha — hihihi — hohoho! 

Hicela se otimala i bacala se rukama i nogama 
po zraku i čupala ga za kosu, dok je nije pustio na 
zemlju. Uplašena djevojka pobjegla je nato pre¬ 
križivši malom rukom čelo svoje, kao da bježi od 

nekog nečastivog. A on je sjeo i dugo gledao za 
njom. Veseli smijeh nestao je s njegovih obraza. 
Ćelo mu se namrštilo, oči su mu sijevale i on je du¬ 
boko uzdahnuo. 

Curičice mala, kćeri dužda mletačkoga! 
Varaš se, ja nisam nikaki pazzo. Da si mi rekla 
comediante, komedijaš, pajazzo, bolje bi pogodila. 
Ali ti si bar iskrena, ti si mi bar u obraz kazala, 
što si čula. I to -mi se sviđa. Od tebe bih mogao još 
mnogo toga saznati. Rekao sam, da te mrzim .. . 
Br... čini mi se, da je to preoštra riječ... A ti, 
oče Nenade, pomozi mi i dalje!... 

I kraljević Stjepan obilazio je gradom i upo¬ 
znavao ga sve više i više. Raširio je oči i gledao, 
otvorio uši i slušao, a jezik je uvukao za zube i 
želio je da' bude ko gorušičmo zrnce. Sekretar Ivan 
nije mu se ni najmanje sviđao. Svakamo je svoj 
nos turao i sa svakim se mudro razgovarao, jer 
da piše povijest svojega doba. I to bi lijepo bilo, 
ali nije se kraljeviću sviđalo, što ga taj čovjek 
gleda tako pronicavim pogledima i što mu hoće, 
a to se jasno vidjelo, upiljiti u njegovu dušu, da 
sazna ono, što je đoboko u dubini mora. 

Bila je Venecija odavna krasna. Već prije hrama 
svetoga Marka podigoše 90 crkvi. A sad se eto sve 
gradilo. Divna katedrala u Torcelu u rimskom stilu 
obnavljala se. I novi dijelovi grada Eraclea, Tor- 
celo, Bkvilijo, Malamocco kitili se mramorom, div¬ 
nim mozaicima, zlatom i bijelokošću. 

Kad je Stjepan stupao novom Venecijom, koja 
se je budila na život, vidio je svuda, -kako se gradi. 
Sam trg sv. Marka — pijaca — bila je pokrivena 
golemim balvanima kararskog mramora i drugoga 
kamenja, iz kojeg su klesali klesari građu za crkvu 
sv. Marka. Gledao je taj neprestani rad i tu vrevu 
poslenika, koji su se vrtili, kao pčele u košnici. 

On bi ipak najvolio samotovati i boljelo ga, 
što su ga vrlo rijetko pustili sama. Tek katkada 
samo pošlo mu je za rukom, da sjedne na samotan 


kamen na žalu i da bose noge njiše nad valovima 
morskim. 

Ko gnijezda vodenih ptića šćućurile se drvene 
potleušice, pokrivene slamom, nad blistavim voda¬ 
ma i kao sablasti đavnijeh vremena pričale mu 
priče, kako su prvi ribari zaposjeli mletačka ostrva 
i kako su prve kolijevke stajale ispod plamene 
sunčane kugle. Te su potleušice rasle jedna za dru¬ 
gom, dok se nijesu raširile u velebni grad kraljice 
mora, gospodarice velikih i dubokih voda. A sada 
se već uz drvenjare stale kočiti i kamene zidine 
velebnih zgrada, čudesne i divne građevine, dvo¬ 
rovi raskošne vlastele i gordijeh velikaša. 

Šumi more i svojim ljeskavim valovima doča¬ 
rava staru pjesmu opojnog mirisa, veseli grgut 
hihotavih djevica i brbljavih starica, koje mašu 
rukama, vrte se kao jegulje, a govore jezikom 
tako tuđim. Šumi more i svojim crnim, često bijes¬ 
nim talasima urla jače od vapaja tužnoga robija, 
od kletvi prevarenih mučenika, od hropinjanja di¬ 
vovskih junaka, koji su se borili protiv stijega 
svetoga Marka! I ko da se u taj šumor, u to jeca¬ 
nje, u taj -urlik mora, raspojasanog mora, slijeva 
sva bol čovječanstva, sva poezija prošlijeh vjekova, 
sve tajne otrovanih, umorenih, zaklanih potajnim 
bodežem, ispijenih ribama tjelesa, sva strava i bo¬ 
jazan staklenih očiju, onih, koji su nestali bez traga 
u tom moru uz strašne poklike paklenog očaja 
zauvijek, nečujno, kao da ih nije niti bilo. Ali onda 
mu se opet pričulo, kao da u tom šumoru čuje L 
daleke pjesme naroda svoga, sada prpošne i vesele, 
kao da skaču bijeli jaganjci jogunasto po zelenim 
pašnjacima, sada opet kao burne davorije mrkijeh. 
ratnika Hrvata, što uz oganj sjede i pjevaju pje¬ 
sme roda hrvatskoga. 

Oh, onda su mu se oči napunile suzama i srce 
mu je stalo kucati jače i osjećao se kao otrgnuta 
grana od dalekoga, golemoga stabla, osuđena, da 




uvene i gine. Ali onda bi se dignuo, zgrčio pijesti, 
u očima mu sjevnula odlučnost i snaga, te rekao: 

— Hvala ti, bako Jeleno! Hvala . . . 

I tako su se u mladom njegovom srcu mije¬ 
njali časovi zanosa sa časovima očajanja, časovi 
nemira i časovi velikih snova, časovi beznađa i ča¬ 
sovi gigantskih nada. 

Što li je taj Pijetro Orseolo stvorio iz te Ve¬ 
necije! Zar nije i on čovjek, samo čovjek? Pa kad 
je on mogao da svlada tolike poteškoće gvozdenim 
marom i silnom voljom, zašto ne bi mogao i on, 
Stjepan, budući kralj svih Hrvata? Tek je trebao 
oči, da vidi, uši, da čuje, kako li je taj dužd mogao to 
sve da učini, htio da sve to učini, i kako li je go¬ 
lemim batom klesao hridine mletačke slave... Da, 
da ,pravo je imao pustinjak Nenad: treba sve vi¬ 
djeti, sve znati, sve učiti, a onda, a onda što Bog 
dade i sreća junačka ... 

I on je učio, učio i sve pamtio, ali nikad nije 
pokazivao, koliko zna i što zna, i često, vrlo često 
hotimice je učitelju izgovarao: servus genitur ser¬ 
vis (rob se rađa od robova), često je zapackao pa- 
piros velikim mrljama, a kad bi njegov magister 
Bruno, kojega su mu dodijelili, najsjajnije govorio 
o latinskim klasicima, o rječitom Ciceronu, o mu¬ 
drom Katonu, o božanskom pjesniku Vergilu, on bi 
folejio očima nekud daleko, kao tele u nova vrata. 
I stari benediktinac, učeni otac Bruno, često bi se 
naljutio radi te nepažnje, radi toga nemara, a po- 
najvećma, kad bi mu učenik tobože rastreseno 
otkresao, da je Cicero pjesnik, Virgil filozof, a 
Kato urotnik protiv Cezara. Onda bi 'siromah Bruno 
trčkarao po sobi kao mahnit i najvolio bi mladoga 
učenika udariti štapinom. Obrazi bi mu se raža¬ 
lili od ljutine, žile nabrekle, kao da će sad na ras¬ 
prsnuti. 

— Per amorem dei, imaj smilovanja sa mnom, 
svojim magistrom! Poludit ću još uz tebe! — jadi- 

kovao ze tada magister Bruno brišući debele kaplje 
znoja sa svog lica. 

A kraljević Stjepan šćućurio se na svojoj sje¬ 
dalici, prignuo glavu s plavim kovrčavim vlasima, 
griskao zubićima crvene usne, da ne prasne u smijeh 
radi uspjele šale. Ali to nije potrajalo dugo, on je 
skočio- na noge, prišao 'do svoga magistra Bruna i 
stao mu rukom gladiti ruku uz prijazni posmjeh, 
te će mu nježno, kao da tepa dijete: 

— Ne ljuti se, dragi oče Bruno. Stjepan će 
biti dobar, vrlo dobar. 

A otac Bruno uvijek bi nato razvedrio čelo i 
rekao mu: 

— Pa znam ja, da ti nisi zločest, da imaš do¬ 
bro srce. Ti si ovdje daleko od svoje domovine, 
ubogi dječače, a sveti Augustin pravo veli, da je 
jedna od najvećih kušnja, ako tko mora da seli iz 
domovine, i samo duh vjere može mu dati snagu, 
da doprinese tu žrtvu, jer čovječja priroda uči ga 
domovinu ljubiti i ne daje ništa slađega upoznati 
od otadžbine. 

Nato mu stade dobroćudno citirati sve kla¬ 
sične i kršćanske pisce, kojih se u onaj čas sjetio, 
da govore o domoljublju (patriotizmu). Usput je 
upleo i druge. Očito je htio da imponira dječaku 
svojim klasicima. Ta njemu je uvjek bio na ustima 
Plato i Aristotel, a djelo stoika Epiktela znao je 
čitavo naizust. Bar se time hvalio. Iza te duge ras¬ 
prave, kako se mora ljubiti svoj narod, ipak doda, 
da bi po kršćanskoj vjeri zapravo morali ljubiti je¬ 
dnako i druge narode, pa i barbare i crnce i sve, 
što se čovjekom zove. 

— Ali tu ljubav i sporazum naroda ja više 
ne ću doživjeti — upadne njegov učitelj — a ne 
vjerujem ni u to, da ćeš ti doživjeti vječni mir. 
Još ima suviše barbara na svijetu, i sveti glad za 
zlatom progutat će još mnogo žrtvi. Možda će za 
sto, dvijesta godina biti mir i to .. . — poliznu na¬ 


smijano svojim jezikom gornje usnice i lukavo 
doda: — ali to je u Božjim rukama. 

A onda dovrši: 

— Praštam ti, sinko, da Bog meni prosti. Pa 
znam ja, da ti nisi rđava srca. Ti nisi kriv, što ti 
je Bog sadrom oblijepio pamet. Tješi se, imao sam 
i ja sudruga, koji je bio još slabiji đak od tebe, 
pa je danas kardinal svete rimske Crkve. Mnogo je 
molio svetu Bogorodicu, da mu izmoli svijetlu pa¬ 
met. Moli i ti, sinko! 

U takvim časovima spopalo je Stjepana neko 
kajanje, što svojega magistra za nos vodi, što tako, 
pričinjajući se slabim đakom, uzrujava toga do¬ 
broga i svetoga čovjeka. I htjede već da promijeni 
svoje ponašanje, ali onda se uvijek spomenu riječi 
staroga pustinjaka Nenada: »Ne pokazuj svoje mu¬ 
drosti ... Da opaze preveliku mudrost tvoju, bo¬ 
jeći se budućnosti tvoje, spustili bi otrov u zlatnu 
čašu tvojega vina. Mlečići su na sve spremni. Učini 
se, da slabo shvaćaš, da si u oružju - trom. u nauci¬ 
ma mlitav, mučaljiv za to, ier ne znaš, što bi re¬ 
kao ...« I Stjepan odluči, da i dalje igra svoju 
ulogu, ulogu nijemoga vola. 

Polako ga je uputio oduševljeni sekretar Ivan 
o prošlost Orseolova roda i u borbu mletačkih po¬ 
rodica Kandijana i Orseola. Nije prošlo više od dva¬ 
deset i pet godina, kad su još oholi Kandijani bili 
neograničeni gospodari Venecije. S duždom Kan- 
dijanom trećim Petrom počela je vlada Kandijana, 
a trajala je malo ne četrdeset godina. Kad je sta¬ 
rac dužd došao u poodmaklu dobu, pobunio se 
protiv njega rođeni sin, da ga svrgne, i došlo je do 
pokolja u gradu između oca i sina, ali otac je po¬ 
bijedio. Mladi je Kandijan, koji se također zvao 
Petar, prognan, a biskupi i plemići mletački prise- 
goše, da urotnika protiv oca ne će nikad birati za 
dužda. Ali kad je starac umro, zaboraviše zakletvu, 
i on je ipak postao duždom, jer je bio junak. S tri 
stotine lađa dovedoše ga iz Ravene. I to je bio sna- 

žan Kandijan, ali okrutan kao pantera. Zvijer od 
čovjeka, tiranin nad tiranima. 

Kraljević Stjepan nije baš odviše vjerovao 
Ivanu đakonu, jer je znao, da je mrzio Kandijane, 
a bio je kao kućni pisac kronike roda Orseolova 
pjevač hvalospjeva njihove kuće. Ipak je i u na¬ 
rodu čuo, kako kolaju strašne priče o tome Kan- 
dijanu. On je oko sebe prikupio tjelesne stražare 
i plaćenike u namjeri, da skuči mletačku vlastelu 
pod jaram svoje monarhije i da se proglasi kra¬ 
ljem. To mu je skrhalo vrat. Diže se silna buna. Ali 
palaču duždevu čuvali su plaćenici. I kad buntov¬ 
nici nisu znali, što da urade, potpalili su susjedne 
kuće, da tako plamen zahvati i duždev dvor i tako, da 
upropaste .đužda. To im je i uspjelo 11. kolovoza 
976. Veliki požar dizao se, a pogodni vjetar raz¬ 
jario je i jače njegov bijes. Užasna vrućina i gusti 
dim prisilio je Kandijana, da pokuša pobjeći kroz 
potajni hodnik sa svojim djetetom u crkvu sv. 
Marka. Ali kad je htio da izađe, našao je pred vra¬ 
tima četu buntovnika, i ti ga uhvatiše. 

Požar je posve uništio duždevu palaču, sve 
poveljze i važna pisma, hramova sv. Marka, sv. 
Teodora, sv. Marije di Zobenico i preko tri stotine, 
kuća. 

Uzalud je tiranin molio buntovnike, da ga 
poštede i da barem, ako već njemu ne će ostaviti 
život, poštede njegova malenog, nevinog sinčića. 
Bodeži urotnika nisu imali sućuti i za čas su se va¬ 
ljali u krvi i dužd i njegovo dijete i njegovi pra¬ 
tioci. 

— Vidio sam — govorio je Ivan đakon — 
iznakažena tjelesa izobličenih mrtvaca i nogom 
sam udario Petra Kandijana u truplo, jer sam 
mrzio tiranina, ali djeteta mi je bilo žao... 

Kraljević progunđa kroz zube: 

— Prokleti krvnici i banditi! 


Ivan đakon, koji tih riječi Ilije čuo, upita kra¬ 
ljevića Stjepana, što je kazao, ali Stjepan odvrati 
glasno: 

— Zanimiva . . . paprena priča!' 

Ivan đakon pomisli: »Ti si blesav«, ali na¬ 
stavi: 

—- Bijes podivljale gomile nije se dao smiriti. 
Osramotili su još mrtve, a onda su bacili dužda i 
megovo dijete u klaonicu. I da nije bilo Ivana Gra- 
deniga, nikad ne bi bili sahranjeni u posvećenom 
groblju. Dan poslije umorstva, 12. kolovoza 976., 
izabran je u Sv. Petru di Castello za dužda Pietro 
Orseolo Prvi. Bio je to pravi svetac od mladosti 
svoje, dobrotvorac i junak, pobožan, osnivač i da- 
rivač crkvi i samostana. Ovaj je veliki dužd svojim 
novcima obnovio ono, što je poharao požar. Stade 
graditi nanovo Markov hram i duždev dvor. I dao 
je načiniti »paladoro« u Carigradu. On postade 
pravi obnovitelj grada. Ali on nije htio da dugo 
vlada. Jedne noći, kad je uredio sve svoje svjetske 
poslove, pobježe u pratnji opata Guerina i zeta 
Ivana Morozinija iz palače tajno, da to nisu niti 
njegova žena niti sin znali. Tri dana poslije već je 
stigao u Vercelli. Punih dvadeset godina živio je 
u samostanu Kuži, gdje je kao svetac umro. Iza 
njegove smrti obeščastila se Venecija sramotnim 
opačinama: i opet su vladali nemiri. Krv je tekla 
gradom. Tako su na tri sina Stjepana Caloprina, 
dva svjetovnjaka i jednog svećenika, napala četiri 
Morosina i zaklala mačevima. Njihova je krv štr¬ 
cala na kuće susjedne dvoru duždevu. I krv je te¬ 
kla, dok nije izabran duždom sadanji naš gospodar 
Petar Orseolo II., sin sv. Petra I., i sada je, kako 
sam na svoje oči vidio, nastalo zlatno doba naše, 
a iz pepela i ruševina diže se, kao fenić-ptica, zlatna 
Venecija — Aurea Venezia. On je stranačke mržnje 
slomio i krv se više ne lije ulicama mletačkim. Srca 
su se smirila. Svađe su se stišale. Devedeset potpisa 
ima na sebi garancijona pergamena, kojom su mle- 

tački plemići g. 998. svečano obećali mir i vjernost 
duždu. Dužd je prodro sa zakonom, da se svako na¬ 
silje u otvorenim skupštinama ima kazniti globom, 
ako je krivac može platiti. Ako ne može, bit će kaž¬ 
njen smrću. Naš svijetli dužd kupio je male luke — 
Livenzi, Piave i Sito. Poznato ti je, što je dobio od 
cara Vasilija. Poslanici su njegovi bili i kod egipat¬ 
skog sultana. Ne smeta ga crna boja tijela ni musli¬ 
manska vjera: on je i s Arapima i Saracenima i sa 
svima u prijaznom prijateljstvu. Dizao je mletačku 
trgovinu do visine, da joj premca nema. Privolom 
oglajskoga patrijarke i talijanskoga kralja plove 
mletačke lađe po svim rijekama Lombardije i Fur- 
lanske. Iz Dalmacije vozimo drvo, vino, ulje, Jan, 
konoplju, žito. Sjeverne obale daju nam olovo, živu, 
rude, drvo,- sukno, konope, suho voće i robove _ i 
eunuhe. Svagdje smo se domogli isključive prodaje 
soli i slane ribe. Naša je mornarica danas prva na 
svijetu. A sada smo skinuli i zadnju sramotu našu 
s leđa zlatne majke Venecije — danak, što smo ga 
plaćali Hrvatima. Hvala Bogu i s pomoću tvog do¬ 
brog oea Krešimira uglavili smo vječni savez. A tvoj 
otac mogao je protjerati svoga brata, kralja Sveto- 
slava, u samostan i sam zavladati s svojim bratom 
Gojslavom. Nemoj nikad zaboraviti, sinko, što je naš 
dobri dužd učinio dobra tvojemu ocu i tebi. Otac ti 
je moćan kralj, ali samo tako dugo, dok bude s na¬ 
ma u svezi. A ti ćeš svezu tu još jače svezati, kad, 
ako Bog dadne, postaneš zetom dužda Mletačkoga^ 
Ti si se, sinko, pod sretnom zvijezdom rodio. Bit ćeš 
jak vladar, rođak Venecije i muž krasne Hicele. 

Stjepan je to razlaganje mirno slušao, bar naoko 
mirno, jer u njegovu je srcu buktio plamen neobuz¬ 
dane mržnje. Da je smio, bio bi ščepao objema lu¬ 
kama đakona Ivana i ugušio mu zauvijek svaku riječ 
u grlu. 

— A to je sve uradio tvoj budući tast, svijetli 
dužd Petar, — nastavio je đakon Ivan, — to si^već 
čuo, a čut ćeš i više. Pokazao sam ti čitav duždev 


dvor, koji je počeo otac, a dovršio sin. Ova divna 
zgrada prava je tvrđava sa kulama i tornjevima, a 
u & njoj sve blista od raskoši i obilja. Tu su šareni i 
dragocjeni perzijski sagovi po stijenama. Po divnom 
mozaiku hodaju ti noge. Ti sjedaš na zlaćane sto¬ 
lice, uz stolove, na kojima je posuđe od su'hoga 
zlata. Vidio si, kako se dovršuju divni duždevi dvori, 
koje čuvaju kule i tornjevi. Vidio si, kako se dogo¬ 
tovila bazilika svetoga Marka, ispunjena kipovima i 
mozaicima. Ondje vidiš, kako iz zemlj,e raste vitki 
i prekrasni zvonik, kojega će gledati brodari izda¬ 
leka. U Torcellu se obnavlja crkva sv. Marije, koja 
se već stala raspadati od starosti. Grčki je kipari 
divno kite svojim prekrasnim umjetninama. Tako i 
sv. Fosku, a još više novi hram u Jesolu, koji svojom 
raskošnošću i sjajem natkriljuje i onaj prekrasni 
hram od Torcella. Pa da kreneš u gradove Citta- 
nuova i u Građo, svagdje bi našao divna djela veli¬ 
koga dužda. Hvala Bogu, da će ti postati tastom. 

Kraljević Stjepan morao je da svu silu upotrijebi, 
a da đakonu Ivanu ne pokaže znakove odvratnosti. 
On se već uvjerio, kako ovaj brbljavac ne zna mjere, 
kad-hvali svoga gospodara. Za njega nije postojao 
veći čovjek od Petra Orseola II. Jedamput ga je 
opisao kao odličnog viteza, drugi put kao zaneše- 
njaka za sve umjetnosti i znanosti. Treći put ga je 
uzvisivao kao odličnog diplomatu i državnika, čo¬ 
vjeka goleme energije i vojničkih sposobnosti, koji 
je daleko veći od svih živih i mrtvih savremenika, a 
najveći od svih duždeva, koji je Veneciju digao do 
najvećega sjaja, slave i veličine. 

9. KRALJEVIĆ U TUĐINI. 

T DOK su mletački gospodari mislili, da će svojim 
1 sjajem očarati mladoga kraljevića, u.njemu su baš 
tim budili osvetničke misli. On se toj raskoši nije 
niti odviše čudio. I na kraljevskom stolu strica kral- 
lja Svetislava vidio .je zlatno suđe, vage od alaba- 
stra, zlatne vrčeve i sablje demeškinje optočene bi- 

serjem i draguljima. I u njegova djeda bilo je sto¬ 
lova od cedrovine, kutija od bjelokosti. Dvor hrvat¬ 
skoga kralja bio je bogat umjetninama svake vrsti. 
Bili su tu darovi saracenskih kalifa i bizantskih ca¬ 
reva. Bilo je tu plijena iz junačkih ratova tamo iz 
doba kralja Tomislava. Bilo je medvjeđega krzna iz 
pustara madžarskih, srebrnih šljemova iz njemačkih 
tvornica. Istina, kraljević Stjepan vidio je u Vene¬ 
ciji mnogo divna i lijepa, ali zapanjilo ga ipak nije. 
Vidio je dragulje, rubine, porfire, mramorne kipove, 
djela ruku dobrih majstora, ali i na njegovoj rođe¬ 
noj hrvatskoj grudi radile su marne ruke odličnih 
umjetnika i vještaka vajara, zlatara i obrtnih umjet¬ 
nika. I sam je pio iz zlatnijeh vrčeva i umivao se iz 
srebrnih zdjela. Priznavao je sam sebi, da Venecija 
svojim sjajem natkriljuje Hrvatsku, ali nije našao 
ono, što ga je u Hrvatskoj tako veselilo. Tu kao da 
nijesu niti talijanski konji tako rzali i kopitama var- 
nice izbijali kao divni hatovi arapski, kakve je po¬ 
slao kalif iz Kordove na uzdarje kralju hrvatskome. 
Ti mletački vodeni kanali priječili su jahačima onaj 
polet, kao što je osjećao kod kuće. Imao je i ovdje 
konja vilovnog, ali tu nije mogao osjećati onu slast, 
da rukom gladi grivu svoga hrvatskoga miljenika, 
pa da mu tepa riječi od milote gledajući u one umi¬ 
ljate, velike, vjerne oči ponosne životinje. I u noći, 
kad je usnuo, najednom bi' uskliknuo u snu: 

-— Konja, dajte mi konja, hrvatskoga konja! 

I onda bi se probudio, sjetio se drage životinje, 
koja je naćulila uha na njegov zov, koja je podrhta¬ 
vala mišicama, kad joj.se približavao, koja je veselo 
zarzala, kad ga je spazila, koja je velikim svojim 
bijelim zubim veselo -griskala zob, koju joj je on 
sam svojom rukom pružao. Taj vjerni drug njegova 
dječačkog doba nije htio dopustiti, da ga tko drugi 
jaše, već samo on — kraljević Stjepan. 1 on bi se 
zanesao mišlju, gdje je njegov dragi konj. Misli li 
na izgubljenog svog gospodara u daljini, osjeća li 
se kao bršljan bez hrasta? Ili je svisnuo i poginuo 


od tuge za svojim gospodarom, kako su mu pričali 
o konju djeda njegova, prvoga hrvatskoga kralja 
Tomislava... 

Poveli su ga, da čuje orgulje i pjev pjevača i 
eunuha u svilenim zelenim haljinama, koji su pjevah 
divne crkvene pjesme. I svidjelo mu se, ali i to nije 
bilo ništa neobično. Ta on je već kao dijete slušao 
uzvišeni pjev glagolskih redovnika, koji su dizali 
njegov duh u rajske visine pobožnosti. I njegovo je 
srce lutalo po bijelim, malim samostanskim ćelijama 
hrvatske domaje, gdje su u hramovima pjevali Slavo- 
spjeve spominjući u njima hrvatskoga kralja, dok su 
ovdje pjevali duždu mletačkome. I dok su ga mle¬ 
tački pjevači ostavili hladna kao led, u duši su mu 
se javljale žive slike onih, koji su mu bili ugled žive 
vjere. I dok je ovdje morao da gleda vodu te vodu, 
njemu se prohtjelo, da se vere po crnim pećinama, 
visovima i klisovima hrvatskih planina. Oh, kako bi 
on uživao na skrutnutim gromačama, pa u onim 
proplancima i dolinama slušajući žubor sakrivenih 
vrela, tražeći jaja nepoznatih ptica i sakriveno blago 
drevnih pokoljenja. Hej, kako bi slasno srkao zrak 
na onim nepristupačnim liticama! Šta bi mu se duša 
raspojasala u neponjatnoj slasti na mosorskim viso¬ 
vima, na Kunjevodu, Ljutom Kamenu, Ljubljanu i 
Ljubioni u onim priprostim razgovorima s brđa- 
nima i planirtkama, koje bi mu nuđale jagoda i bije¬ 
loga mlijeka. Tumarati, bluditi, uspeti.se- visoko po 
šumama i gajevima uz vjerno pseto ili još vjernijega 
slugu, pa i sam samotan u onom zakladu vječne lje¬ 
pote.’Slušati slavulja u prirodi, a ne ovaj cvrkutavi 
i piskutavi glas sekretara đakona Ivana. Gledati sa 
obronka, Debeloga Brda svoj mili zavičaj i veličan¬ 
stveni Klis, Dioklecijanovu palaču, Trogir ^Kaštela 
i solinske stare razvaline s poganskim i kršćanskim 
grobovima, kako bi to bilo drugačije, nego ovdje 
kao nevoljni sužanj zurit'i u pergamene zgnjuren i 
traljav i učiti gramatiku i aritmetiku, astronomiju i 
geometriju. Znao je doduše, da će mu svako zvanje 

u životu, ali mahati mačem i buzdovanom, 
jašiti vilovite konje i trgati i lomiti granje, to ovdje 
nije mogao. 

„ Jednom mu je sinula misao: »Htjeli bi od mene 
učiniti monaha. Redovnik biti to je slavno i Bogu 
drago, ali Bog mene nije odredio, da pred ikonama 
neprestano molim. Ne, moj je posao, da popravim 
ono, što je moj otac iskvario, da postanem osvetnik 
naroda svoga.« 

Zanesavši se tako živo u tu misao mahnuo je 
žestoko rukom, kao da vitla mačem, a oči su mu 
sijevale golemom odlučnošću. Nije opazio, da mu se 
uto približilo malo, dražesno biće, nevinog pogleda 
i da ga promatra u njegovu zanosu raskolačenih od 
čuda očiju, da joj malo zatim sine na obrazima izraz 
nekog zadovoljnog blaženstva. I ona se nije usudila 
maknuti, niti dahnuti, da ga ne prene iz snatrenja. 
Ne-, te oči, te svijetle, divne, umne, oduševljene oči, 
to nisu oči benetine i budale. Tako gledaju junaci, 
kad se spremaju na velika djela, bistri umovi, koji 
svojim genijem obaraju sve, što im je na putu. Ali 
dok je ona tako mislila, trgnuo se već kraljević Stje¬ 
pan iz svoga zanosa i zapazivši curicu, htjede da se 
udalji, ali ona odvažno stupi k njemu i oštro ga gle¬ 
dajući upita: 

— Na što si upravo mislio? ... 

Njezin ga pogled smeo, a to pitanje još više, ali 
on odvrati tobože nehajno: 

Mislio, gospođice? Nisam mislio, ja ne mislim 
nikada ni na što. Misliti se ne isplati. Misliti je tako 
dosadno, tako dosadno. Ili ako baš hoćeš znati, go¬ 
spođice, mislio sam, zašto je Bog dao ženama dugi 
jezik. 

I on je stade gledati tupim, bezizražajnim licem. 
Nato se okrenuo na peti, da ode. Ali ona ga prihvati 
za ruku. 

• Stani! — reče odlučno, a čelo joj se namršti. 
— Ti bi i preda mnom htio na silu, da glumiš bene- 
tinu, ali to ti ne uspijeva. 


Ali on se već bio snašao i buljio u nju svojom 
hladnom maskom, napola otvorenih ustiju, ukočenih 
očiju: 

— Hvala, Hicelo! Da znaš, kako se veselim da¬ 
našnjem ručku, tustim jarebicama u finoj mirisnoj 
umaci. Oh to vrlo rado jedem. 

—■ Udarajući nogama, valjajući svoje tijelo, ki¬ 
majući glavom i zviždeći kroz zube neku fakinsku 
mletačku pjesmicu izlazio je iz sobe. A ona je gle¬ 
dala pozorno i mirno za njim. 

»U njemu se svi varaju,« govorila je sama sebi. 
»On glumi benetinu, ali zašto, rado bih znala zašto? 
Njegovo bistro, umno oko u zanosnom sjaju, ono 
mi je odalo sve. Nikad još nisam vidjela umnijih i 
zanosnijih očiju. I sav je lijep kao divni kraljević iz 
priče. Stasit je i kovrčastih, zlatnih pramenova, baš 
je onaki, kako sam sanjala o kraljeviću iz kakve 
priče. Sad sam još mala. Ali da se obistini želja moga 
oca i da Hicela postane ženom kraljevića Stjepana, 
to bi, Hicelice, zgodno bilo. On je tako lijep ... 
tako lijep ... Samo je neotesani barbar: rekao mi 
je, da me mrzi... Ali ako je i to varka, ako je i to 
maska? Oh, to bi tako lijepo bilo!« 

I ona zapi ješka svojim ručicama, skoknu noži¬ 
cama, ali nato porumeni sama pred sobom radi te 
pomisli, a u grudima stalo joj skakati srdašce kao 
ptica u kavezu. 

A kraljević Stjepan udaljio se brzo iz dvora i 
pošao na more. 

— Tako mi sv. Lovrinca, mala je prefrigana. 
Mala je nešto opazila na meni. Ili sam pao iz uloge 
ili ima oštar vid. A šta se ona brine za mene? Ah da, 
ona se nada, ona misli, da će mi postati ženom, pa 
me uhađa. A možda sam joj i simpatičan. Možda me 
i ljubi. Svakako me je prozrela. Svakako je pametna 
cura. Možda me ipak — ljubi? Ali ja sam joj re¬ 
kao, da je mrzim, jer je Talijanka. Da, tako sam joj 
rekao. Ali imam li ja razloga, da baš nju mrzim? 
Što mi je skrivila? Da ne govori mojim hrvatskim 



jezikom? Mrziti... mrziti ju baš ne bih morao. Pa 
ona nije kriva, što mi je hoće narinuti za ženu. Žena 
nikada! Nisam ropske ćudi. Stjepan, kraljević hrvat¬ 
ski, izabrat će sebi ženu po svojoj volji. Tako je, ali 
jedno moram priznati: na ovom je dvoru ona ma¬ 
leni i dobri cvrčak na ognjištu, koji sve oko sebe 
razveseljuje. Sasvim zgodna cura! 

I s tim je riječima kraljević Stjepan svršio svoj 
monolog. Stao je izvjedljivo motriti lađu, koja je 
dolazila u mletačke vode. Mislio je, da vidi znakove 
hrvatskoga broda. U njega su oči sokolove, ali ni¬ 
kako još ne može da pravo upozna brod. A tako bi 
volio, da dođu vijesti iz njegove postojbine, iz nje¬ 
gove hrvatske države. 

10. UČENIK. 

P ROŠLA je godina, što se hrvatski kraljević nalazi 
u Veneciji. On se već bio nekako snašao u svo¬ 
jem životu. Mnogo je toga, mnogo čuo i srce mu se 
ispunilo raznih slika iz života. Iz domovine rijetko 
je čuo vijesti, ali toliko je znao, da vladari, otac 
Krešimir i Gojslav, sretno vladaju i svim silama 
rade, da spase Hrvatsku, koliko se spasiti dade. Učio 
je sve, što je Ivan đakon mislio, da je potrebno, a 
to nije bilo malo. Učio je latinske klasike i crkvene 
oce, učio je grčki i pučki mletački govor. Uvijek bi 
mu njegovi učitelji davali primjere učenih savreme- 
nih vladara, naročito rimskoga cara Otona III. Ivan 
đakon nije se mogao dosta nahvaliti Otona, koji je 
postao već kao trogodišnje dijete carem pod skrb¬ 
ništvom svoje majke, rođene grčke princeze Teo- 
fanije. 

— Njega sebi uzmi za primjer, — govorio mu je 
đakon Ivan. — Tri najveća učenjaka našega doba 
bili su mu učitelji: biskup Bernardo hildeshimski, 
Majnarik, dvorski kapelan, i najstariji učenjak na¬ 
šega doba, slavni Gerbert. Prvi su bili mehanički 
umjetnici. O Bernardu se veli, da ga je poučavao 


0 počecima slikarstva, kiparstva, draguljarstva i 
graditeljstva. A o Gerbertu si valjda već i čuo, je li? 
__ upita ga Ivan đakon. 

— Kako ne, ta svi znamo, da je to papa, koji i 
danas vlada, Silvestar II. 

— Da! A tko ga je drugi uzvisio na svetu sto¬ 
licu, nego njegov pohvalni učenik car Oto III. 

Pa je li papa uistinu tako učeni čovjek? 

— Kako ne! Danas nema učenijega čovjeka na 
svijetu. Rodio se u Anvergni, i bio je odgojen naj¬ 
prije kao kaluđer, ali onda je pobjegao u Barce¬ 
lonu, gdje je stekao znanje matematike, koja je 
tako evala kod španjolskih Arapa. Zatim je došao 
u Rim i tu je upoznao Otona, djeda današnjega 
cara. Ovaj ga učini opatom u Bobiju. Ali jer ga je 
Nijemac postavio, bio je mrzak Talijanima, i iza 
smrti cara Otona I. otjerali ga. Bio je zatim u Rimu, 
u Francuskoj, po Italiji. Svuda se istakao, svagdje 
je prikupljao znanja, dok nije postao učiteljem mla¬ 
doga cara. On se bavio astronomijom, proučavao 
je tok zemlje i planeta po arapskim pravilima, pra¬ 
vio je zemaljske i nebeske globuse i sunčane ure i 
pravio svakakve umjetne strojeve, tako da je prosti 
narod mislio, da je čarobnjak. Gerbert je dakle učio 
mladoga cara klasike Cicerona, Julija Cezara, 
Eugrafija, Plinija, Svetonija, Statija, Mamilija,^Aure- 
lija, retora Viktorina Klandijana i Boetija. Učio ga 
aritmetiku španjolskoga učenjaka Josipa i astro¬ 
logiju Lupinja iz Barcelone. 

Hrvatski kraljević, koji je s gražanjem slušao 
sva ta imena, reče: 

— Za Boga miloga! Zar nije poludio od tih svih 
imena? Ti veliš, da je car Oto bio dječak, dok je sve 
to učio! On mora imati glavu ko bačvu, ili barem kao 
bundevu. 

— Varaš se! On je prekrasan mladić. 

— 1 sve je to učio i naučio!? 

— Sve. Ali zato čuj, što je o njemu napisao sam 
njegov učitelj Gerbert u posveti jednog svoga djela 

mladom caru. Ali čekaj, baš mi je pri ruci to djelo. 
— Ivan đakon ode do police, gdje su bili veliki for¬ 
mati u pergameni zavezani, uzme jednu knjigu, 
otvori, potraži mjesto i stade čitati: 

>>T voj je božanski duh one osjećaje i misli, koje 
je sam sebi. razvio u tišini, izlio u božanske riječi i 
izrekao ideje, kakve su jedan Aristotele i drugi ve¬ 
likani teškim izrekli izrekama. Tako da je pravo 
čudo, kako jedan smrtnik usred oružanja za sla- 
vense ratove može da bude još ovako sabran za fi¬ 
lozofska razmatranja.« Eto to veli o caru Otonu 
Gerbert, njegov učitelj. Zar to nije divno? 

Kraljević Stjepan potrese glavom i reče: 

— Sve mislim, da je to puko laskanje lukavoga 
Gerberta, da se omili svome caru. Zato ga je i pred¬ 
ložio car Oto za papu, a Rim ga veselo primio. 

Ovaj put se ponešto smeo Ivan đakon. Pogledao 
je duboko u oči hrvatskog kraljevića.. Ta primjedba 
nije bila baš glupa. Da li ju je kraljević Stjepan sa¬ 
mo onako slučajno izlanuo ili se njegov um poprav¬ 
lja? Ako je tome tako, onda se to u prvom redu 
ima pripisati njemu, Ivana đakonu, koji sebi daje 
toliko truda, da ga izvježba. 

— I ja bih tako mislio, ali i drugi ljudi, koji nisu 
bili na dvoru, govorili su o Otonu, kad mu je bilo 
trinaest ciglih godina, da je već posve obrazovan i 
da je »čudo znanja i svijeta«. 

— A što će mu sve to znanje kao caru? — upita 
kraljević Stjepan. 

— Scientia est regina mundi — znanost je kra¬ 
ljica svijeta. 

— A hoću li i ja sve to morati učiti? — pitao 
je kao zabrinuto kraljević. 

Ivan đakon zaklima glavom i gotovo sažalno 
odvrati: 

— Ne ... nikako ne! Ti ćeš biti vladar barbar¬ 
skoga naroda, komu ne treba knjiga, niti učenjaka, 
koji ne treba da njim vlada bog-zna kakav umni 
vladar. 


Kraljeviću navrne sva krv u lice: bio bi najvolio 
baciti Ivanu đakonu veliku posudu s crnilom u glavu 
i viknuti mu: »Ti ludove, zar misliš, da u našim ma¬ 
nastirima ne ima većih učenjaka od tebe, da naše 
građevine nisu naše?!« To i drugo bi najvolio da 
vikne u obraz ovome talijanskome blebetalu. Ali on 
se ipak suspregnu svom silom svoje volje. Tek da je 
Ivan bolje gledao, vidio bi, kako su kraljevićeve 
žile na čelu iskočile i kako su mu usne zadrhtale. On 
samo progunđa tobože zadovoljno: 

— Aha ... Ne će mi trebati! Hvala Bogu! 

— Ne. Ali ti ne smiješ biti posljednji. Ta.bit ćeš 
muž duždeve kćeri. A svijetli dužd se ne smije sra¬ 
miti svoga zeta. 

»Muž duždeve kćeri«, pomisli Stjepan. »To je 
dakle najveći razlog, što ne smije budući kralj, 
hrvatski biti baš posve glup. Zapamtit ću to, dragi 
đakone, ali ti o tom ne smiješ ništa znati.« 

— A sada moramo prestati, jer moram da po¬ 
đem do svijetloga dužda, da potanje čujem o veli¬ 
koj svečanosti, koju sam ja, nevrijedni njegov sluga, 
zamislio. 

—- A smije li se znati, kakova je to svečanost? 

Ivan đakon slegne ramenima, kao da mu baš to 
nije jasno, bili na to pitanje odgovorio ili ne bi. 

— Hm! Baš da ti pravo kažem, to je još tajna, 
velika tajna, ali još danas govorit će o njoj cijela 
Venecija. Bit će to nikad neviđena još svečanost i 
to na samo Spasovo, a to ima svoj razlog. 

— Kaki razlog? 

— Svečanost u slavu mletačke pobjede nad 
Hrvatima, nad neretvanskim gusarima, u slavu, kako 
je naš mletački dužd postao gospodarom Dalmacije. 
O to će biti divna svečanost. Krijesovi će. se paliti., 
pjesma će se oriti, sva zvona će zvoniti. Ali to ti već 
dalje ne smijem reći. Već i onako dosta znadeš. 

I veseli đakon otpleše iz odaje, gdje su bili, 
ostavivši mladoga kraljevića na samu. 

Ovaj se baci tužno u naslonjač i prikri objema 
rukama svoje lice. 

— Pravo imaš, brbljavče! Dosta znadem. Odviše 
znadem. Slavit će ti prokleti Talijani našu sramotu 
— na tšobožnji poraz. I ti si moj bijedni oče, svemu 
tomu knv! A ja, tvoj sin, kraljević hrvatske, morat 
ću svojim očima gledati sramotu našega doma i po¬ 
gibije hrvatske. Nebesa, otvorite se, sipajte oganj 
na taj ogavni grad! Ili se ti, zemljo, otvori i rigaj 
plamen pakla, ili ti, more, digni valove svoje visoke 
kao gora i sve progutaj, sve i mene zajedno sa svi¬ 
ma, da ne gledam te strahote i te sramote roda 
hrvatskoga! 

Najednom mu se lice isceri užasnim, jetkim smi¬ 
jehom. 

— Još će me prisiliti, kao što su nekoć rimski 
Urani silili zarobljene kraljeve, da stupaju pred 
triumfatorskim njihovim kolima, pobjeđeni, pora¬ 
ženi, osramoćeni. Moj oče, moj ubogi oče, što si 
učinio, samo da meni život spaseš! Oh, rade da si mi 
nož rinuo u to očajno srce, nego da kao filius regis 
Chrotarum, kraljević 'hrvatski, stupam u povorci 
kletih neprijatelja. 

11. DUŽDEVO VJENČANJE S MOREM. 

E, nije trebao stupati kao pobijeđeni rob, kao 
filius regis Croatorum, u svečanoj povorci, koja 
je slavila dan pobjede nad Hrvatima. Ta mu je tuga, 
ta sramota prišteđena. Ali on se svejedno nije smirio. 
Zar se ne upiru sve oči na njega, mladoga taoca -— 
hrvatskoga kraljevića? Zar ne kazuju prstima na nj 
kao na kakvu avet? Tu sjedi u duždevoj loži, u naj¬ 
većem sjaju. Sjedi okružen najsjajnijim i najdivni¬ 
jim gospama mletačkih bol jara, okružen onim star¬ 
cima, koji već nisu mogli da sudjeluju u današnjoj 
svečanosti, jer su ih noge ostavile, jer su im se leđa 
zgrbila, pa im je starost oči pomračila. On je sjedio 
u loži sa samom duždevom porodicom i njegovim 
sinovima i kćerima. I Hicela je bila tu, Hicela, nje- 

gova buduća žena. Bila je sada već propupali cvijet 
i mlada ruža na sunčanom sjaju. Isticala se djevo¬ 
jačkom ljepotom nad drugima. 


Uzvišeno mjesto, na kom su sjedili, bilo je tik 
do palača, što su se dizale prema uvijek mladomu 
moru, koje nije nikad bacakalo više iskara i zvijez- 
dica na svojoj površini, nego danas. I ono nebo nad 
njim bilo je tako divno vedro i svijetlo modro, i ono 
sunce tako je raskošno sjajilo, da je bila prava mi- 
lota. Sav sjaj blještavoga talasanja vlov i visina 
nebeskih kao da pozdravlja ovo nebrojeno mnoštvo 
svijeta, što je vrvilo na obali, — što je plovilo u 
sjajno iskićenim lađama na moru. Sve kuće bile su 
iskićene šarenim sagovima, koje su mletački trgovci 
dovezli iz raznih strana svijeta. Bilo je tu pravih 
perzijskih ćilimova i plašteva iz kineske žute svile. 
Bilo je i sagova, izrađenih u hrvatskim krajevima od 
seljačke ruke. Na kućama su se vijorile velike i male 
zastave i vijenci od zelenih lovorika i šareno cvi- 

jeće i slike ponajviše bizantskih umjetnika. I štito¬ 
vima iskitiše kuće. Ali više od tog nakita očaravale 
su prolaznike one divne žene, koje su izvjedljivo 
čekale na svečanost. Veličanstveno su izgledale one 
mletačke matrone u svojim zlatom i srebrom prot¬ 
kanim haljinama. Te otmene i fine svilene haljine, 
većinom modre boje, sezale su do zemlje, a bile su 
o pojasu stegnute uz tijelo zlatnim pojasom. O ra¬ 
menima visio im je plašt sa dva traka od sobolovine. 
Na glavi je nekima bila grčka kapa, ispod koje se 
spuštala razriiešena duga kosa. Druge su opet imale 
na glavi zlatan obruč. 

I mala Hicela imala je na glavi samo zlatan obruč. 
Njezine divne kose spuštale su se niz ramena kao 
tanka svila. Bila je odjevena u dugu bijelu tuniku 
bez rukava.’ istočnoga kroja. Ispod du^og svilenog 
plašta bio je steznjak, otvoren na grudima, a steg¬ 
nut modrom vrpcom. 

Kraljević Stjepan se ljutio, da uopće vidi to biće, 
koje bi mu moralo biti tako tuđe i tako odvratno, 
kao i svi ti ljudi, koji ga okružum i koii se vesele 
propasti' njegovoga roda. Ali Hicela nije spuštala 
očiju s mladoga kraljevića. Ona je krila rukom te 
svoje oči, da ljudi ne opaze, kamo gleda, ali nije 
mo°đa da ih skine s njegovih blijedih obraza. Dobro 
je vidjela, da se u njegovim očima kriie velika, du¬ 
boka bol. ne samo bol. već upravo očaj. I sva joj 
je duša drhtala od misli: »Ubogi kraljeviću, kako te 
mora boliti ova današnja slava! Kako ti mora biti 
strašno gledati sve to, što se zapravo temelji na ne¬ 
sreći tvoje kuće! Oh kako bih rado, kako rado, da 
ti uzmognem šapnuti koju utješljivu riječ, da bar 
toplo mogu prihvatiti tvoiu ruku, da ti bar nečim 
pokažem, kako i ovdje, među tebi toliko tuđim lju¬ 
dima, ima srce. koje s tobom ćuti...« Ali to joj nije 
bilo moguće učiniti. Niti pogledom nije mu mogla to 
pokazati, jer je on više nije pogledao. On je buljio 
u tu sve veću vrevu ljudi, koja se glasno razgovara¬ 
jući, zviždajući barkarole, pjevajući druge pjesmice 

i mašući rukama kretala po obali i čekala čas veli¬ 
koga slavlja. 

I taj čas je došao. Ispred sjajne i kićene povorke 
jahali su na konjima trubljači, fanfare, koji su svi¬ 
rali neke prastare akorde, tako svečane, da je za 
čas nastala tišina u narodu. I konji i konjanici bili 
su bogato iskićeni. Preko konja bili su prebačeni do 
zemlje dugi crveni plaštevi, a i konjanici bili su ogr¬ 
nuti u duge crvene plašteve. I još jedan odred ko¬ 
njanika jahao je iza trubljača, ali ti su bili u pancije- 
rima, mrežastim, od čelika, i nosili su u ruci dugačka 
koplja. Iza njih dolazila je sa Markova trga duga 
povorka cehova i građana, a za njim povorka sve¬ 
čano odjevenih patricija i bol jara. Svi su ti stupali 
dostojanstveno i svečano. Kraljević je Stjepan sve 
već dobro poznavao. Napokon je u velikoj zlatnoj 
nosiljci nosilo šest jakih dvorjanika glavu današnje 
svečanosti, samoga svijetloga dužda mletačkoga Pe¬ 
tra Orseola. Kud je‘ prolazio, bacala je na nj raz¬ 
dragana svjetina cvijeće i lovorove grančice vičući 
iz svega grla: 

— Živio otac domovine, živio dužd pobjednik! 
Živio naš spasitelj! 

I ta vika postajala je sve jača i jača, dok se nije 
zlatna nosiljka približila posve k moru Jadranskome. 
I na moru je sve vrvjelo u gondolama iskićenima 
svilenim i zlatom izvezenim zavjesama. Zlaćani ča¬ 
mac odvezao je dužda na ogromnu lađu Bucentoro. 
Nju su izradili najbolji mletački umjetnici za dana¬ 
šnji dan. Nikad još Venecija nije vidjela takve sve¬ 
čane lađe. To je bila lađa njihova ponosa, njihove 
taštine, njihove slave. Bila je iskićena granjem i cvi¬ 
jećem i crvenim, svilenim tkaninama. Vuklo je tu 
lađu deset čamaca, svaki sa dva veslača. 

Bio je neopisivo svečan čas, kad se dužd Petar 
Orseolo uspeo na tu lađu. Izgledao je, to i kraljević 
Stjepan mora priznati, uistinu dostojanstven. Još 
u najljepšoj muževnoj dobi, ako i nije njegovo lice 
bilo pravilno, ako mu se i jest njegov orlovski nos 

suviše isticao u licu, ako su mu crte bile i izgledale 
nekako odviše stroge i okrutne, on je u taj čas 
izgledao kao pravi vladar pun dostojanstva i slave. 
Bio je odjeven u crveno, svileno, zlatom protkano 
odijelo, koje je bilo tako dugo, da su povlaku nje¬ 
gova plašta morala da mu pomognu nositi dva štito- 
noše. Na glavi duždevoj bila je crvena kapa, okolo 
naokolo zlatom izvezena, kapa visoka, kako su je 
duždevi od davne davnine nosili umjesto kraljevske 
krune na glavi. Okolo dužda se na brodu postavili 
biskupi sa biskupskim mitrama na glavi i mletački 
bol jari u gizdavim odijelima. U prvim redovima 
vijeće mletačkoga naroda. 

Na brodu su bile dvije kule. Tu se dužd sa svojom 
povorkom zaustavio. Svjetina je bez daha dočekala 
taj čas. Od ustiju do ustiju čuo se glas: 

— Sad je došao čas, kad će se naš svijetli dužd 
vjenčati s Jadranskim morem. 

I s bine se začuo snažan glas patrijarke mleta¬ 
čkoga: 

— Narode! Sad će se naš svijetli dužd vjenčati 
s Jadranskim morem i proslaviti vječno gospodstvo 
mletačko nad morem. Slava ... slava ... slava! 

Na te riječi zazvoniše sva zvona. Zaoriše sve 
trublje. A kad je čitav narod bio svjedokom, da je 
dužd mletački spustio, prvi između sviju duždeva, u 
more zlatan prsten, klicanju svjetinje nije bilo ni 
konca ni kraja. Ljudi su kao poludili. Bacali su kape 
u zrak. Mahali su bjesomučno rukama. Grlili se svi: 
i staro i mlado i muško i žensko. Vikali su, vriskali, 
pjevali, tulili: 

— Eviva! Eviva! Eviva! (Živio! Živio! Živio!) 

A čuli su se i glasovi: 

— Smrt Hrvatima! 

Istina, taj usklik daleko je nadmašivala vika: 

»Živila Venecija! Živio dužd mletački! Živio Sere- 
nissimo! Živio Petar Orseolo!« 

Ali kraljević hrvatski Stjepan dobro je čuo i 
usklik: »Smrt Hrvatima!« Čuo je i nikad ga više do 


smrti svoje nije zaboravio... Ali da i nije bilo toga 
usklika, kraljević bi ipak osjećao svu težinu toga 
časa. 

Nebesa se nisu otvorila i nisu sipala vatru na mle¬ 
tački narod. Zemlja se nije otvorila i nije progutala 
ovu raspojasanu svjetinu, koja je divljačkim i luđa¬ 
čkim deranjem dala izraza svome veselju. More je 
bilo tako mirno, kao da se i ono veselilo današnjoj 
slavi. Nije bacalo nebu pod oblake crne i bijesne 
valove. Nije bučilo gromornim šumom, da natkrili 
burnim i olujnim bijesom one proklete usklike. Ne! 
Kraljević je ostao sam, osamljen u toj svjetini, i 
nijedna živa duša nije znala, kako golemi očaj raz¬ 
dire srce njegovo. 

I dok je Venecija slavila prvi put duždevo vjen¬ 
čanje s morem, dok je dužd mletački spuštao prsten 
u more, on, 'hrvatski kraljević, ustao je sa svoga sje¬ 
dala i zurio nijemo u taj strašni brod, koji mu se 
pričinio kao golema sablasna paklena neman, koja 
otvara ralje, da proguta svijet. Kraljević je gledao 
tu mletačku svjetinu, toga dužda, iz čijih je očiju 
sjajio sjaj neopisive radosti. I njemu se stalo mra¬ 
čiti pred očima. Mislio je, da će pasti u nesvijest. 
... No to se nije smjelo dogoditi. On se nije smio 
pokazati kao čovjek bola, očaja. I on je zagrizao 
zubima svoje usnice, da mu se krv pokazala na nji¬ 
ma. Ali on nije vidio, kako ga neprestano gleda 
jedno biće i kako spoznaje čitavu borbu njegova 
srca. On nije slutio, da ipak nije sam samcat u ovoj 
gomili i da ima jedno stvorenje, koje bi se rado pri¬ 
bližilo do njega, da mu šapne riječi: 

— Neka te Bog čuva, kraljeviću hrvatski! 

No u taj čas mislio je samo na to: Što ja sada 
moram da gledam? Sva lukavost dužda mletačkoga 
prikazala mu se u duši. On je podjarivao neslogu 
kraljevske braće, da sjedne na šiju njihovu. On, tu¬ 
đin, prodire milom i silom u državu Hrvatsku i 
otimlje joj biser iz krune njezine, najdivnije i naj¬ 
dragocjenije krajeve u primorju, koji i po položaju 

svome i po najvećoj većini naroda spadaju Hrvat¬ 
skoj. I tome čovjeku nasjeo je njegov otac Kreši¬ 
mir, da se s njim zakletvom vjernosti veže, da mu se 
pokloni. Ali i to nije bilo dosta. On je i predrago 
čedo svoje, sina svoga, dao u zalog. A zašto sve to? 
Zato, jer je nekada bratskom lukavštinom prevaren, 
izgubio kraljevsku krunu. 

»Za svoju osobnu slavu izdao je moj otac slavu 
svoje domovine«, govorio je kraljević u sebi. »A on 
je prvi trebao zaboraviti sve, pokoriti se bratu Sveto- 
slavu i stupiti na čelo svih Hrvata, da progna tuđina 
i vječnog dušmana hrvatskog, da mu zauvijek pre- 
sjednu zazubice za morem hrvatskim, za dalmatin¬ 
skim gradovima, za Dalmacijom i za onim, što je 
svakome Hrvatu najdraže, najmilije i najsvetije. A 
tako možda je prokleti čas, kad je noga dužda mle¬ 
tačkog stupila na posvećeno tlo moje domovine, 
odsudan za sve vjekove. Možda će taj čas biti zapi- 
san kao najjadniji u povjesnici hrvatskog naroda, a 
ime će moga oca i moje potomci potomaka iza tisuću 
godina izgovarati kao ime Herostrata i Jude sa zgra¬ 
žanjem i-kletvama. Oh, moj oče, moj oče, ti ne znaš, 
što si uradio, i zato će ti Bog oprostiti, a ja se, tako 
mi Bog pomogao, zavjetujem Bogu svemogućemu, 
blaženoj Gospi i svima svetima, da ću državu, koju 
je moj otac oslabio, nanovo dići i svim silama uzna¬ 
stojati, da postanem obnovitelj države Hrvatske — 
restitutor imperii Croatorum, pa ako to ja ne bih 
mogao, da ću sina svoga, ako mi ga Bog dade, od 
majčinih sisa odbijena učiti, da postane osvetnik 
hrvatski. ..« 

Odsele je kraljevića ta misao pratila i progo¬ 
nila čitav dan. On se više nije osvrtao na svjetinu, 
koja je cijeli dan bučila i pjevala. On nije bio kod 
svečane mise, u kojoj je dužd mletački s velikom vo¬ 
štanom bijelom svijećom slušao riječi evanđelja. On 
nije više mario ni za što. Tek naveče, kad su nebro¬ 
jeni krijesovi stali da se pale od jedne obale do 
druge i čarobnim sjajem obasjali čitavi kraj, onda 


se pojavio na svom prozoru i zurio u te krijesove, 
koji su se zrcalili u divnom Jadranskom moru. I 
onda se spomenuo svojih krijesova, onih divnih kri- 
jesova, što ih u hrvatskoj domovini pale na Jurjev- 
dan, na Ivanjdan i uvijek, kad Hrvati slave slavu ve¬ 
liku i svetu. I on zamisli, kako će svanuti takav jedan 
dan, kad će zagrmiti pjesme pobjedničke, kad će 
divnim plamenom u sjaju svome zasjati sva Hrvat¬ 
ska od Triglava do Lovćena, od sjevera do juga, od 
istoka do zapada. I neko čuvstvo neobične, otaj- 
stvene slutnje obuze mu dušu. 

U taj čas stupila je pred njega neka Mlečanka 
s koprenom preko lica i predala mu kiticu bijeloga 
cvijeća i listak papira rekavši: 

»To ti šalje moja gospodarica.« 

I prije nego li je kraljević Stjepan mogao da joj 
reče riječ, nestade mu je s vida. Gotovo bi mu se pri¬ 
činilo, da je to neka prikaza, ili san. Ali kitica bije¬ 
loga cvijeća bila je tu. A u pismu bile su napisane 
riječi: 

»Neka te Bog čuva, kraljeviću hrvatski!« 

12. STOPE KRISTOVE. - 

EDNOGA dana došao je đakon Ivan sav uzbuđen 
do Stjepana i rekao mu tajanstveno: 

— Doživjet ćeš nešto, što nisi nikad doživio i 
nikada ne ćeš više doživjeti. Velike se stvari spre¬ 
maju: Budi spreman i veseo. Više ti zasada ne smi¬ 
jem reći. 

I onda ga nestade iz Venecije. Nekoliko ga dana 
nije bilo. A Stjepan se smijao 'u sebi: Žabe krekeću, 
ali kiše ipak ne će biti. -A kad se Talijani vesele,-.to 
za Hrvate nije dobro. Kad kvočka kvoca, onda je 
možda piladi dobro, ali sokolovima ne. Kad se kur¬ 
jaci vesele, onda jaganjcima jao i naopako. 

Baš onaj dan opazio je, kako se Hicela krade u 
sutonu s nekom košarom u ruci nekud iz duždeve pa¬ 
lače, i to mu nije bilo pravo. On je zaustavi i 
reče joj: 



— Kad suton padne i kad je blizu mrak, onda 
ptice Božje potraže gnijezda svoja, a ti nekud letiš. 
Kažu, da je za djevojke pogubno u to doba izlaziti 
iz odaja ljupkih u mračne kuteve grada, jer zauvi¬ 
jek naude otrovom svojim bijelim djevojačkim 
dušama. 

Ali ona se samo nasmiješila i rekla: 

— Ne razumijem, što se to tebe tiče i što se ti 
za x ^, ene Ta rekao si, da me mrziš. Pa ako me 

mrziš, onda se moraš skoro veseliti, ako nastrada 
kći dužda mletačkoga, tvoja neprijateljica, kojoj si 
već prvi dan rekao, da je mrziš, jer je Talijanka. 

On nakrivi usne, i nije mu bilo pravo, da ga je 
podsjetila na onaj dan. 

— Rekao sam, istina, da te mrzim kao Talijanku, 
alj to nisam'rekao, da ti želim zlo. Krist je rekao: 
»Činite dobro i neprijateljima svojim!« I ja baš ne 
bih volio, da stradaš. 

A ona se nasmija prpošno. 

— Gle, gle. Ti ovdje govoriš o Kristovim rije¬ 
čima. Jest, on je rekao, da treba činiti dobro nepri¬ 
jateljima svojim. On je dapače umro na križu za 
neprijatelje svoje. Ali otkud si ti, barbarski mladiću, 
najednom kršćanin sada, a rekao si, da me mrziš? 
Zar si zaboravio, da je .Krist rekao ne samo ono, na 
što se pozivlješ, nego je i rekao: »Ljubite neprija¬ 
telje svoje!« 

Stjepan se ugrize u svoju usnicu i prvi čas nije 
znao, što da joj odgovori, ali napokon Se snašao. 

—- Ti propovijedaš kao zao pop, koji drugo go¬ 
vori, a drugo čini. Kad si ti, gospođice, takva svetica, 
a zašto mi nijesi odgovorila na moje riječi: »Ja te 
mrzim«, kao mala i dobra kršćanska djevojčica: 
»Stjepane, a ja te ljubim?« Zašto? Ti si mrko odgo¬ 
vorila: »Ja te mrzim, jer si Hrvat!« 

A njezino se vedro, ljepušno lice neprestano smi¬ 
ješilo, kao da se smiju pramaljetni krasuljci suncu. 

— Alaj si smiješan, hrvatski kraljeviću. Rekla 
sam to zato, jer i tebe, tvoje riječi nisam shvatila 


ozbiljno, rekla sam ti... — i ona zastane, ko da se 

stidi. 

— No, no reci, zašto si rekla? — ponuka je 
nekom žestinom kraljević. 

— Rekla sam ti, jer si me izazvao, ali nije mi na 
kraj pameti bilo, da je to istina. Ta ja bih se morala 
ispovijedati, da je to istina. 

— Ti me dakle ne mrziš? — reče naoko mirno 
kraljević, ali srce mu je nekako zadrhtalo u gru¬ 
dima. 

— Mrzim? Ja ne mrzim niti guju, jer je i nju 
Bog stvorio, — odvrati djevojče. 

— A ja nisam guja, zar ne? 

Ona ga pogleda pronicavim pogledom. 

— Ne znam. Mislim, da nisi. A da me mrziš, za 
to nemaš razloga. 

— Zar nije dosta, da si kći naroda, koji je toliko 
zla nanio Hrvatima? 

— Ne, to nije dosta! Jesi li učio, da je Krist 
proglasio sve ljude za braću, i da on hoće, da se svi 
ljube? 

— To je uistinu tako. Ali to je on rekao, a nitko 
se toga ne drži. Prokleta su vremena: Ne poštuje 
mlađi starijega. Brat na brata diže ubojni mač, a 
nekmoli na tuđina kletog. Sin na oca diže ruku 
svoju. U krv je ogreznulo'ljudstvo. 

Hicela potrese glavicom svojom i reče: 

— Jadni moj kraljeviću, kako te žalim! Kako te 
žalim! Zar zaboravljaš koliko svetaca stupa crnom 
zemljom i sadi rajske ruže u naše doba? Da si ti 
imao djeda, kao ja, koji je bio svetac, ne bi tako 
ludo govorio. 

A on se uspravi ponosno i reče: 

— Ne! Nemoj se hvaliti. Moja baka Jelena bila 
je majkom sirota i pomoćnicom udova. 

— To gore po tebe, moj kraljeviću. Sram te 
bilo, unuk svetice, pa mrziš! 

— Eh, pa i ti si rekla, da mene mrziš. Mogao bih 
isto tako reći, da tebe bude sram! 




Već sam ti rekla, da je jezik govorio nešto, 
na što nisam mislila ... A sad idem. Zbogom. 

I ne rekavši više ni jedne riječi — ode. 

Kraljević, koji je slušao svaku riječ njezinu, htio 
je znati, kuda ona to ide, i ne žacajući se ovaj put 
postati uhodom, išao je za njom. Sam je sebi govo¬ 
rio, da to nije lijepo i da za to nema nikakvoga 
prava, pogotovo kad neće nikada, nikada postati 
njezinim mužem. Zar to nije prostački gadno, da je 
uhodi? Ali njegovo srce kucalo je jače, da ovako 
mlado djevojče ide po opasnim, pogubnim puto¬ 
vima. I on je pošao za njom zastajući samo toliko, 
da ga ne opazi. 

I dugo je tako išao, dok Hicela nije zakrenula u 
usku uličicu i stala pred nekom drvenom potleuši- 
com, kojoj se već slamnati krov nagnuo od starosti, 
kao glava krezube babe od sto godina. 

Hicela je malo popostala, a onda je otvorila 
vrata i ušla u kuću. 

Tek sada usudio se Stjepan poći do kuće. Kri- 
šom se dovukao do otvorena prozora i stao da gleda 
i sluša. 

U sobi je sjedila na drvenom trošnom stolcu sta¬ 
rica navorana lica. Kad je Hicela ušla u sobu, razve¬ 
drilo se lice starice. 

— Blagosloven Bog, koji te meni šalje, dijete! 
Šta bih ja uboga sirota bez tebe? 

— Hvaljen Isus majčice! — pristupila je Hicela 
k starici i poljubila joj ruku. — Kako si sprovela 
noć i dan, otkad sam te ostavila? 

Starica uzdahnu duboko. 

— Oh, kćerko moja, boli, strašno boli u svim 
kostima, kao da me svi vragovi deru. Ali sve bi još 
dobro bilo, samo ova užasna rana na prsima, ta me. 
boli, ah tako boli, da ti ne mogu niti izreći. 

Međutim je Hicela već izvadila iz svoje košare i 
stavila na stol pečenje i kruha i bocu vina. 

— Donesla sam ti, majčice, hrane. Ne ćeš više 
gladovati kao prije. Ne boj se! A za ranu sam do¬ 
nesla dobroga balzama. Taj će ti ublažiti boli. 

— Bog govorio iz tebe, djetence moje. Da me 
moja rana tako ne boli, gotovo bih Bogu zahvalila 
za nju, jer ona je uzrok, da me ti tako divno nje¬ 
guješ. Svi moji su me ostavili radi te rane, koja se 
tako strašno gnoj i i smrdi, da me svi izbj egavaju i 
moji najbliži rođaci. A gle ti, ti me previjaš, ti mi 
vlastitim rukama čistiš ranu. Oh, dijete moje, to 
mora Bog naplatiti. Ne znam, tko si ni što si, ali 
znam i vjerujem, da si zavrijedila, da budeš kralji¬ 
com na ovoj zemlji, a iza smrti da dobiješ krunu 
nebesku. Ako su istinite riječi Gospodinove, da je 
rajski vijenac siguran onome, koji čini djela milo¬ 
srđa, onda si ti — svetica ... 

Hicela je porumenila na te riječi i uzdahnula. 

— Ne govori tako, majčice, jer drugačije ćeš 
me prisiliti na to, da ovamo nikad više ne ću doći. 
Ja sam samo nevoljno dijete grijeha, a ako što do¬ 
bra činim, to nisam ja, već Onaj, koji ima moć i 
ljubav. 

Hicela je nato kleknula pred staricu i odvijala 
povoj s rane, koju je prije dva dana previla starici. 
Sad je svukla s rane taj povoj, i duša joj se užas- 
nula. Od prekjučer se rana povećala i jače ognojila: 
strašan smrad udario joj je u nos. Nju je uhvatila 
omaglica, ali ipak se mogla svladati, da nije pala u 
nesvijest. 

— Bože moj! Smiluj se ovoj starici! -— molila je 
u sebi. 

Izlivši najprije vodu na gnojnu ranu, očistila ju 
je Krista radi. Onda je ulila u nju melema i opet je 
brižno povila. 

A starica je neprestano uzdisala: 

— Oh, kako to boli! Kako mi to godi, da si ti 
uza me! 

A Stjepan gledao je sve to kroz prozor i slušao, 
i srce mu je podrhtavalo u grudima. 

89 


— Neka budem proklet, ako je mrzim! Ali za 
prijesto hrvatski ona nije. Ona je presveta za nj. 
Za hrvatski je prijesto jaka i odlučna žena, a ne tako 
blaga duša. Hrvati trebaju Amazonku, a ne svetu 
Agnezu. Hrvati trebaju lava i lavicu, a ne pitomo 
janje. Tko ih medom hrani, oni ga preziru, a tko ih 
bičem bičuje, njemu ruke ljube. 

3. ČUD O SVIJETA. 

N IKAD nije carski grad Ravena doživio tako ras¬ 
košnih i sjajnih dana kao sada, kad je car rim¬ 
ski, njemačke narodnosti, prenesavši svoju stolicu iz 
vječnoga grada Rima u Ravenu, stao da vlada je¬ 
dnako kao u Rimu, misleći i dalje na svoje planove, 
da postane najmoćnijim carem čitavoga svijeta. Na¬ 
ročito ovih uskrsnih blagdana imali su poštovani 
građani staroga grada Ravene da se dive iza vje¬ 
kova svome gospodaru. Vidjeli su, kako nose cara 
robovi u hram sv. Vitalisa. Imao je košulju od pre- 
finoga bisusa, grčku hlamidu, tuniku, koja je bila 
od skrleta, a urešena zlatom, dragim kamenjem i sa 
sedamdeset i dva praporca i isto toliko granata, po¬ 
jas sa sedamdeset i dva praporčića. Odjenuo se još 
u ružičastu, sjajnu dalmatiku sa trista šezdeset i pet 
zlatnih praporčića i u slatnu kabanicu, na kojoj je 
bilo izvezeno od dragog kamenja dvanaest zvijezda. 
Hlače su mu bile od latka, koji je sasvim bio protkan 
zlatom, a na zlatnim njegovim cipelama bile su slike 
orlova, zmajeva i lavova. 

Kad je prolazio sa sjajnom pratnjom u hram, svi 
su morali pred njim ničice padati, kao pred vlada¬ 
rom cijeloga svijeta. On tako mlad umišljao je sebi, 
da je na čitavom syijetu jedini i prvi iza Boga, a svi 
drugi ljudi da su po pravdi Boga velikoga pravi nje¬ 
govi robovi, bili oni velmože carstva, prefekti, kon¬ 
zuli, tribuni, senatori ili prosti građani carstva. 
Pred njim su stupali vitezovi, u crvenim svilenim 
odijelima. Na njihovim štitovima bile su slike lavova. 


Jasno su zvečili glasovi srebrnih trubalja. Zvona su 
zvonila čitavo vrijeme, dok je stupao u hram. 

— Bože, kako je mlad, pa tako sretan! Tako su 
sebi morali da umišljaju naši pređi boga ljepote: 
Apolona, — šaptali su ljudi, kad su ga vidjeli. 

Ali stari učenjak Filo, koji je uvijek bio prvi, kad 
je trebalo opaske, rekao je svome drugu, koji je 
s njim gledao povorku: 

— Glupani, misle da je sretan, jer ima skupo¬ 
cjeno odijelo i takovo prstenje. Ali zar ne vidiš nje¬ 
govo turobno lice? 

—- Uistinu, mislim, imaš pravo! Oči su mu tu¬ 
robne, a korak težak. 

— Tako i jest. Mislio je jadnik, da će kao unuk 
velikoga Otona postati gospodar svijeta i da će ob¬ 
noviti staro rimsko carstvo. Sin Grkinje, princese 
grčke Teofanije, utvarao je sebi, da je Grk. Ta odgo¬ 
jili su ga tako, da, premda Nijemac, zamrzi Nijemca 
i da se osjeća kao Rimljanin. Prezreo je materinji 
jezik i opori život svoje domovine. Bio je Nijemac, 
a nije htio to da bude, a Rimljanin, kakvim se sma¬ 
trao, nije bio. Žrtva je internacionalnih sanja svo¬ 
jega doma. Zato su ga zamrzili i Nijemci i Rimljani. 
Kad je car prvi put pošao sa svojom vojskom u 
Rim, njegov je ugled bio velik. On je ondje učinio 
svog rođaka Bruna papom, koji se prozvao Grgu- 
rom V. Od toga se papa dao i okruniti za rimskoga 
cara u Rimu. Ali tek što se Oto udaljio iz Rima, 
ustadoše Rimljani proti tome papi. Tiranin Krescen- 
sije, glavar Anđeoske tvrđe, zbacio je toga papu i 
postavio drugoga papu. To je mladog cara Otona 
tako ražestilo, da je htio pokazati svoju odlučnost i 
snagu. Kad je godinu za tim (god. 997.) došao opet 
u Rim, pokazao se okrutnim. Papi protivniku dao je 
oči iskopati i nos odrezati i onda ga je ovako izna- 
kažena dao kao medvjeda voditi po rimskim uli¬ 
cama, da bude na ruglo svjetine i-rimskoga puka. A 
Krescensiju je dao naprosto glavu odrubiti i onda 
ga za noge objesiti na vješala. Tako je okrutnim 


djelom uspostavio svog papu Grgura V., ali to mu 
se zlo djelo osvetilo. Rimljani se opet pobunili pro¬ 
ti njemu i bune se uvijek. Zato se i sklonuo amo, 
jer ne vjeruje Rimljanima, a ipak je srce ostavio u 
Rimu. Oh, kako je ljubio Rimljane i onda, kad su 
ga ostavili. Bio sam u Rimu, kad su ga urotnici 
opsjedali u njegovoj palači na brdu Aventinu. S tor¬ 
nja svoje palače govorio im je kroz suze: »Čujte, 
Rimljani, riječi svoga oca. Iz ljubavi k vama zane¬ 
mario sam svoje Saksonce i Nijemce. Vašu sam 
slavu pronio u najudaljenije krajeve svijeta. Obno¬ 
vio sam sjaj vaših starih imperatora. A vi me mrzite 
i gonite, mene svoga oca, i poubijali ste na grozo- 
viti način moje ljude!« 

Tako ti je govorio, on, mladić od dvadeset 
godina, nazivajući se ocem starih Rimljana? — brun¬ 
dao je kroz zube Filonov drug, naškubivši usne na 
posprdni posmijeh. — A što su na to Rimljani? 

— Njegove su riječi ganule Rimljane do suza. 

I svjetina je careve protivnike bacila iznakažene i 
umorene pred noge careve. Ali carevo je srce ostalo 
ranjeno. On je izgubio vjeru u svoj Rim. Stao ga 
izbjegavati i sad je ovdje. Neka osobita sjeta i 
tajna bol kao da mu izjeda dušu. 

— I još kažu, da je najsretniji čovjek na svijetu. 

— To kažu samo glupani. Još jednom sam bio 
svjedokom, kad sam vidio cara plakati. 

— Zar i bogovi plaču? — naceri se zlurado 
Filonov drug. 

— Prestani s glupim dosjetkama! Slušaj, ili ne 
ću da ti dalje pripovijedam. 

— Slušam. Dakle, kad je car Oton plakao? 

—- Kad je car idući u Rim došao do podnožja 
albanskih gora, posjetio je samostan glasovitoga i 
svetoga Nila, da toga ugodnika Božjeg vidi u nje¬ 
govoj samoći. Dugo vremena zabavljao se car s nji¬ 
me i napokon mu reče: »Časni oče, za'htijevaj od 
mene, što god želiš, ja ću ti sve, što zatražiš, s vese¬ 
ljem dati.« Tada sveti Nilo položi ruku na srce cara 

Otona i reče tronutim glasom: »Ne tražim od tebe 
ništa, nego spasenje tvoje duše. Spasi dušu svoju!« 
Čuvši te riječi car proli potok suza niz svoje lice. 
Skine krunu sa svoje glave i položi je u ruke Ni- 
love, moleći Nila, da ga blagoslovi. I kad ga je Nilo 
blagoslovio, ode .od njega ganut. Odonda je car po 
čitave ure ronio suze pokorničke i često bio za sve 
zemsko neosjetljiv... Eto to ti je njegova sreća. 

A drug Filonov odvrati gorko: 

—- Sreća je utvara i sablast, koju kad zapaziš, 
uzalud hvataš rukama. Misliš, da si uhvatio sreću, a 
uhvatio si uzduh ... 

Dok su ta dvojica tako razgovarala, car je Oton 
izvršio svoje molitve, a njegova je duša bila puna 
čemera. Tražio je Tabor, a uspeo se na Kalvariju. 
Došavši kući, naložio je svome robu, da skine s nje¬ 
ga carski plašt i da ga zaodjene u priprosto ribarsko 
odijelo. 

Čas prije dao je razglasiti, da će na nekoliko 
dana samotovati i otići s nekoliko svojih vjernih u 
samostan Pompozu, da tobože sprovede u pobožnoj 
tišini, da se digne pred žrtvenikom Božjim k Bogu: 
da kao pustinjak ispašta svoje grijehe i plače, što 
ga je Bog kaznio carskim plaštem, a nije dao da 
postane priprostim redovnikom bilo kojega samo¬ 
stana. 

Kad ga je rob presvukao, upita ga car: 

— Je li ovdje mletački poslanik đakon Ivan? 

I rob mu odgovori bez ustezanja. 

— Johanes Diaconus već čitavi sat čeka u pred¬ 
soblju. 

Car naloži, da uđe. 

Za čas stajao je pred njim, bacivši se na koljena, 
Ivan. 

Kad je svršio ceremonije poklona, reče caru: 

— Sve je pripravno, kako si naložio. 

— Tvoj gospodar čeka? 

— Čeka. 

— Dobro, idemo! 

Kroz pokraj na vrata, neopaženo i krišom otpu¬ 
tio se car s đakonom Ivanom do mora. Tu ga je če¬ 
kao Hejiko, bavarski herceg, Fridrik, poslije nad¬ 
biskup u Raveni, i oni stupiše na lađu, koja ie bila 
spremna. 

Noć je bila osuta zvijezdama i more tiho, kao 
da ga je po svojoj volji naručio car rimski. I oni 
otisnuše lađu na debelo more. Car je šaptao molitvu. 
Njegovo je blijedo lice bilo uprto u nebeski svod i 
u zvijezde i prostore, koji su nad zvijezdama. 

Vožnja je trajala noć i dan, jer je put bio dalek. 
Čitavo je vrijeme car šutio. Nisu znali, da li spava ili 
bdije, ali on nije niti jedan trenutak oči stisnuo. On 
je još uvijek maštao veliko nešto, o velikom caru, 
kojemu će se klanjati cio svijet, koji će žezlo svoje 
pretvoriti u žezlo mira i biti blagosloven od Boga 
i naroda u sve vjekove. On je još uvijek mislio na 
svojega velikoga Mentora. On je još uvijek cijenio 
Gerberta iznad svih svojih učitelja. Pa kad mu je 
Gerbert, sada papa Silvestar II., nekoć govorio o 
Italiji, kad ga je oduševljavao za Rim i staru rimsku 
veličinu, oh, onda je bio sretan, jer se smatrao bašti- 
nikom velike ideje jednoga Aleksandra Velikog, 
Cezara, Konstantina Velikog, da, on i nitko nego on 
je pozvan, da stvori golemo svjetsko carstvo, od 
sjevera do juga, od istoka do zapada. I sada, gdje 
je šutljiv sjedio u lađi, i sada, gdje je doživio toliko 
nedaća u samom Rimu, još misli iste misli, još živi 
u istim idealima. Kukavica, koji se boji zapreka! 

More je otajstvenim šumom šumilo ispod nje¬ 
govih nogu nepoznate pjesme o vječnosti, koja 
bdije iza smrti. I njemu se pričinjalo, kao da razu¬ 
mije tu pjesmu. Istina, bio se zadjenuo neko vrije¬ 
me u samostanu Klasi kod Ravene u pokorničko 
ruho, te je kao pravi pokornik, isposnik trapio svoje 
tijelo misleći na prolaznosti svijeta i da je sve ta¬ 
ština i ništa drugo. Istina, on je obećao slavnome 
osnivaču reda Romualda, da će i on, car, jednoga da¬ 
na odložiti krunu i žezlo i carski plašt i mač i postati 

redovnik, ali još ne, još ne. Sada još nije došao taj 
cas. Taj čas će tekar onda doći, kad bude cijeli svijet 
pred njegovim nogama, kad spoji istočno i zapadno 
carstvo, kad spasi Kristov grob od Saracena i uspo¬ 
stavi kraljevstvo Kristovo, te stvori državu filozofa 
Marka Aurelija na zemlji. Hoće li kada doći taj čas? 
Sada se njegovo sunce sakrilo za oblacima. Hoće li 
ikad zasjati novim sjajem? .. . Te su ga misli pro- 
c iJ e km putem. Dobri Gerbert napojio ga 
mišlju, da će biti mudro, ako uzme jednu bizantsku 
princezu za ženu. Tako će pridobiti Istok. Mislio je, 
to će lako ići. Ta njegova je mati, carica Teofanija’ 
bila također grčka princeza. Zar nije i on bio posve 
grčki odgojen? Zar mu nije bio učiteljem Pilagatos 
iz Kalabrije? Pa ipak! Već je davno poslao poslan¬ 
stvo radi ženidbe u Carigrad — i ništa. Sada je još 
naročito pošao u Veneciju, da svoga kuma Orseola 
zamoli za posredovanje. 

Uveče drugoga dana iskrcao se car sa svojom 
pratnjom u Servolu. Tamo je dužd čekao svoga vi¬ 
sokoga gosta i nije se čudio, što je car bio odjeven 
u oskudno odijelo. Tako je bilo ugovoreno. Nitko 
nije smio znati, tko je došljak. Tajanstveni taj po¬ 
hod imao je ostati nepoznat, sve dok se car ne vrati 
u Ravenu. Car Oton II. pohrli do dužda, i oba se vla¬ 
dara poljubiše i zagrliše. Suton je već prelazio u 
polutamu, kad je barka prenijela cara i dužda u 
crkvu glasovitoga samostana u San Zacaria. 

Ne obazirući se dalje na redovnike, koji su ovdje 
dočekali dužda i njegova neznanoga druga, Oton 
stupi odmah u crkvu i baci se na koljena pred sli¬ 
kom Bogorodice. Tu je ostao dugo moleći, dok je 
dužd odmah otplovio dalje u dvor. 

Ivan Đakon ostao je uza cara i mrmljao neku mo¬ 
litvu, ali vidjelo mu se na licu, da nije sabran. A car 
je gledao sanjarskim očima u starodavnu bizantsku 
sliku i dugo joj govorio o veličajnim sanjama svoje 
duše. 


Đakon Ivan postao je već nestrpljiv, ali se nije 
usudio prekinuti pobožnu šutnju carevu. Napokon 
je car ustao i pošao k barci, koja ga je čekala. U 
polutami klizala je malo zatim barka po zrcalu mle¬ 
tačkoga mora. Sve više spuštala se sjena noći nad 
morem i gradom, i polako stale su se upaljivati luči 
u kućama i kolibama, a na sve to bacao je mjesec 
svoje blijede zrake. 

— Zvona mletačka lijepo zvone — prekinu šut¬ 
nju car. 

— Vrijeme je molitve... Ljudi peru žuljevite, 
od posla zamrljane ruke i mole. 

I nijedna riječ nije više pala, dok nisu došli do 
obale. Đakon Ivan je teško susprezao svoj pokret¬ 
ljivi jezik, da ne prozbori ni riječi, ali se nije usudio 
prekinuti šutnju bez dozvole svijetloga cara. 

Dužd je s najvećom radošću pozdravio na vra¬ 
tima visokoga gosta. Tu ga je čekala i sva porodica 
duždeva. I pratnja, u kojoj se nalazio i hrvatski kra¬ 
ljević. 

I tu još nije htio car, da ga upoznadu. Samo to¬ 
liko su svi znali, da je neki otmjeni knez, koji je do¬ 
šao, da pozdravi svog prijatelja i da pogleda zname¬ 
nitosti duždeva dvora. 

Kad je došao do njega hrvatski kraljević, rekoše 
mu: 

— To je sin hrvatskoga kralja Krešimira Suronje. 

Car Oton promjeri pronicavo mladoga kraljevića 
i na licu mu se pojavi dobroćudni posmijeh. Prijazno 
nagnu glavu kao na pozdrav i reče: 

— Mnogo sam čuo govoriti o hrvatskom dvoru 
i o junaštvu naroda hrvatskoga. Hrvati su divlji i 
ratoborni ljudi i mnogo su nam jada zadali na moru. 
Ali sada se veselim, da je hrvatski kraljević, ako i 
talac, ujedno i drug mletačke sinjorije. Mislim, da 
će to biti početak svjetskome miru. 

To su bile riječi, kojima je počastio mladi ne¬ 
znanac mladoga kraljevića. A kraljević pomisli u 
sebi: »Kako je smiješan taj simpatični mladić, kako 

smiješan i kako malo poznaje ljude. Mir, svjetski 
mir iza strašnoga udarca, koji je stigao nas Hrvate! 
Prije bih mogao reći, da će i tisuću godina proći 
i da će sve veća mržnja nastajati između nas, more 
*je kao zlatno sunce, o koje ćemo se vječno boriti.« 
Tih svojih misli dakako da nije nikome rekao. 

Velikog neznanca smjestili su, da stanuje u za¬ 
padnoj kuli duždeve palače. Tamo je imao spro¬ 
vesti noć s dva vjerna druga. Prije ipak, nego što je 
legao na počinak, bio je gostom na večeri dužda mle¬ 
tačkoga. Ta dva vladara večerala su sama. Jedini 
Ivan đakon smio je biti nazočan. 

Na čelu stola, koji je bio pokriven veoma finim 
stolnjakom, bila je dragocjena stolica od slonove 
kosti s podnoškom od suhoga zlata. 

— Ovo je prekrasna radnja, — reče car Oton III. 
diveći se izradbi te stolice. — A i to je prekrasna rad¬ 
nja, što vidim na stolu: ova srebrna čaša i vrč umjet¬ 
no izrađen. To je sigurno izrađeno u Carigradu. 

— Ne, — odvrati dužd, — sve to izrađeno je u 
našim mletačkim radnjama. Naš obrt divno cvate u 
Veneciji, jer su naši Mlečani uistinu mnogo naučili. 
To dokazuju naše građevine na našim lagunama, u 
Erakleji, Torčelu, Ekvilu i Malamoku. Mi izrađujemo 
orgulje, bojadišemo tkanine, izrađujemo umjetničke 
i zlatarske i druge radove, a naša zvona imadu pre¬ 
krasan zvuk. 

— Čuo sam ih i bio sav razdragan, — govorio 
je car Oton III. — Ali da može Venecija izraditi ta¬ 
kove stvari, to nisam niti u snu pomislio. 

—- Kako da ti zahvalim na tom carskom posjetu, 
slavni care rimski? To ne ću nikad moći. Dozvoli mi 
barem, da odsele bude ta stolica, na kojoj evo 
sjediš, taj vrč i ta čaša, iz koje će piti tvoja usta, 
tvoje vlasništvo. 

Car se zadovoljno nasmiješi: 

— Nisam došao amo, da budem darivan, već 
sam došao, jer sam ti prijatelj i jer te ljubim, tebe i 
tvojega Marka, koji nek štiti nas oba. 


Zatim su večerali. Da se pobudi tek, založili su 
najprije šunku. £atim su j e H carsku juhu, pa peruške 
drozdove. Ciparsko vino zrcalilo se u bocama. Car 
je bio razdragan. 

— Dugi put učinio me je gladnim i žednim, — 
reče car. 

— To nas usrećuje, ■—- usudio se primijetiti đa¬ 
kon Ivan. 

—- Ali Ivane, —- dobaci mu oštro dužd, — kako 
se usuđuješ govoriti u nazočnosti velikoga rimskoga 
cara, kad te nije pitao? 

Ivan đakon problijedi radi te svoje nesmotre¬ 
nosti. Ali car mu već dobroćudno reče: 

— Nije to nikakova pogrješka. Ovdje ja nisam 
došao kao car, već kao neznani vitez. Ne želim, da 
mi se daju carske počasti. A pravo da kažem, i milo 
mi je, da sam bar začas spasen od onih silnih 
ceremonija bizantskoga dvora, koje sam morao 
zavesti radi časti i dostojanstva svojega dvora. 

— No ako i za čas može da bude tako, — usudio 
se sada i opet progovoriti đakon Ivan, — ali od 
tvoje veličanstvene osobe ne da seodijeliti carski 
grimiz. I u najskromnijem, pustinjačkom odijelu viri 
iz svakog tvog pokreta ono, što jesi: jedini i pravi 
čovjek na svijetu. 

—- Ti si katolik i svećenik, koliko znam, — od¬ 
vrati car. 

— Jesam, — huknu Ivan. 

— Onda znaj, da sam i ja žarki katolik. Papa 
je Bogom određeni prvi čovjek na sviietu, bar u 
duhovnim stvarima. Ali hvala Bogu, on je moj sa¬ 
veznik ... No dosta o tom! 

On se obrati k duždu i svrne razgovor na ono 
važno, zašto je došao. 

— Tebi je poznato, da sam poslao poslanika u 
Carigrad, da dobijem za ženu grčku princesu. Ti si 
bio sretniji od mene. Tebi su dali za tvoga sina 
grčku princesu Mariju. Ali ja još nisam dobio od¬ 
govora. 

— Valjda se grčke princese boje tmurnog i 
oblačnog neba njemačkog i onih sjevernih vjetrova, 
koji briju ledene vrške vaših suhih gora, — usudi se 
reći Ivan đakon. —- Teško je ostaviti Hagiju Sofiju 
i one carigradske bijele mramorne palače i one 
zlatom krcate hramove i zamijeniti ih mrkim ku¬ 
lama na nedostižnim kamenim hridima. Teško je iz 
grada zimija i lovora poći u borike i smrekovlja... 

Car mahne rukom: 

— Dosta! Nisam te pitao. Možda imaš i pravo. 
Ali princese grčke bi morale znati, da sam ja za 
svoje sjedište uzeo Rim i sada Ravenu. Princese 
grčke morale bi znati, da sam ja car. Ja bih dakle 
rado, da se stvar raščisti. Mislim, da si ti, serenissime, 
jedini čovjek na svijetu, koji mi možeš pomoći, jer 
su tvoje veze čvrste i jake, tebi vjeruju sve u Cari¬ 
gradu. 

— Uzvišeni care, tvoja želja, moja zapovijed! 

I tako je bio ovaj dio razgovora završen. Još su 
neko vrijeme dva prijatelja, dva vladara, ostala za¬ 
jedno, a onda se spremili na počinak. 

S velikom voštanom svijećom ispratio je đakon 
Ivan cara u njegov toranj. 

Na putu ga prihvati car za ruku i ozbiljno ga 
gledajući upita: 

—- A ako i duždevo posredovanje u Carigradu 
ne bude imalo uspjeha? Što ohda? 

Ivanu đakonu sine taj čas čudna misao. I ne okli¬ 
jevajući izreče uz ponizni posmijeh: 

— Onda, eh onda ništa zato. Ima jošte lijepih 
žena na svijetu. Ima neubranih ruža, što mirišu 
slatkim mirisom, a imadu kneževske usne, koje su 
slađe od meda. I tu na dvoru čeka svoga suđe¬ 
noga ... 

Car se zaustavi i pogleda ga značajno: 

— Ti misliš, da u dužda ima kćerka, koja bi 
mogla postati caricom svijeta? 

— Zašto ne? — žmirnu đakon Ivan. — Ona je 
kao stvorena za caricu. 


— A kako se zove? — upita car. 

— Hicela... — bio je prigušen odgovor. 

— Hicela? To ću ime dobro upamtiti, — reče 
zamišljeno car. — Ako može bizantski dvor dati 
mletačkom duždeviću svoju princesu za ženu, zašto 
se ne bi rimski car mogao oženiti duždevicom? ... 

14. PATNIK. 

D RUGI je dan car razgledavao znamenitosti Ve¬ 
necije. Još uvijek skromno obučen mogao je u 
pratnji Ivana đakona bez smetnje proći mletačkim 
ulicama i pohoditi sve crkve i javne zgrade. Pregle¬ 
dao je gradnju crkve sv. Marka, dovršenu duždevu 
palaču, gradnju zvonika sv. Marka, iza kojega se pro¬ 
tezao kanal Oio di Batarro. Na mjestu staroga hra¬ 
ma sv. Marka, koji je prije dvadeset i pet i više godi¬ 
na izgorio, već je dužd Petar Orseolo počeo graditi 
novi hram, u staroj baziličkoj formi s -trima lađama, 
s tri apside. A Petar Orseolo II. samo je nastavio 
započetu radnju i dao učiniti u Carigradu zlatnu 
pashu, divni oltarski plašt, kao antependij glavnoga 
oltara. Naročito je car Oton razgledavao mramornu 
kapelu uz Markovu crkvu s mozaicima, koji su sim- 
bolski prikazivali životinje. Sve je to bilo bizantsko 
djelo. Petar Orseolo II. obnovio je i staru baziliku 
u Torcellu s tri lađe, s tri apside i uresio je u grč¬ 
kom stilu s mozaicima na stijeni. Car je razgledao i 
radionu orgulja i neke zlatarske radnje. Vrlo ga je 
zanimao Torcello, kao trgovačko središte i Olasko 
kao duhovno središte Venecije. I kad se vratio u 
dvor, bio je uznesen svim tim ljepotama i krasota- 
rna, što ih je vidio. 

— Ako tako dalje uznapreduješ, — rekao je 
duždu, — nakrilit će Venecija i sam Carigrad. Ti si 
čovjek silne i gvozdene volje, ti se veličinom dižeš 
nad sve Talijane svojega doba, ti si najokretniji dr¬ 
žavnik, prosvjetitelj naroda. Ti si pravi osnivač Ve¬ 
necije. Ponosim se, da si mi prijatelj. 


Te riječi govorio je car Oton III. s takvim uvje- 
ren jem, gotovo strastvenim zanosom, da mu je 
drukčije vrlo oprezni dužd Petar vjerovao i bratski 
ga zagrlio. 

Car je iza toga kumovao jednoj duždevoj kćerki 
u nazočnosti čitave Orseolove porodice i drugih 
odličnika mletačkih. I dok je stajao kod svečanog 
obreda, približio mu se đakon Ivan i pokazao mu 
Hicelu, kćerku duždevu Od toga časa nije car 
Oton III. spustio s očiju duždeve kćerke. Ona je i 
danas bila odjevena u bijelo odijelo kao i jučer. 
Zlatni obruč sapinjao je njezine divne kose, spu¬ 
štene po leđima. Car je sanjarski pogledavao u nju 
i samo je mekanički odgovarao na upite krstitelja, 
patriarka mletačkoga. To nije moglo izbjeći očima 
mnogih. A među tima mnogima bili su naročito 
đakon Ivan i hrvatski kraljević Stjepan. Prvi je za¬ 
dovoljno cmoknuo ustima i obliznuo jezikom svoje 
usnice, mrmljajući: 

Mislim, da je ribica zagrizla za udicu. Samo 
da Bog dade, da budu Grci tako ludi, pa da odbiju 
prosca. Onda će se dom Orseola još jače podići 
k suncu. 

A kraljević Stjepan je bio uzbuđen. Što taj stra¬ 
nac gleda Hicelu? Prvi put je Stjepan osjetio u 
svojoj duši neko nepoznato čuvstvo, koje nije znao 
sam sebi protumačiti. Ipak je toliko znao, da bi naj- 
volio dohvatiti veliki srebrni svijećnjak, koji je sta¬ 
jao na stolu, i baciti ga nepoznatome knezu u glavu. 

Kako je došao do takvih misli? Zar mu je duž- 
devica Hicela tako blizu srcu? Zar je ne može po¬ 
misliti uz drugoga muškarca? Ali ako je ljubo¬ 
moran, onda bi je morao i ljubiti. Ljubiti? Ne, samo 
to ne! Ona je kći dušmana hrvatskoga roda, a on je 
hrvatski kraljević. Svim je silama nastojao da za¬ 
tomi svoja čuvstva i jedva je dočekao, da svrši 
objed. 

Đakonu Ivanu nije izbjegla niti ta uzbuđenost 
mladićeva, pa je upola iz zlobe, upola iz brbljavosti 
pošao za njim i šapnuo: 

— Kraljeviću, zar nisi vidio, kako je stranac po¬ 
žudnim očima gledao duždevicu Hicelu? Meni se sve 
nekako čini, da je ozbiljno bacio oko na nju... 

— Šta je meni do toga? — odgovori mu pr¬ 
kosno kraljević. 

— He, šta je tebi do toga! Mislim, da si dobio 
opasnog, vrlo opasnog suparnika, moj kraljeviću! 

I on ga ostavi, a da nije izustio ni riječi više. 

Kraljević je izašao na zrak u žestokom uzbu¬ 
đenju. 

U to je vrijeme car Oton III. potpisao u znak 
ljubavi ispravu, kojom se zauvijek odriče danka od 
pedeset funti, što su dosele mletački duždevi morah 
plaćati njemačkome carstvu kao neku vrstu podlož- 
ništva. I tako je opet dužd mogao k svojim uspje¬ 
sima dodati jedan novi i ne najmanji uspjeh neza¬ 
visnosti mletačke. Car nikako nije htio da u hvalu 
primi bilo kakav dar. Ipak se dao teškom mukom 
nagovoriti, da je uz prijašnje darove primio još i 
dragocjeni sanduk za relikvije. 

Na veče istoga dana došlo je doba rastanku. Još 
je jedamput car htio da vidi sve, koje je upoznao u 
Veneciji. Kad je k njemu pristupio kraljević Stje¬ 
pan, on mu pruži ruku: 

— Drago mi je, da sam te upoznao, hrvatski 
kraljeviću. Slutim, da to nije posljednji put, što se 
vidimo. Nisam starac, da ti dijelim staračke savjete. 
Nisam mnogo stariji od tebe, ali jedno ti velim: kad 
ti jednom pritisne svom težinom kruna glavu, onda 
se spomeni mene i mojih riječi: Carska i kraljevska 
kruna izgleda na oko zlatna, a uistinu je trnova. 1 
dobro je tako, i Krist Gospodin naš nosio je trnovu 
krunu, a jao onome, koji hoće biti veći od učitelja 
svoga ... 

Kraljević Stjepan gledao je u blijedo, ispaćeno 

Nato se stao car Oton III. opraštati i od ženskinja. 
Kad mu se približila duždevica Hicela, reče umiljato: 
.. Ružo mletačka, posuta zlatnim zrakama pro- 
jetnog u pomolu sunca, ružo bijela čistim biserjem 
ukrašena, tvoj je još život neispisani list pergamena. 
voje li ce se ime upisati velikim slovima na tu per- 
gamenu? Ne znam. Možda i kakvoga velikoga 
caia ... Možda ... — doda tužno i melankolički. — 
U svakom te slučaju dobri Bog blagoslovio! 

Kad se tako car rastao od sviju, kad je sluge 
bogato obdario, padoše on i dužd opet jedan drugom 
u zagrljaj i sa suzama i cjelovima rastadoše se kao 
da se rastaju zauvijek. 

I opet je bila noć, kad je car s dva pouzdana 
sluge sjeo u barku. K njemu se pridružio i đakon 
Ivan. Noc i dan trajao je put i onda dođoše natrag 
u Pompozu. 


Dan iza toga slijedilo ga je službeno poslanstvo. 
Jek u Raveni odao je Oton III. tajnu, gdje je bio 
1 svi su se čudili. A dužd Petar Orseolo II. iskazao 
je tek treći dan iza careva odlaska, tko je bio nje¬ 
gov neznani, tajanstveni gost. 

Još iz daljine darivali se car i dužd. Car je po¬ 
slao svom prijatelju duždu za uzdarje dvije kra¬ 
ljevske mantije, a Orseolo mu uzvrati kao dar bjelo¬ 
kosni prijesto, nakićen ornamentima izrezanima u 
relijefu, prekrasnom umjetninom, najdivnijom rez- 
barijom onoga doba. 

Car se spomene i Hicele i poslao joj zlatnu ružu 
s biserjem. A niti hrvatskoga kraljevića Stjepana 
nije zaboravio: poslao mu je fino cizelovani mač 
s lijepim rubinima, mač od damascenske kovi, pravo 
remek-djelo svoje vrsti. Kad je kraljević Stjepan 
uzeo u ruke taj mač, pritisnuo je svoj cjelov na nj. 
v Veliki car mi ga je poslao. Car, o kome sam 
cuo toliko dobra, koji je sanjar, fantasta, kako ga 



Ivan đakon zove, ali sanjar, koji ima lijepe snove. 
Od tih snova bit će dobro, da ja mnoge preuzmem 
za svoju Hrvatsku. Ali jedno je istina: ovoga mača 
ne ću osramotiti. Ubogi vladar s trnovom krunom 
na glavi nije mi više odvratan. A ono glede Hi¬ 
cele.-.. Čudni su putevi Božji. Naša je sudbina u 
rukama Providnosti. Car je pošao u daleki svijet i 
ne će nikad više pomisliti na Hicelu. A on nije znao, 
da bi Hicela trebala da postane mojom ženom. On 




nije meni ništa skrivio. Jedino me je svojim udva¬ 
ranjem upozorio, da mi je ova djevojka više srcu 
prirasla, nego što sam mislio... 

15. U POVORCI SMRTI. 

U STAROM kaštelu Paternu sjeverno od Rima 
blizu Viterba ispustio je 21. siječnja 1002. svoju 
dušu car rimski i njemački Oton III. S njim je iz- 
umrlo muško koljeno careva iz saske kuće. Nije 
prošlo više od tri četvrt godine, otkako je mladi 
car bio u Veneciji. Nije dočekao njemačke vojske 
s kojom je htio zauvijek da osvoji svoj Rim. Nemila 
groznica opasna i smrtonosna stala ga tresti. Uza¬ 
lud su mu liječnici davali svakakove trave. Uzalud su 
mu žilu pustili. Uzalud su i vračare nad njim čarale 
svakojake čine i prelijevale uroke. On je dao kao 
janje, da rade s njime, što hoće, ali sam je svojima 
mislima bio daleko nad oblacima i spominjao se 
riječi redovnika Nila. Slutio je, da su ono bile pro¬ 
ročanske riječi, koje mu je rekao otac Nilo. Da, je¬ 
dino, na što je morao misliti, bilo je: »Spasi dušu 
svoju!« U »slatkim godinama« mora umrijeti, i sve 
njegove sanje, da će biti novi Aleksandar, Cezar, 
Oktavijan, Karlo Veliki i još više, sve to je tonulo 
u mrak neponjatne noći. Oh, da mu je Gospodin 
Bog dao, da živi, on bi postao gospodar svijeta, on 
bi uredio kraljestvo Božje na zemlji. Njemu bi se 
svi divili. A tako? Reći će: umro je car slabić, umro 
je veliftoga cara Karla mali unuk Oton III. Umro je 
sanjar, fantasta. I sad mu se pričinio čitav svijet 
tako maljušan, tako smiješan i tako lud. 

— Ja sam mislio, ja sam sebi utvarao, da me Ti, 
Bože moj, trebaš na ovoj zemlji, da dignem narod 
Tvoj, a Ti me odbacuješ. Ti me ne trebaš. Što Tebi 
treba takav jadni čovjek, kakav sam ja, Tebi, koji 
si s dvanaest siromašnih prezrenih ribara obnovio 
svijet? Gospodaru svijeta, crvi će za čas dva jesti 
tvoje u grimizu rođeno tijelo, koje će sagnjiti, kao 

i svako drugo tijelo. Pomozi, pomiluj, Bogorodice, 
Majko, Utočište onih, koji umiru... 

I sklopio je umorne veđe, a njegovo tijelo nije 
više odavalo života i postajalo je sve hladnije. 
Smrtna kosa spustila se nad njegovom glavom i vec 
je zbor redovnika nad njim pjevao mrtvačke 
pjesme. 

Bilo je vrijeme ludoga karnevala, kad je došla 
ta tužna vijest u Veneciju. Maškare su igrale svoje 
bijesne igre u pustopašnim noćima onih dana. Uz 
cilik gusala i urljavu talambasa opijao se noćni, po¬ 
bjednički grad u veselim zabavama i zagrljajima 
noći. I pametni su ljudi zaboravljali pamet i pili iz 
čaša lude opojnosti, jer takvi su bili dani. 

Bila je svijetla večer jedne takve noći, pune 
mjesečine, kad su već gondolijeri lampi junima ki- 
tili svoje gondole i u vragoljastoj jurnjavi udarali 
veslima po mirnome, divnome moru. Na obali je 
bilo sve živo i radosno. Pjevalo se i šalilo, i orile se 
serenate uz jogunasti smijeh. A onda je doplovila 
crna lađa u Veneciju i javila: 

— Car je umro! 

I ugušile se pjesme i smijeh, i ljudi su nagnuli 
glave svoje i pričali svoje misli o pokojnom caru. 
Pa kad su po nalogu samoga dužda mletačkoga za¬ 
zvonila sva zvona mletačka tužnom zvonjavom, da 
navijeste smrt rimskoga cara, narod se posve^smino. 
Mnogi su klekli i pomolili se za upokoj duše mla¬ 
doga cara, koji je Veneciji bio nesamo prijatelj, vec 
i veliki dobrotvor podavši joj velike povlastice. 

Kraljević Stjepan bio je u to doba na jednom 
stubištu, okružen od svojih pasa, koji su se k njemu 
dizali na noge i veselo mahali repovima. On ih je 
hranio, a oni su podavali svojim veselim lavezem 
sliku zahvalnosti i veselja. Tek tu i tamo zarezao bi 
koji hrt na svoga druga bijelim, zdravim zubima, 
ljubomoran, što ga gospodar više miluje od njega. 
Uto dođe do njega đakon Ivan. 

— Kraljeviću, pomisli, naš dobri car Oton je 
mitav, on, kojega smo još nedavno ovdje svojim 
očima gledali! 

Mrtav? začudi se Stjepan i odagna pse od 
sebe. — A tako mlad! 

— Smrt je u Božjim rukama i ne pita, koga će 
da li starog ili mladog. 

— Jesu li ga već sahranili? — upita kraljević. 

— Ne. On putuje. 

— Kako putuje, kad je mrtav? 

- Sahranit će ga, kako je želio, u Aachenu, uz 
noge cara Karla Velikoga, koga je toliko obožavao 
i kojemu je nastojao biti dostojnim nasljednikom. 

1 sad ga vjerni Šasi nose na ramenima iz Italije 
preko gora i dolina u daleku Germaniju. Nose ga 
kroz gudure 'i klance, preko širokih voda i kraj 
strmih klisura. Kamenje se lomi pod njihovim no¬ 
gama, golemi hrastovi se uzdižu nad njihovim gla¬ 
vama. Sumorne ih rijeke priječe na putu. Ali oni 
idu, idu. Mrtvac putuje dane i noći. 1 sunce žarko 
gleda na lijes tužne povorke i mjesečina sablasno 
obasjava koplja i šljemove germanskih barbara. Nje¬ 
mačke čete moraju krvariti i boriti se s nezadovolj¬ 
nim i pobunjenim gvozdenim šakama, oružjem u 
ruci brane trup carev, koji tako jadno izlazi iz divne 
zemlje, koju je toliko ljubio i u koju je s tako ve¬ 
likim triumfom došao. Nevjerni Talijani uživaju, kad 
s koje visoke hridi mogu da bace ogromno kamenje 
prema mrtvacu i na gorostase saske, koji štitovima 
nad sobom i mačevima pred sobom brane leš svoga 
gospodara, kako su ga branili živa. U duždevom je 
vijeću odlučeno, da se ima izaslati mletačko izaslan¬ 
stvo, koje će, kad se njemački vojnici približe nji¬ 
hovoj zemlji, dočekati s velikim počastima mrtvoga 
cara. Sam je dužd odlučio, da se još posljednji put 
sastane s mrtvim prijateljem, drugom i predragim 
kumom. 

Kad je to čuo hrvatski kraljević Stjepan, odmah 
je otišao i umolio dužda, da i njemu dopusti pridru¬ 



žiti se žalobnom poslanstvu. U duši mu se stvarale 
slike onih dogođaja, koje su ih na tako neobičan 
način u ono nekoliko sati careva boravka u Veneciji 
približili jednoga drugome. 

— Sada više ne trebaš da budeš ljubomoran na 
siromašnoga i nesretnoga cara, — govorio je sam 
sebi kraljević Stjepan. — Zauvijek je zaklopio oči i 
nikad se više ne će vratiti. I zauvijek će nestati, ko 
ovi oblaci nad lagunama, koji za čas prikrivaju ve¬ 
drinu neba mletačkoga. Velike su bile misli i namjere 
mladoga cara: osloboditi, ujediniti čitavi svijet u 
jednu ogromnu državu mira i sreće, u jedan novi 
rimski imperij s neprolaznim carstvom, snažnim že¬ 
zlom, koje se ne će nikom pokoravati, samo jedno¬ 
me: Kralju svih kraljeva —- Kristu, Gospodinu na¬ 
šem. Svi.su ti sanci dosnivani, sve su nade pokopane. 
Smrt je jača od svih sanja ljudskih. Hoćeš li, veliki 
sveti Bože, i moje sanje da tako satreš, uništiš, ras¬ 
pršiš? Hoćeš li i moj rad za Hrvatsku i Hrvate do¬ 
krajčiti mojom preranom smrću? To je u Tvojim 
rukama, veliki sveti Oče i Gospodaru četa. 

Te misli ni jesu ostavljale kraljevića niti onda, 
kad je već plovio na brodu duždevu u tužnom po¬ 
slanstvu, da dočeka žalobni sprovod nesretnoga 
cara. Te su ga misli pratile i onda, kad su na cvjetnoj 
obali posjedali na vilovite konje i pojurili plodnim 
ravnicama, da u pravi čas dođu do mrtvoga cara. 
Jahali su od Padove dalje mletačkom ravnicom, koja 
je plodila vinom crnim ko pakao i grožđem slatkim 
kao med. Jahali su krajem sočnih maslina i voćnika, 
ravnicom, koja ga je sjećala na milu domovinu. Sad 
još nije bilo proljeće, ali kad je kraljević uzjahao 
na konja, kao da je dobio krila, tako mu se razve¬ 
selila duša. Istina i u Veneciji je mogao jahati ko¬ 
nja, ali ono je bio premaleni prostor, preuzak, 
strašno uzak za njegovo silno srce. Ali sada bi eto 
s tim konjem mogao da kao vila leti daleko, daleko 
u olujnom, paklenom letu do slobode i sreće. 

A onda su došli do nekog klanca, kud je morao 
doći sprovod. I oni sađoše sa konja. Udesiše šatore, 
privezaše konje i stadoše čekati. Ipak je još prošao 
dan-dva, a sprovoda nije bilo. U to im je vrijeme 
dvorski luđak pričao naj nevjerojatni je priče i pri- 
šivao svakakve prišvarke Ivanu đakonu. 

Đakon Ivan je također mnogo doprinio, te im 
je vrijeme prolazilo dosta brzo. Kraljević je obično 
sjedio na velikom, zagaženom kamenu, koji se bio 
odvalio od hridi, dok su duždu mletačkomu donesli 
kožnati stolac sa dlakavom navlakom, stolac mekan 
i prostran, da je dužd na njem sjedio kao kod kuće 
u svojoj palači. Dužd je pozvao kraljevića, da sjedne 
na rasprostrti perzijski sag do njega, ali kraljević 
je rade sjedio na kamenu. 

— Ti si opori mladić! Voliš tvrdi kamen, da ti 
otvrdne tijelo, — reče. dužd s nekim zadovoljstvom, 
gledajući svoga, budućega zeta, u kojemu je već gle¬ 
dao svoga vazala i jakoga ratnika, koji će pomoći 
Veneciji do slave. 

— Kamen me je i rodio, — odvrati mirno kra¬ 
ljević. 

— Pazi, da ti srce ne bude od kamena! — umi¬ 
ješa se dvorska luda. 

— Pa što bi to tebi smetalo? — upita ga kra¬ 
ljević. 

— Hm! Mislim, da bi se onda okamenio i svijetli 
dužd i čitava Venecija. 

Kraljević mu htjede nešto odgovoriti, ali uto se 
već umiješao đakon Ivan. 

— Šuti, ti lajavo blebetalo! Meni se čini, da ti 
se u posljednje vrijeme okamenio tvoj ludi mozak. 

—- A tvoj se pretvorio u svinjsko đubre! — ne 
ostade mu dužan dvorski luđak, koji je na to otše- 
pesao na svojim uvijenim nogama do bačve, iz koje 
se točilo vino chianti, pak je ispio krčag na dušak. 

Napokon je zaorila trublja mletačka, a doskora 
se odazvao rog Germana, koji su se polako pribli¬ 
žavali logoru mletačkog dužda. Sunce mletačko bilo 
je još blijedo i nije žarilo, jer su bili zimski dani, 
ali snijega nije bilo ni leda, i dan je bio prilično 
topao. 

Sve se usplahirilo u taboru i sve je poskakalo na 
noge. 

— Dolaze ... dolazi car! — vikao je važno Ivan 
đakon. 

— Glupan! Laže! — vikao je dvorski luđak. — 
Ne dolazi car, već ga nose. 

Ivan đakon strese se ljutito, ali ne reče ništa 
otresita, već ga opomenu: 

— Sada nije vrijeme za šalu, već da dadnemo 
posljednju počast velikome čovjeku i knezu. 

U to već stadoše dolaziti iz klanca prve čete. 
Crni oklopnici, plećati Germani s čvrstim oklopima 
i željeznim kacigama na glavi stupali su čvrsto,^ da 
se od njihovih koraka tresla zemlja. Dugi mačevi 
bili su im u desnim rukama, a u lijevim štitovi sa 
raznim primitivnim slikama od željeza. Onda su do¬ 
lazili strijelci sa lakim lukovima i tulcima punima 
strjelica, a iza toga slijedili su kopljanici sa dugim 

kopljima, ljudi bradati, mrki, ljudi gvozdenih mišica 
i debelih bikovskih šija, obraštenih golih prsiju. 

Iza toga su slijedili monasi s dugim bradama. 
Pred njima je stupao redovnik s velikim propelom. 
A monasi su pjevali mrtvačke pjesme i svete psalme 
Gospodu. Kao mukli glasovi iz grobnih dubina čuo 
se njihov glas, te je ječao i odjekivao u onim kliso- 
vima i u onom klancu. Velebni psalam: »De profun- 
dis« još je postajao velebniji ispod ovoga neba u 
sredini ove oružane, duge povorke ratnika. 

A dotle se i sam car Oton III. u lijesu približavao 
onima, koji su ga čekali. 

Tužno ga je pratila pjesma: 

»Iz dubine vapijem k Tebi, Gospode 
Gospode, usliši glas moj! 

Neka paze uha Tvoja 
Na glas moljenja mojega. 

Ako na bezakonje budeš gledao, Gospode, 
Gospode, tko će ostati? 

Ali je u tebe smilovanje, . 

I radi .zakona tvojega 
Uzdam se u Te Gospode ...« 

Iza lijesa stupale su opet ponosne čete ponos¬ 
noga cara, sada izmučene od dugoga puta, izmorene 
od ljutih okršaja sa hijenama, koje niti mrtvome 
caru nisu mogle da oproste, već su htjele da oskvrnu 
lješinu onoga,, koji ih je tako ljubio iskrenom lju¬ 
bavlju svojega sna, da je zanemario i vjernu djecu 
velikoga Sjevera, gde mu je stajala kolijevka. 

A redovnici su pjevali dalje: 

»Uzda se duša moja u riječ njegovu, 

Ufa se duša moja u Gospoda. 

Od straže jutarnje sve do noći 
Neka se ufa Izrael u Gospoda.« 

Tu su i davni ratnici Germani prestali da misle 
na oružje i nijesu vikali: »Mordio, Feurio! Na oru¬ 
žje, Feindio!« — već su videći prijatelje njihova mr¬ 
tvoga cara svrstali redove, i kad je srebrni lijes po¬ 
ložen na tratinu, poniknuše očima svojim k zemlji 

kao oni, koji ne će pokazati bol, koja ih guši kao 
mora. 

I pristupiše dužd mletački i njegova pratnja do 
lijesa i nagnuše se nad njim, kao da zbore mrtvome 
stancu ovoga lijesa riječi, koje će on ponijeti sobom 
u Aachen u grobnicu velikoga cara na spomen. I 
prignuše svi koljena, a redovnici pjevahu dalje 
pjesan psalma dubokoga: 

»Od straže jutarnje sve do noći, 

Neka se ufa Izrael u Gospoda. 

Jer je u Gospoda milosrđe, 

I obilno u njega otkupljenje. 

I on će otkupiti Izraela 

Od sviju bezakonja njegovih.« 

Dvojica slugu donesla su neku vrst govornice 
pred lijes. I na tu improviziranu propovjednicu uspeo 
se 'historičar mletački Ivan đakon. Dignuvši visoko 
ruku, da uspostavi mir, i mahnuvši njome svima, da 
slušaju, stade patetički deklamirati: 

— Što si ugasnulo i utrnulo sunce, koje si sjajilo 
nad svima narodima i carstvima svijeta? Što si se sru¬ 
šila, golema goro nad gorama, što si se uzvisivala 
na milijune milja više od svih gora ovoga svijeta? 
Što si se presušilo, more mudrosti života, koje od 
časa, kad je ružoprsta zora prognala Erinije noći, 
pa do mrkloga mraka, kad je stari Hefajst kovao 
lance, da sputa njima Veneru, davalo napitka sva¬ 
kome, koji je kao sin Palas-Atene, Minerve, zaželio 
nektara i ambrozije, zvanja i mnijenja? 

— Pomozi Bog i sveti Ambrozije! — prekinu taj 
svečani govor dvorski luđak. I na licima svima kao 
da je unatoč žalobne slave proletio smiješak i kao 
da su golemi brci germanskih gorostasa stali podrh¬ 
tavati. 

— Božanski care, junaštvom ravan Akilu, mu¬ 
drošću Odiseju, slavom Aleksandru Velikom, bogat¬ 
stvom Krezu, ljepotom Apolonu, zašto šutiš, kad te 
zovemo, zašto ne odgovaraš, kad te molimo, zašto 
ne dižeš mač, kad te trebamo? ... 

— Jer je mrtav, — oglasi se dvorski luda. Ali 
ovaj put nije se ljutio Ivan đakon i nije se smeo. 
Baš u pravi čas rekao je dvorski luđak pravu riječ. 

— Da! — povika đakon dubokim potresnim gla¬ 
som, da se nadaleko orilo. — Da! Jer je mrtav. A 
znate li vi ljudi iz ledenih visočina Alpa i vi sa ve- 
zuvskih plamenih vrhova i visova Etne, a znate li vi 
iz tamnih i vječitih prašuma Germanije i vi sa mutne 
rijeke Seine, vi Germani, Franci, Španjolci, Talijani, 
Slaveni i svi vi ostali, znate li, što to znači biti mrtav? 
To, gospodo, znači, da je presahnula česma vilin¬ 
ske pjesme besmrtnih muza, to znači, da je usahlo 
kristalno vrelo i da se srušio Olimp besmrtnih bo¬ 
gova. To znači, da Pindar više nije Pindar, Virgil da 
nije više Virgil, lira da nije više lira, a mi svi da smo 
ostali djeca bez oca. Ali ne, što velim? Ti, velika 
sjeno, što nas sada gledaš sa elizejskih poljana, ti 
mi ne ćeš zamjeriti, ako pun tuge za tobom s druge 
strane ipak prepun sam i sreće, jer je među nama 
još drugo sunce isto tako sjajno, isto tako božan¬ 
stveno ko ti, a to je naš veliki Petar Orseolo, dužd 
mletački. Na tome suncu grijani svladavamo tugu 
svoju, odhrvavamo se teškome bolu, koji nas guši. 
Jer hvala nebesima, ovo drugo sunce živi, i ako Bog 
da, ne će tako brzo ostaviti ovu dolinu suza. Zbogom 
da si, čudovište mudrosti, bezdno svega uzvišenoga, 
na mletačkom tlu mi se spominjemo tvoje veličine i 
hvalimo ti na ljubavi, koju si nam iskazao. 

Nijemo su slušali taj govor Germani, koji su se 
divili načitanosti i učenosti Ivana đakona. Nijemo 
je slušao i sam svijetli dužd Petar, koji nije mogao 
zatomiti svojega zadovoljstva, kad je čuo, kako ga 
zanosno spominje njegov dvorski historiograf u 
svom govoru. Nijemo je slušao taj govor kaljević 
Stjepan, koje se ljutio na ovaj pretjerani panegerik, 
na gnjusno laskanje i prilizivanje duždu, osobito na 
to, što u tom svom klasičkom latinsko-grčkom mito¬ 
loškom govoru nije Ivan đakon nijedared spomenuo 
Isusa Krista, Gospodina, koji je za nas umro na 

križu. Nijemo su slušali svi baš svi, samo je dvorska 
luda poluglasno primijetila: 

»U trbuhu carskom pije krv 
Usmrđenu sad već mali crv. 

Izbljuva đakon vrh mrtvoga se trupa. 

A sada poživi nas Bog sve skupa!« 

Dužd, koji je te riječi čuo, turne svojom nogom 
žestoko dvorskog ludu, te se taj stropoštao na tla, 
ali upirući s objema rukama svoju glavu nacerio je 
svoje lice, otvorio usta, pokazao zube, kao razlju- 
ćeno pseto i progunđao: 

»Od živog sunca mrtvo bolje sjaje, 

Jer dobrom sluzi nogomet ne daje, 

Da kurje oko duždevo ne spava 
U krvi sad mi ne bi bila glava, 

I đakon Ivan to je glava tupa! 

Bog dobri sad nas sve poživi skupa!« 

Sve to, što se događalo, motrio je kraljević 
Stjepan, i onda je kriomce izašao iz te gomile ljudi 
i dovukao se neopazice do svog konja. Zajašio ga i 
poletio njime ravnicom, da tako uzmogne podati 
oduška svojim mislima. Misao na pokojnoga cara 
pretvorila se u riječ, i on je tako u svom jahanju 
gotovo poluglasno govorio s carem Otonom: 

— Dobro je, ako si iz maglenog mraka stupio u 
zvjezdani prostor vječite domovine, kao pobjednik 
laži i obmame. Dobro je, ako si iz te močvare žaba 
i kaljužnih guštera i svinja i ljudskih nemani ogav¬ 
nih, odurnih i smradnih, ušao u zlatni dvor anđeo¬ 
skih pjesama, gdje na slavnom žrtveniku neoborive 
vječnosti sjaji poput sunčanog u tisuću boja alema 
kalež beskrajne slave . . . Dobro je! Ubogi moj care. 
Letio si visoko. Zemlja je bila premalena i presitna 
za tvoje goleme, veličanstvene misli. Umjesto vina 
blaženih, našao si na zemlji studence otrova. Umje¬ 
sto srdaca punih žarke ljubavi našao si ruglo fukare. 
No tebe nisu shvaćali niti oni, koji na zlatnim stoli¬ 
cama sjede i visoko i oholo dižu svoje glave, misleći, 
da je svijet njihov. No tebe nisu pojmili ni oni, koji 



kao kokoši kokodaču, kad izlegu koje jaje. Samo 
to je razlika, da kokoši legu svoje kokošje jaje, 
dok oni legu kukavičje jaje u gnijezdu lastinom. 

Dok je kraljević Stjepan tako jašući na svom 
konju snatrio, nije ni zapazio, kako se približuje 
riekome selu, ispred kojega je stajalo mnoštvo 
ljudi. Malo te nije svojim konjem provalio u tu 
skupinu. Ljudi su mahali rukama, vikali i stajali 
okolo nekog čovjeka, koji je kušao, da ih sve nad- 
viče. Iz skupine se čula vika, psovke i kletve, kako 
to već znadu Talijani da prave. 

Kraljević je Stjepan zaustavio konja i sišavši 
dolje poveo ga za uzde do te skupine i stao pro¬ 
matrati. 

Dok je tako motrio, zasikće mu u uši tanki pis- 
kutljivi glas: 

— Sudnji dan! Sudnji dan! 

Kraljević se okrene i opazi ispred sebe crveno- 
kosoga čovječuljka u fantastičkoj zelenoj odori, 
koji j e s iskreveljenim licem i živim, blještavim i 
nemirnim pčima neprestano ponavljao riječi: 

— Sudnji dan! Sudnji dan! 

Pri tom se neprestano tresla njegova rijetka, ši¬ 
ljasta i crvena bradica. 

Kraljević ga gurnu od sebe: 

Zar još uvijek trubiš istu laž i kvariš kri¬ 
vim proročanstvima i lažnim naukama ubogi narod, 
koji pogiba idući ti na lijepak? 

Ali crvenokosi se nije dao smesti. Fanatički je 
»Piljio svoj žarki, plameni pogled u kraljevića. 

— Ne znaš li, da je tisuća godina od Kristova 
poroda već prošla? — reče mu kraljević. 

Ali crvenokosi potrese ljutito glavom i zavapi: 

—- Nije prošla. Nije prošla. Oni, koji godine ra¬ 
čunaju, gadno su se prevarili. Pa da se i nisu pre¬ 
varili, još uvijek teče tisuća godina. Naviještam ti 
narode, smrt i sudnji dan, sudnji dan i veliku 
smrt... 













Njegove su oči kružile po svjetini pomammm 
pogledima. I opet je digao visoko ruke i vitlao njima 
po zraku bjesomučno i odlučno, kao da hoće na¬ 
prijed povesti ljude za sobom. 

Isprekidano, ali jasno i glasno vikao je: 

— »Tada vidjeh prijestolja, i sjediše na njima i 
dade im se sud. I vidjeh duše pogubljene radi svjedo¬ 
čanstva Isusova i radi riječi Božje, i kojigod se ne 
pokloniše zvijeri ni slici njezinoj i ne primaše žiga 
na čelo i na ruku svoju. I oživješe i kralj evaše s Kri¬ 
stom tisuću godina (Apoc. 20.). A ostali mrtvaci 
ne oživješe, dok se ne svrši tisuću godina!« 

Ali gomila ljudi oko njega više se nije dala ob¬ 
manuti. Prošla su vremena, kad je bijesni agitator 
za sobom vukao mase i kad ih je vodio kao kolo¬ 
vođa za sobom u bijesnom čoporu poput grabe¬ 
žljivih kurjaka. Bilo je doba, kad su mu slijepo vje¬ 
rovali, i kad bi ih sve mogao tako voditi na pećinu, 
da bi za njim odatle skakali i u ponor. 

Uzalud se udarao šakama u grudi i uzalud je 

vikao: v> . .. 

— Ja sam Ilija, ja sam prorok božji. Sudnji 

dan... 

Iz stotine grla čuo je riječi: 

— To je sin Satane. 

— To je zavađač naroda i lažni prorok. 

— Rastrgajte ga na komade! — vikali su jedni: 

—• Rastrgajte ga na komade! — vikali su drugi. 

— Objesite ga na prvom drvu! Tko nam je zaveo 
djevojke, da su ostavile kućišta, tko nam je opustio 
domove od radnih sila? Tko nam je opustošio polja, 
da ih ljudi nijesu htjeli obrađivati? Objesite ga na 
prvom drvu .. . 

Gorostas čovjek urlao je te riječi i bijesno go¬ 
lemim šakama stao udarati crvenokosoga čovje¬ 
čuljka. Ali ovaj je i dalje"urlao: 

— Sudnji dan... sudnji dan! 

I sad se skupina survala na bijednika. Željeznim 
šakama udarala je i lomatala je po njemu i vukla 



ga za crvene kose. Krv njegova oblila mu obraze 1 
oki varila jm ruke. Ali to nije smetalo razbješnjelu 
masu. Odijelo su mu već razderali na male krpe. Po 
njegovim leđima visjele su krpe krvave kože. I sada 
već nije mogao vikati. Krv mu je gušila glas u grlu 
i on hropinjao užasnim hroptom. Na to ga dovedoše 
do nekoga drva i uspeše ga do prve grane. Našao se 
i konop. Taj su mu svezali oko vrata, a onda o drvo, 
i za čas visjelo je njegovo tijelo obješeno, s užasno 
iscerenim licem. 

Jadni prorok visio je na drvu. Trzao se još ne¬ 
što, a onda je isplazio jezik. Lice mu je pomodrilo. 
Krv je još tekla dolje i poprskala neke od njegovih 
ubojica, a onda je mrtav zašutio zauvijek. 

„Neki se ljudi povukli s gražanjem, ali drugi osta¬ 
doše, uživajući nad mrtvacem. 

— Satana je umro! — viknu gorostas. 

— I sudnji dan s njime, —'nasmije se neki de- 
beljaković kraj njega, koji si je velikim nekim li¬ 
stom od drača brisao ruke od krvi. 

Kraljević Stjepan gledao je sve to i nije znao 
isprvice, bi li se tome svemu odupro i bi li svojim 
mačem prognao svjetinu i tako spasao nesretnoga 
proroka i fanatičara. Ali i prije neg'o što je mogao 
da išta učini, bila je žrtva bijesne svjetinu mrtva. On 
odvrnu pogled od tog prizora i pogleda na nebo. 
Nebo je bilo sivo, siva je bila i zemlja. Siv je bio i 
zrak: sve tako neprijatno i tmurno. 

On skoči na konja i ne časeći časa vrati se u 
logor. 

Putem se nije mogao otresti misli, da su oba 
mrtvaca i car i lažni prorok bili vječite žrtve svojih 
sanja i tlapnja jednako vrijedni ne mržnje, ne smi¬ 
jeha, već samilosti. 

Kad je stigao u logor, bili su radi njegova izbi¬ 
vanja zabrinuti. Naročito je đakon Ivan neprestano 
trčao na sve strane, da vidi, da li se vraća. 

Dvorska luda dočekala ga stihovima: 

»Da kraljević hrvatski po selima hoda, 


118 


To nova je moda. 

Što seljankama šapće i šara, 

To bila mu čast. .. 

A da li duždevnu i prije braka vara, 

Što na to će dužd i tast?« 

A već su gorjele zublje pred mrtvim tijelom rim¬ 
skoga cara. Oko krijesova posjedali ratnici i poči¬ 
vali od dugoga puta. Govorili su razne zgode iz ži¬ 
vota careva i pričali Mlečanima 0 leđnim lavinama, 
što se kotrljaju u ponore rušeći pred sobom sve. 
Krčag za krčagom vina trusio se, a mrtvi car je 
spavao. 

16. ZVIJEZDA S ISTOKA. 

T OPET su prošle dvije godine, dvije duge godine. 
1 Kraljević Stjepan je mnogo učio, mnogo radio. 
Mnogo je vidio. Oči su mu bile^ širom otvorene i 
mnogo je znao. Mnogo je čuo. Uši su mu bile širom 
otvorene i više je znao. Ali usta, usta su mu bila 
zatvorena sa sedam pečata. Još uvijek ga je zvao 
Ivan đakon nijemom ribom, ako i nije više vjerovao, 
da je ta šutljivost, koja je iza sprovoda cara Otona 
postala i veća, znak prirođene tuposti. 

Ipak se nije sviđalo duždu Petru Orseolu, kad 
ga je vidio, kako onako zamišljeno i šutljivo hoda 
po odajama duždeva dvora kao sjena, kao zla sa¬ 
vjest zlatne kuće. Onda bi se namrštio i pomislio. 
»Hoće li moja kćerka biti sretna s ovim nijemim 

čudakom?« , . , 

I Hicela je nekako bojažljivo gledala u svoju bu¬ 
dućnost, prikovanu uz ovoga mučaljivoga mladica, 
uz ovu kamenu zagonetku. 

Jedini dvorski luđak često bi ponavljao stihove: 
»U dužda je čudan zet 
Ne zna brojit’ ni do pet. . . 

A1 kad mladcu gubac ponaraste, 

Gavrani će strvljem da se časte. 

A u more . . . 'hihi. . . pasja capa, 

I duždeva mogla past’ bi kapa . ..« 



Ta je pjesma, koju su svi popratili hihotom i 
porugom na mladoga kraljevića, nemilo dirnula 
kialjevića Stjepana. Taj luđak kao da vidi u sve 
tajne njegova srca. I odsada je umiljato postupao 
s dvorskim luđakom i svagdje mu je išao na ruku, 
tako da je i on ćutio u sebi neku pasju privrženost 
prama hrvatskome kraljeviću. 

Drukčije su kraljeviću pustili potpunu slobodu. 
Radio je, što je htio, i boravio je, gdje je htio, kao 
da i nije bio predan od oca za taoca. Svi su u njem 
gledah zeta moćnoga slavnoga dužda Petra Orseola. 

Pošiljali su ga često i na putovanje, dakako u 
sigurnoj pratnji. I tako je bio mladi Stjepan u ra¬ 
znim krajevima Italije, u Raveni, u Napulju, i u 
Rimu. I on je gledao i slušao i učio. 

A sad je eto bio u središtu istočnoga carstva, u 
samome divnom Carigradu, kamo je došao s poslan¬ 
stvom, koje je imalo dovesti princesu Mariju s nje¬ 
zinim mužem Ivanom u — Veneciju. 

Sav je Carigrad plakao, kad se od obale njegove 
otisnuo prekrasan brod za Veneciju. Siromašna prin- 
cesa! Ostavlja domovinu svoju zauvijek i nikad više 
ne će njezina noga u divnu crkvu nad crkvama, u 
Magija Sofiju, u kojoj sve blista od suhoga zlata, 
nikad više ne će vidjeti ovu priču od kamena, koju 
kao da nije gradilo deset tisuća radnika, već kao da 
su ju gradili sami anđeli nebeski. Siromašna prin- 
cesa Marija! Nikad više ne će ona, kći carske krvi, 
prekoračiti praga carske palače, ući kroz vrata od 
slonove kosti i stupati između crveno odjevenih 
straža sa žutim kapama. Nikad više ne će stajati u 
prijestonoj dvorani, pred prijestoljem zastrtim gri¬ 
miznim zavjesama. Nikad više ne će gledati modro i 
vedro nebo nad valovima Mramornoga mora i se¬ 
dam tornjeva i mramorne hramove s kupulom i 
mramorne dvorove građene prebijelim mramorom 
iz kamenoloma s otoka Protokoneza. Nikad više ne 
će slušati pjesme zbora pjevača odjevenih u zelena i 
modra odijela. 


Napokon je došao Čas, da se svijetla, bjelija od 
ljiljana, sjajnija od zore morala dijeliti od modro- 
zlatne sanje rodnoga kraja i poći sa svojim vojnom 
Ivanom Orseolom u barbarske krajeve. 

Prošle su već davno svečanosti, koje joj je pri¬ 
redio o piru božanstveni car, zanijemili su zvuci sve¬ 
čane glazbe, koja je svuda svirala na dan njezine 
svadbe, kad ju je patrijarka u sjajnom zlatnom or¬ 
natu sa krunom na glavi u pratnji mnogih svešte- 
nika priveo k oltaru, da postane ženom mletačkog 
princa. Prošla je i ona noć, kad je priređena na cvi¬ 
jećem iskićenim lađama velika serenada; kad su 
obalom carski ljudi s upaljenim bakljama rasvje¬ 
tljivali more i kad su palili krijesove na više strana. 
Ono je sve izgledalo kao kakva divna priča, i svi su 
joj zaviđali, a još više njezinu mužu. 

Onda su svi znali, da će po dogovoru vladara 
neko vrijeme mladenci ostati u Carigradu i ondje 
sprovesti medene mjesece. A sad su medeni mjeseci 
prošli. I sad je sve plakalo, kao da princesu vode u 
smrt. 

Tužno su gledali i magistri i patriciji i senatori 
i matrone i mlada propupala djevojčica. A ona sama 
prevorila se u bol. 

Ponosna na to, što je bila čistokrvna princesa 
bizantskog dvora, smatrala se nekim višim, odabra¬ 
nim bićem, daleko uzvišenim nad ostalima smrtni¬ 
cima. Ona svoga muža Ivana nije smatrala dostoj¬ 
nim, da joj prah briše sa svilenih, zlatom ispretka- 
nih papučica. Kako se samo moglo dogoditi, te je 
car, veliki gospodar svijeta, mogao dozvoliti, đa 
nju, ružu Istoka, presadi na barbarski otok Vene¬ 
ciju, tamo daleko, gdje čopori divljih naroda urliču 
svoje divlje derače i gdje ima ljudi samo s jednim 
okom u sredini čela, kako joj je pričala njezina da¬ 
dilja Zoe? Smatrala se nesretnom i prenesretnom 
već na dan udaje, ali se bar tješila, da će još dosta 
dugo ostati u Carigradu. No sada je eto došao dan 
velikoga bola i rastanka od mile domaje, i ona sad 

nije znala, bi li se bacila s broda u more ili bi na 
oko mirna snosila svoju sudbinu. 

Čitave sate stajala je na palubi broda i zurila na 
onu stranu, gdje je bio Carigrad. Uzalud ju je tješio 
njezin muž Ivan, da s njom ide veliko dvorjanstvo 
iz Bizanta, da su tu sve njezine dvorjanke i toliki 
sluge pravi, rođeni Bizantinci. Uzalud joj je tu¬ 
mačio, da su već lađe prenijele, a i ova sada da pre¬ 
nosi iz Carigrada u Veneciju njezin miraz i bajo¬ 
slovne darove iz Bizanta, neviđeno blago od zlata i 
bjelokosti, od ebanovine i portira. Raskošne posude 
s miomirisima najfinijih mirisa. Ogledala sa dršcima 
od suhoga zlata iskićenima najskupljim biserjem i 
draguljima. Sve to nije bilo ništa, ona je tek hladno 
gledala svog barbara i otisnula ga malom, otmenom, 
dražesnom ručicom. 

—Otale, divi jače, dok se ne smirim! 

I prolazili su dani i noći. Uzalud je Ivan dolazio 
k ruži Istoka. Uvijek bi čuo isti odgovor: 

— Otale, barbarine, dok se ne smirim! 

I ostala mletačka pratnja nije joj se smjela pri¬ 
družiti. Kad joj se poslanstvo poklonilo, ona ga je 
doduše po svečanom, bizantskom ceremonijalu do¬ 
stojanstveno u svom veličanstvu primila, ali to je 
bilo sve. I kraljeviću Stjepanu ona se milostivo 
nasmiješila. On se zadivio njezinoj ljepoti, koja je 
daleko nadvisivala sve opise, što ih je o njoj čuo. 
Ali onda su prošli dani i noći, a da se nije smio pri¬ 
bližiti toj istočnoj ruži, toj zvijezdi, koju prate 
s Istoka. 

Samo jednom je prošla pokraj kraljevića, kad je 
zurio u more, u Jadransko more, jer su već bili 
stigli u njegove valove. Bio je okrenut prama onoj 
strani Jadranskoga mora, na kojem se vidjela u da¬ 
ljini obala njegove cvjetne domovine, i njegove su 
oči bile tako turobne, a njegovo srce bilo je tako 
bolno. 

Tad je osjetio malenu ručicu na svom ramenu. I 
on je slutio, da je to ona, da je to Marija, bizantska 

OSJETIO JE MALENU RUČICU NA SVOME RAMENU 





princesa. Nije bio gotovo ni iznenađen, kad iu ie 
opazio. 

Što gledaš? — upitala ga je ona pronicavim, 
dubokim pogledom, u kojem se odrazivalo više 
nego upit. 

— Gledam u svoje 'hrvatsko more. 

I on mahnu sumorno rukom, kazujući u daljinu. 

— Evo, tamo su dvorovi mojih otaca. 

Hrvatskih kraljeva? — dometnu ona. — Ti 
si pravi princ i ti si u grimizu rođen ko i ja? 

— Ja sam kraljević, ali sužanj, talac. 

Ona ga pogleda dugim, vrlo dugim, zamišljenim 
pogledom, a onda reče: 

Ne pristoji se, da ovdje s tobom tako dugo 
govorim, premda si ti jedini princ na brodu. Moram 
ići. Samo ti velim, da te želim češće vidjeti. Proma¬ 
trala sam te. Ti malo govoriš, a mnogo šutiš. To 
znači, da mnogo misliš. Princeza Marija vrlo voli 
one, koji malo govore, a mnogo misle. Osobito ako 
su kraljevići u progonstvu, — nasmiješi se ona. 

Izrekavši te riječi udaljila se brzo, ne očekujući 
nikakva odgovora. A on je ostao zapanjen i zablje- 
sten od njezine pojave. Iza nje je ostalo još dugo 
strujanje istočnog miomirisa, koji mu je u taj čas 
dočaravao glazbu njezinih, tako zvučnih, blagoslas- 
nih i umiljatih riječi... 

Velike su svečanosti priređene u slavu nove 
zvijezde, koja je došla s Istoka u Veneciju. Sam dužd 
mletački naložio je dvorjanstvu Marijinu, koje je u 
većini prije došlo u Mletke, neka taj dan Venecija 
osjeti sav čar bizantskih svečanosti i bizantskoga 
sjaja. To je dužd mletački, gospodar dubokih voda, 
mogao naložiti jer sad je već kraljica laguna bila 
krcata silnim blagom. I Venecija je planula u naj- 
čarnijem čaru grčke vatre i najdivnijim rasvijetlje¬ 
nim talasima morskim. 

Mlečani, ionako navikli u novije doba na sjaj i 
raskoš, sada su zinuli od čuda i križali se nad tim 
slavljem. I mnoga baka je rekla: 

— I u nebu nije ljepše. 

Taj doček veselio je vrlo princesu Mariju, i ona 
se udobrovoljila. Kad je promatrala bujni i čarobni 
odsjev tolikih svjetiljaka u mletačkom moru, raz¬ 
nježila se i prošaptala: 

— Ipak nije Venecija tako barbarska, kako sam 
mislila. 

Pa kad je onaj dan stupio pred nju njezin Ivan 
I šapnuo joj: 

— Kako ti se sviđa doček? — ona nije više 
mahnula glavom i rekla: »Otale, divi jače, dok se 
ne smirim!« •— već je pustila, da ju obujmi oko tan¬ 
koga struka, opasana zlatnim pojasom, koji je bio 
ispunjen velikim crvenim draguljima. 

Bizantska je princesa donesla sa sobom nove 
običaje. Sve se u Veneciji pomamilo za tim običa¬ 
jima. Svi su se zanimali, kako se u Bizantu živi, 
kako se tamo jede, kako spava. Svaka i najmanja 
sitnica zanimala je u Veneciji i muško i žensko, i 
sve se trsilo, da te novotarije čuje, ali nesamo čuje, 
već da ih i oponaša. Malo je vremena prošlo, i već 
se jasno opažao utjecaj čarobne došljakinje, u koju 
su svi gledali kao u kakvo čudo i kojoj su htjeli svi 
da ugode. Stari, patriarkalni običaji, koliko nijesu 
već i prije bili isčeznuli radi povećanja mletačkoga 
bogatstva i slave, sad stadoše još većma tamniti. Nov 
ukus uništavao je pobjednički staro pokućtvo, stara 
odijela i stare navike. Onaj skromni kućni život, po 
kojem je žena obavljala marljivo svoj kućni posao, 
a s muškarcima se rijetko sastajala, već je ionako 
bio prestao za vrijeme posijednih duždeva. Dok se 
prije nisu djevojke smjele na ulici ni pokazati bez 
dvostruke, bijele svilene koprene, koja im je zasti- 
rala lice i veliki dio tijela, sada su i djevojke imale 
veću slobodu. Ali otkad je došla istočna princesa, 
to je još jače planulo u potpunoj raskošnosti. I neki 
monah napisao je te dane u velikom gnjevu svojem, 
da otereti dušu svoju u spomen budućim pokolje- 



njima, smutivši se radi velikog raskošja princese 
Marije ovo: 

»Ona bijaše tako raspuštena i prokšena, da se 
nije htjela običnom vodom umivati. Njezini sluge 
sabirali su rosu, iz koje bi si dala kupelj praviti. 
Nije jela, kao drugi ljudi što jedu, to jest rukom, 
nego su njezini eunusi rezali najprije jestvine u 
male komade, a tada ih je ona nosila u usta sa zlat¬ 
nom spravom, koja je imala dva šiljka (viljuške). 
Sobe njene vonjale su najugodnijim mirisima. A od 
Boga prokleta raskoš iskvarila je svu Veneciju. Sve 
je već puno zlatom i srebrom protkanih odijela. 
Žene se stežu pojasima od suhoga zlata i ogrću du¬ 
gim, svilenim plastovima. Na glavi im je zlatom 
nakićena grčka kapa. A muškarci se pretvaraju u 
babe i kite se ko djevojčure. Tko bi mislio, da jedna 
žena. može, da tako izmijeni jedan čitavi grad« — 
jadao je osamljeni samostanac u svojoj ćeliji. 

17. JEDNE VEČERI... 

EDNE večeri, tek što se smračilo, išao je Stjepan, 
kraljević hrvatski, pod arkadama velikog duž- 
devog hodnika u svoje odaje, da potraži u kožnatoj 
torbi, koju je donio iz Hrvatske, odoljen travu, koju 
mu je predao pustinjak ispod Klisa. Obećao ju je 
Hiceli za neku njezinu štićenicu, prosjakinju, da joj 
smiri grčeve u želucu. 

Glas zvona gubio se u noći, a mjesečina je već 
stala probijati oblake. 

Mislio je: Sa kule moga oca čuje se rog stražara, 
koji zove kući. Išao bih . . . išao bih . . . 

Ususret mu je dolazila bizantska princesa Marija. 

— Gle, kako je krasan, oči su mu ko u sokola, 
a obrazi su mu jagode, koje bih zubima griskala .. . 

I već su se sreli. Kroz paučinu njezine koprene 
sijevale su njezine oči. 

A kad je bila posve blizu, skine koprenu i reče: 

— Svaki dan se vidimo i nikad se ne vidimo .. . 

— Ti govoriš u zagonetkama, -— pozdravi ju on, 


— U zagonetkama? Ne! Ali ti si zagonetka! — 
odvrati ona. 

— Zašto? 

— Eto zato! Nikad ne ćeš da mi se približiš. Kao 
da sam neka kuga ili utvara ... Pa ipak . .. 

— Ne izbjegavam te. Ne uklanjam ti se. Nemam 
razloga za to. Ali poslovi... 

Ona mahnu ručicom. 

— Ah, poslovi! Vi muškarci imadete uvijek ne¬ 
kakve poslove. Bajagi! Pa ipak ja bih ti imala 
mnogo toga reći. 

On nije gledao njezine svilene haljine, on je 
gledao samo nju i šapnuo: 

— Pa daj, zbori! 

A ona se prignu: 

— Proročica neka, dok sam bila dijete, rekla 
mi je: Tebe čeka velika sudbina. Doći će gusari i 
otet će te i odvesti preko dalekog mora i svezati 
te o stup, okovati i svaki dan će ti biti otrovan i 
pelin ćeš gutati i kamen ćeš jesti. Dat će pred tebe 
biserje i dragulje, miomirise Istoka i divnu hranu u 
zlatnim zdjelama. Ali biserje ćeš stvarati suzama, 
dragulje bolovima. Miomirisi će ti vonjati po užas¬ 
nim parama kloaka, a hrana će ti biti gorka, a 
zlatne zdjele ogavne. Ali onda će doći kraljević, da 
te izbavi. 

— Ta to su obične priče. Uvijek nesretni kra¬ 
ljević izbavi ja neku princesu! — reče kraljević, 
ozlojeđen,, što mu to ćereta. A zubi mu se nacenše 
puni zlobe. 

— Da, stara priča, stara priča, ali uvijek nova! 
— razljuti se ona. — Zar se nije na meni posve ispu¬ 
nila? Zar me nisu ovamo dovukli prokleti gusari po 
želji carevoj, a protiv moje volje, dovukli kao janje 
na zaklanje? 

— Ti si sretna, pa što ti još treba? Imaš muza, 
imaš dijete. Ti si sretna! 

— Sretna! — plane ona. — A ti si glupan! 

— Hvala! 



N e > ti si kraljević! — popravi se ona potrep- 
tavsi ga i pokazavši niz bijelih zubi. 

— Tvoj kraljević? Kraljević iz priče?... 

— Da, da, baš tako! 

— I ja ću te spasiti? 

— Jest, ti ćeš me spasiti! — Malo popostane i 
onda doda živo: 

— Mene i sebe ... 

— Kako to misliš? 

Čuj dakle! — ona će. — Ja sam grimizno ro¬ 
đena, a u tebi je kraljevska krv. Svi ovi ovdje su 
kramari i trgovinom su postali ono, što jesu. Kad 
su te moje oči spazile, zatitrala je na 1 lutnji moje 
duše pjesma radosti i pogled moj svuda te prati. 
Mene su prenesli ovamo u ovu tuđinu, da venem, 
a tebe su otrgnuli od ognjišta tvoga, da tuguješ i 
robuješ^ovim psima. Tvoja je i moja sudbina ista! 

, Zajednička nam je bol. Crnom koprenom tuge ovila 
nam je tjelesa kob. U tu koprenu zavijeni, mi ćemo 
odsada zajedno stupati, zajedno se boriti, zajedno 
se osvećivati i.. . 

Tu je princesa Marija malo prestala i velike je 
svoje crne , kao crni dragulj, oči upiljila pronicavo 
u oči kraljevića Stjepana. A on je gotovo nesvijesno 
ponovio zadnje njezine riječi šapćući, ali ipak, da 
ga je ona čula: 

— Zajedno se boriti, zajedno se osvećivati... 

— I ljubiti se živo i vatfeno, —- huknu zamamno 
pružajući mu ruku. 

I ona mu se dražesno smiješila, pokazujući mu 
uz to niz prebijelih zubića. Na obrazima pojavile se 
male jamice, a iz očiju njezinih iskrile su čarobne 
sanje o neraspupanom cvijeću plamene boje. 

A on je začuđeno pogleda velikim očima i pri¬ 
hvati je za ruku. 

— Ženo, tko ti je dao moć, da sa mnom tako 
govoriš? Jesu li ti demoni prišapnuli riječ: 
Osvetnik? Ili ti je tu riječ rekla ona tajna vlast, 
koja traži pravdu, koja gazi grijehe? 

A ona se još uvijek smiješila i dignuvši ruku 
pogladi mu kosu. 

— Dječače! Zar to nije svejedno. Misliš, da ja 
znam i sama, zašto nas je kob skobila iz dalekih 
strana u ovo gnijezdo jastreba i guja. Misliš, da ja 
znam? ... Pa kako da ti odgovorim? ... Sa divnog 
Bospora, gdje sunce sjajnije^ sjaje, gdje se^vedra 
modrina mora miješa u raskošnoj ljubavi najžarčim 
suncem, tamo bih ti znala odgovoriti, tamo ležeći na 
mekanom sagu, ispod paoma i oleandra, uvlačeći u 
nosnice miomirise Istoka; da, tamo bih ti znala od¬ 
govoriti: zašto je nebo modro, zašto su ruže mi¬ 
risne, zašto cvrkuću ptice. Ali ovdje je u turobnu 
haljinu bola zavijena moja duša. Svuda me susreću 
kao tuđinku, kao cvijet, prenesen iz tuđe zemlje. Oh 
te proklete Mlečanke, pune su zavisti i zlobe, i tek 
što prekoračim prag odaja, gdje su one, puze pre¬ 
da mnom ko kuje, cvile ko štenad; a kad se od njih 
okrenem, sikću iza mene ko zmije. Cere svoja lica, 
stišću svoje pesti. Ogovaraju me, kleveću me, pre-, 
žiru me, mrze me i laju: Tuđinka . . . tuđinka. .. Oh 
kako to boli... kako to boli, kraljeviću moj. 

A onda uperi na nj svoj duboki providni pogled. 

— Zar ti to lie razumiješ? .•.. Zar ti to ne pojmiš? 
Ta i ti si tuđinac. 

— Pojmim... razumijem... — odgovorio je 
mrko kraljević Stjepan, — ali čemu sve to? 

— Čemu? 

— Da; čemu? 

— Ti me tješiš, mladiću, — smiješila se ona, — 
kad vidiš, da si sa mnom sputan i svezan svezom 
jačom od željeznog obruča i najčvršćih okova, sve¬ 
zom trajnijom od mjedi. . . 

Ali on je šutio. Nijemo je gledao u nju, kao da 
hoće prozrijeti tajnu njezine duše. 

I u taj čas prestao je njezin smiješak. U taj čas 
smračilo se njezino čelo, skupile se njene obrvice, 
zatitrale trepavice, a na obrazima joj se pojavilo 
nešto strašna. U očima je imala gujski pogled ... 

I Stjepan reče u sebi: Obraz joj je sada, ko u 
Meduze i Gorgone. 

— 'Znaš li ime toj svezi? . . . 

— Ne znam —- reče. on. 

— Ali ja znam. Mržnja. 

Mržnja, — opetovao je, a u srcu mu zatrepta 
osjećaj neke zlobne radosti. 

— Ženo. Sada ti vjerujem. Iz tvojih očiju vreba 
ledena smrt, kao ubojiti otrovani bodež... Bojao 
bih te se, da se plašim smrti... 

— Da, smrt, — reče ona — smrt onima, koje ti 
mrziš. . . Ali ima još jedno jače čustvo, koje bi me 
moglo da zahvati, da prostruji žilama mojim žarko, 
kao plamen vulkana ... 

— A to je? — zapita on, ali znao je, što će mu 
odgovoriti. 

.— Sto pitaš? Ti znaš — uzvrati mu ona, ali još 
uvijek nije njezino lice dobilo mekan izraz, još uvi¬ 
jek su ostali na njemu znaci uzbuđene ljutine. 

I on je odgovorio bez daha i zakiinao glavom: 

— Ljubav? 

— Što. pitaš? Da; velika, plamena, beskrajna 
ljubav. 

— Mržnja i ljubav? Kako to spada skupa? Pa¬ 
kao i nebo? 

— Da, pakao i nebo. 

— To ja ne razumijem. 

— Onda još nisi vidio kćeri Helade. Mrziti i lju¬ 
biti, istim rukama grliti strastveno i vruće i istim 
rukama usuti otrova u zlatnu čašu... O kako je to 
slasno. Hahaha!... 

A Stjepan joj reče: 

— Ne bojim se smrti, ženo. Rekao sam; ali tebe 
bih se mogao bojati, 

A njoj je već iščeznula onako zla crta s lica. I 
kao mirno more iza bure, njezina se duša stapala 
s njegovom. Htjela mu je još nešto lijepo reći, ali 
onda se naglo okrene i, kad je već došla do vratiju, 
reče: 

— Pamti! Danas je bio znameniti dan... Dvije 
zvijezde su se srele. 

I ona ode. 

A on je pošao k drugome izlazu i gunđao kroz 
zube zamišljen: 

— Dvije zvijezde su se srele i nisu se srazile. 

18. U VRZINU KOLU. 

I OD onoga dana nije ju više mogao zaboraviti. 

Kao neka sjena pratila ga je ona dan i noć i jedva 
je čekao čas, da se s njome na samu razgovara. Ali 
to nije bilo baš tako lako. Duždev je dvor imao sto¬ 
tinu očiju, duždev je dvor imao stotine ušiju. Ipak 
je on znao, da će je vidjeti, da je mora vidjeti. Bilo 
mu je svejedno i nije ispitivao dalje svojih osjećaja, 
je li ga k njoj vukla velika mržnja naprama zaje¬ 
dničkim neprijateljima ili velika ljubav, o kojoj 
pjevaju sve pjesme svih naroda svijeta i o kojoj 
i sveto pismo veli, da je jača od smrti. 

Svejedno, mržnja ili ljubav ili obadvoje u isti čas, 
ali jedno je znao, da uz princezu Mariju vezan 
jakim sponama, kojih se ne će tako lako riješiti, a 
kojih se i ne će htjeti riješiti. 

Kad se ranom zorom ujutro i po običaju prekr¬ 
stio, činilo mu se doduše, da čelo, u kojem se roje 
tako ružne misli, nije dostojno, da se na nj stavi 
sveti krst. Ali onda nehajno odbi takove misli. Čitav 
je dan radio, ali bi se svaki čas sjetio Marije. 

Jedne večeri, kad je htio da legne, pogledao je 
na svoja prsa i zapazio svoj amulet u zlatnom me- 
daljončiću. Znao je, što sadržaje. Bile su to riječi 
na pergameni, koje mu je već davno dao pustinjak, 
riječi svetoga Odona. 

On ih je znao na izust i zato ih već davno nije 
čitao. Ali već ih je i davno prestao govoriti na izust. 
Sad je otvorio medaljončić, izvadio pergamenu i 
stao čitati: 




»Ženska ljepota sastoji samo u koži. Kad bi ljudi 
ono, što je ispod kože vidjeli, bljuvali bi; kad bi 
vidjeli ženskinje .. .« 

— I tako dalje i tako dalje, — nasmije se 
glasno. — Gdje su vremena, kad sam tako mislio? 
Tako brutalno izrečene misli meni su se sviđale,.. . 
a sad mi je sve to tako bljutavo ... A ako je tome 
tako, zašto taj amulet nosim kao neku svetinju? 

Ne promišljajući dugo okrene se k svojoj ladici 
i pridigavši joj pokrovac stavi u škrinju svoj amu¬ 
let, koji ipak nije htio baciti, jer je bila uspomena 
iz njegovog dječačkog doba i iz domovine. 

I od onoga dana više nije niti pomišljao na taj 
svoj amulet, kako ga je zvao. Marija je bila vrlo 
oprezna i nije-mu dozvoljavala, da joj se približi, tek 
znacima bi mu pokazivala, da još uvijek na njega 
misli. Ali on nije bio dosta oprezan i da nije bio na 
glasu, kao samotan mladi čovjek, komu se ne da 
prigovoriti nikakova pustolovima, možda bi već 
zlobni jezici o njemu i Mariji štošta govorili, što ne 
bi jednome ni drugome bilo drago. 

Jedini dvorski luđak kao da je i sada najbolje 
vidio, što to biva na dvoru. I on na osami šapnu u 
uho kraljeviću: 

»Čuvaj se bijesnoga pseta, 

Čuvaj se banditskog stileta, 

Čuvaj se smrdljivog mesa, 

Čuvaj se bizantskih princesa.« 

Kraljević je problijedio na te stihove. Sva se krv 
u njemu uzbunila, i ne misleći dalje ništa, ščepa on 
jadnoga dvorskoga ludu za ramena tako jako, da je 
ovaj zavrisnuo od bola. 

— Zini, pseto, zini, — ugušenim glasom govo¬ 
rio je kraljević. — Reci, govori, što znaš, što 
sumnjaš. Zašto si to kazao? 

—- Pusti me, gospodaru, pusti. Hoćeš li, da ti 
nešto kažem? 

Tek sada je kraljević prestao da gnjavi luđaka, 
a ovaj se nešto uspravio i rekao pola ponizno, pola 
u strahu: 

— Oprosti. Ali iz mene je govorila iskrena oda¬ 
nost prema tebi i strah za tebe. 

— Za mene? 

— Da, za tebe! Žao bi mi bilo, da pogineš od 
stileta ili bijesnoga pseta, eto to je sve! 

— Ali što si ono spomenuo grčku princesu? 

Dvorska se luda počeše za uhom. 

— He, u tom grmu leži zec. Hoćeš li izbjeći 
onome prvome, čuvaj se druge. 

— Što trabunjaš, šta sanjaš... 

— Ne trabunjam. Ne sanjam; ali te upozorujem. 
Sad još ne sumnjaju. Sad još ne znadu, da su te 
zatravile oči lijepe Grkinje. Ali budeš li se dalje tako 
ponašao, kako se sada ponašaš, tada je sve izgu¬ 
bljeno. 

Kraljević, koji se već nadvladao, stisnu rukom 
ruku luđaku i šapnu: 

—- Hvala! 

I na to se mirno rastadoše i polagano odoše 
svaki na svoju stranu. 

-t- Tko bi mislio, da u toga luđaka imade toliko 
srca, — mislio je kraljević. 

— I tko bi mislio, da taj hrvatski kraljević ima 
tako medvjeđe šape, — mislio je dvorski luđak. 

Pitanje je jedno, da 1’ na svijetu svuda 

Jedini zna mislit samo čovjek luda! 

* 

Pred hrvatskim je kraljevićem stajao čudan svat, 
gorostas, širokih ramena. Došao je nespretnim slo- 
novim koracima u pravim i zdravim opancima. Već 
više dana boravio je taj »Schiavone«, kako su ga 
Mlečani zvali, u Veneciji. Bio je u hrvatskom na¬ 
rodnom odijelu, koje nije svraćalo pažnju Mlečana 
na toga čovjeka, jer je Hrvata bilo u Veneciji uvijek 
mnogo: i mornara i ratnika i trgovaca. Mnogi su se 
i trajno naselili u Veneciji. Bili su to većinom stasiti, 


jaki i snažni ljudi, razgovorljivi i na poslu revni i 
marljivi. Svak ih je poznavao i s njima se razgo¬ 
varao. Ali ovaj čovjek, koji je bio uistinu pravi 
gorostas, morao je svratiti na sebe pozornost česti¬ 
tih mletačkih građana;, jer takove mišice i takove 
gorostasne oblike nisu ni oni tako skoro vidjeli. Je¬ 
dan Talijan kazao je rukom na njega i blesnuo: 

— Model... model afričkog slona . .. 

Jedva je to rekao, kad li ga Golijat digne visoko 
jednom samo rukom i stavi na jedan prazni ovisok 
stup na gatu. 

Veliki smijeh popratio je ovaj dogođaj. 

Siromašni Talijan na stupu u neiskazanom stra¬ 
hu, da se ne sruši, stade sklopljenih ruku moliti: 

— Madona di Dio, spasi me! Madona di Dio! 

— Da si rekao model, neka bi ti bilo. Da si 
rekao hrvatski slon, neka bi ti bilo. Ali jer si mi re¬ 
kao,. da sam afrički slon, sad te ne ću skinuti, dok 
ne priznaš, da si ti afrički vol. 

— Madona di Dio. Hoću ... Prosim lijepo, hoću. 
Priznajem. 

— Što priznaješ? Reci jasno! 

— Priznajem, da sam afrički vol. 

Salva smijeha popratila je te riječi, a orijaš 
skine Talijana sa stupa. 

Sad je taj orijaš stajao pred hrvatskim kralje¬ 
vićem i govorio oprezno, da nitko ne čuje. 

— Gospodaru! Sad je čas, da se oslobodiš. Nama 
je dosta mletačkog rovarenja. Ove talijanske svinje 
bane se u našim krajevima kao da su gospodari, a 
tvoj se gospodin otac ne usuđuje ništa učiniti, jer 
si ti talac. I tako mi moramo mirno gledati, kako 
naše hrvatsko more svojim bljuvotinama onečišćuju 
svakakvi ćozoti. Glupo more ne će da ih proguta, a 
strijele ne će da ih postrijeljaju. Nama je dosta zu¬ 
luma. Ali da vidiš vraga i belaja, gospodaru mili, 
sav bi te narod dočekao kao spasitelja. 

Kraljević Stjepan oklijevao je da odgovori ori- 
jašu. Bilo mu je teško na duši. Ipak reče: 

MIRONJA KUŠA DA NAGOVORI KRALJEVIĆA STJEPANANA BIJEG 












— Ako se ne varam, ti si Mironja, trogirski 
Hrvat. Prosi jedio si. Davno te nisam vidio. Hvala ti, 
dragi moj druže, ali to bi sve značilo, da se dižem 
proti ocu svome. A ne znaš li četvrtu zapovijed 
Božju: Poštuj oca i mater, da ti bude dobro na 
zemlji. 

Mironja potrese ljutito glavom i reče: 

—; Znam ja tu zapovijed, znam. Ali tvojem ocu 
ne bi pala s glave niti jedna vlas. Hranili bi ga me¬ 
dom i šećerom. A i on bi sam odahnuo, da ti nisi 
ovdje. Imao bi slobodne ruke. Danas je on već jaki 
vladar. I svi se Hrvati opet uzdigoše do sloge. Slu¬ 
šaj. Gledaju nas, mogli bismo biti sumnjivi. Dođi 
sutra u 10 sati u noći na obalu; tamo će te čekati 
čovjek s velikim brčinama u malenom modrom 
čamcu. Na tom' čamcu će biti na desnoj strani usje¬ 
čena sjekira. Ti pristupi k onom čovjeku i reci mu 
riječi: »Tomislav«, a on će ti odvratiti: »Kraljica 
Jelena«. Njemu se povjeri i uđi u njegovu barku: 
sve će biti dobro. Hoćeš li? 

Ali kraljević Stjepan, koji je tako davno snovao, 
da se dočepa žuđene slobode, krzmao je svojim od¬ 
govorom. Bio je to tako odlučan čas. On se mogao 
spasti, ali ako plan ne uspije? Što onda? Zar ga 
onda ne će utamničiti? Zar onda ne će s njime po¬ 
stupati kao sa sužnjem? Toga se bilo ozbiljno bo¬ 
jati. Jesu li ovi ljudi, koji ga hoće spasiti, pouzdani. 
Pa ako i jesu, ne bi li ova otmica mogla po njegov 
narod roditi krvavim ratom? A jesu li Hrvati već 
danas pripravni na rat oslobođenja? 

Te su se misli brzo nizale u njegovoj glavi. Mi¬ 
ronja, kao da je naslućivao što misli, reče: 

— Gospodaru! Ne boj se. Moji su ljudi pouz¬ 
dani, a hrabri kao lavi. Oni su provojevali sijaset 
bitaka i svi žele tvoje oslobođenje. Svi smo pri¬ 
pravni izgubiti život za tebe. Pa ako treba, poubijat 
ćemo sve Mlečane. Čas osvete je došao. Ne krzmaj. 
Budi osvetnikom naroda svoga, koji te čeka, kao 
svoga Mesiju. Zar ne živi u tebi krv kralja Tomi¬ 

slava? Zar su te omlitavile otrovne magle prokle¬ 
toga otoka? Ili si Samson, kojemu je podrezala kosu 
Dalila... Ustaj, unuče velikog Tomislava i Drži¬ 
slava! Ustaj! Sada je čas. Zaklinjen te dusima tvojih 
praotaca i srcem čitavoga naroda. Uslišaj moje 

riječi... . 

U to su se čuli koraci, koji su se približavali. Raz¬ 
govor izmedju kraljevića i Mironje morao je svršiti, 
ako nisu htjeli da se odadu. 

— Hoćeš li doći, gospodaru? — zapita Mironja 

zabrinuto. . , 

— Ne znam, — odgovori Stjepan. — Mislim, da 

još nije došao moj čas. 

— I Nenad te zove, Gospodaru! 

* 

Mračilo se. Večernja su zvona zvonila na moli¬ 
tvu. Tamno-sivi oblaci vukli se lijeno nad Venecijom, 
iz koje je još do njih dopirala buka fakma i arle- 
kina. Posao u Veneciji još nije mirovao. Klesari su 
još klesali. Bačvari su udarali u bačve, a kovači su 
kovali. Staklane su izrađivale glasovito mletačko 
staklo. U dućanima i na rialtskom tržištu bilo je iz¬ 
loženo cimeta, tamjana, ulja, oružja, dragocjenih 
haljina i tkanina, što se sve dovozilo s Istoka. 

Na obali se spremale lađe za odlazak. Spremala 
se kako je izgledalo, bura. Valovi su morski ne¬ 
mirno zapljuskivali obalu; jedan je preskakivao 
druge, a onda bi se razbijali u bijelu pjenu. Ti va¬ 
lovi nisu još bili visoki, ali je njihovo gibanje bilo 
već takovo, da su se lađe njihale. 

Burnoga mora nisu se bojali ni Mlečani ni Hrvati. 
Oni mornari od glave do pete, veselili su se zvižduku 
uzbješnjelih vjetrova. A kad se brod njihao, činilo 
im se, da ih majka njiše u kolijevci. More im je bilo 
ljuljačka mila. Pa i onda, kad su bijesni, ogromni 
valovi prepljuskavali palubu broda, i kad su jarboli 
škripali, i kad je opasnost postajala sve veća, nisu 
bili kukavice, jer je pravim kršćanima život veselje, 
a smrt dobitak u Kristu. 

Mironji, koji je znalično promatrao taj život, 
ako ga i jest poznavao, ipak ovo gibanje mora nije 
bilo povolji. On se ovaj put nije bojao za svoj 
život, već za život budućega hrvatskoga kralja. No¬ 
ćas se imao dogoditi veliki dogođaj. Noćas je nje¬ 
gova lađa imala nositi na sebi spasitelja Hrvatske i 
baš danas je to more bilo tako nemirno. Hoće li 
samo doći taj naš kraljević? — pitao je Mironja 
sam sebe, ali je ubrzo odagnao-tu misao od sebe kao 
dosadnu muhu. Pa kako da u to još i sumnjam! On 
je doduše kolebao i rekao, da možda još nije do¬ 
šao njegov čas. Ali već sama ova riječ znači, da misli 
na odlučni korak. I Mironja odluči, da se na njego¬ 
voj brodici izvrše sve pripreme. 

Uz put se ipak navrnuo u jednu talijansku oste- 
riju na Riva degli Schiavoni, na hrvatskoj obali. Tu 
je iskapio vrč crnoga vina i nije se brinuo za one 
mornare, koji su ga dozivali, da k njima sjedne. 

— Drugi put, — rekao im je — danas nemam 
vremena. 

Onda je izašao napolje bacivši prije na stol ne¬ 
koliko solda. 

Tvornice su jošte radile; tako ona, u kojoj su se 
gradile orgulje, u kojoj su se bojadisale tkanine, i 
u kojoj se izrađivala svila i najfiniji brokat te 
crveni damast, kojim su se kitile palače i dvorovi 
velikaša u Evropi. 

Kad je došao do određenog mjesta obale, zapa¬ 
zio je maleni modri čamac. Na tom čamcu bila je na 
desnoj strani usječena sjekira. Na čamcu je stajao 
čovjek s velikim brčinama. K njemu pristupi Miro¬ 
nja. Čovjek ga prepozna i pozdravi. 

— Znaš li lozinku? 

— Znam. 

— Koja je? 

— »Tomislav.« 

— »Kraljica Jelena« — odvrati Mironja. — Do¬ 
bro si upamtio. Dakle čekaj. Imaj oči kao zec, uši 

napete kao pas, i pazi. Velika te kraljevska nagrada 

CelV — Rekao sam, gosparu, ne treba meni nagrada. 
Nagrada će mi biti, da sam pripomogao onome, 
koji će spasiti moj hrvatski narod. 

— Dobro! Bog te blagoslovio. 

Mrak je bivao sve jači. Oblaci se sakupljah. 

— Bit će bure, — progunđa. v 

_ Bit će, — odvrati mornar. — Ne može h se 

ovo odgoditi? , ,. ... 

— Ne može; sad je čas, — odvrati Mironja — 

Bog će nam pomoći. 

_ Bog i blažena Djevica, — prekrsti se mornar 

dlakavom omašnom rukom. 

* 

A u duši kraljevića Stjepana bilo je također 
burno Posljednji satovi redali se nekim sve napeti¬ 
jim prizorima. A sad ovaj razgovor s Mironjom po¬ 
sve ga ie uzbudio. Je li došo željeni čas, o kojem je 
tako davno snivao, čas početka pobjedničkoga rada, 
čas osvete i pravde, kad se imao skinuti sramoto 
lanac s leđa Hrvatske, i kad je on, _ne vise talac 
dužda mletačkoga, već kao slobodni čovjek, mogao 
da stupi na posvećeno tlo svojih pradjedova, ne kao 
rob već kao osvetnik, pobjednik, kralj osloboditelj 
i obnovitelj stare slave? Zar je omlitavio. Zar je 
istina, što mu je Mironja dobacio? Zar su ga omli- 
tavile otrovne magle prokletoga otoka? Kako ve¬ 
selo, kakvom bijesnom, divljačkom radošću doče¬ 
kao bi glasove dobroga Mironje u drugo doba! A 

danas? , . . 

Uistinu pričinjalo mu se, kao da u njegovim ži¬ 
lama ne teče više ona ista krv, kao nekoć. A to 
nekoć nije davno bilo. Što se to dogodilo s njime. 
Zar ie krv postala voda? Zar su mu utrnuli osjećaji 
za dom i rod? Zar uživa u zveketu prokletih okova? 
Zar se nalazi sretan u pandžama mletačkoga lava, 
kori grize meso njegova mesa, koji pije krv nje¬ 
gove krvi, koji glođe kosti njegovih pređa, koji 

ništi blagostanje naroda njegovog, koji hoće da 
pred njim prigne šiju sav narod tamo do Cari¬ 
grada? 

I Nenad ga zove, rekao je Mironja, i Nenad, 
onaj divni sveti pustinjak, kojemu je pred odla¬ 
zak u Veneciju povjerio dušu svoju, kojemu je 
ispovjedio sve misli srca svoga. I Nenad!... Ništa 
mu nije zatajio. Bio je dječak, ali je bio hrabriji i 
jači nego sada. A on svetac, ugodnik Božji, isposnik 
Nenad, govorio mu je svečano riječi: 

— Sinko! Sjeti se krune besmrtnoga sjaja i ne 
zaboravi, da Hrvat ne smije biti rob. Kad na tvoju 
šiju stupi dužd, tad budi proklet. .. Proklet... 
proklet! 

Oh, onda se nije strašio tih riječi, a danas se 
plaši. Zašto? Zar još uvijek ne osjeća u sebi ponosa 
i želje za slobodom? Oh, da, osjeća, osjeća... 

I mrak je padao sve jače. Mrak tamni, a zvi¬ 
jezda nije bilo. Trebalo je skoro odlučiti jer su sa¬ 
tovi bježali. Doći će skoro i određeni čas njegova 
bijega. 

Na njegovom stolu stajala je pješčana ura — : 
klepsidra. Oh, kako je brzo sipala taj pijesak. 

Ali on se još nije odlučio, a napokon, što da i 
odluči? Odlučit će zadnji čas. Sa sobom ne će osim 
male torbice ništa uzeti, baš ništa. Opasat će samo 
mač Otona III., koji mu je ovaj car poklonio. Pa i 
to ne zna, bi li učinio. Bog zna, da li mu taj dar 
nosi sreću! Onaj, koji mu ga je dao, bio je tako 
nesretan, tako nesretan. 

* 

Na bjelokosnom stolcu s dušecima od crvenoga 
brokata više je ležala, nego sjedila princesa Marija. 
Pred njom je na visokom bakrenom stalku, ukra¬ 
šenom istočnim likovima luč sipala svoj plamen, 
koji je osvjetljivao čarobnim sjajem njezino lice. 

Sa sebe je već odbacila dnevno odijelo i sad su 
joj se vidjela bujna bijela ramena, a njezino lice 
bilo je ljepše no ikad. Ona je držala u ruci zlatno 

oeledalo sa drškom optočenim divnim smaragdima 
i to ogledalo pokazivalo je lice, komu se ona dra- 
žssno i zadovoljno smješila. . nrn 

Bio je za nju očiti čas užitka, kad je ovako pro- 

rnstr^ls — sebe* 

Njezina crna ropkinja miljenica bacila je u po^ 
sudu punu žeravaka mirisave trave, i iz te fino lzva- 
iane posude stao se uzvijati sivobijeli dim, koji je 
pravio dražesne kolobare i polako ispunjao tankim 
dimom i magičnim strujanjem miomirisa čitavu 
sobu, obloženu najdragocjenijim perzijskim sago- 

Princesa se Marija još uvijek zadovoljno pro¬ 
matrala u zrcalu i spuštala uvojke svoje bujne 1 

divne kose preko ramena. 

_ Ne bih li mogla biti carica Istoka, Mirjam? 

— pitala je ropkinju. 

A ova postavi kadilo na tlo i kleknu pred go¬ 
spodaricu. 

— Ne carica Istoka; ne carica Istoka, vec bo¬ 
žica Helade. A ni to ne, već madona, majka 

Božja... .. . . , 

_ To je suviše, — reče Marija, koja se na te 

riječi, što su joj izgledale blasfemijom, u strahu 
prekrsti. 

Ipak su joj godile te riječi. 

— Već sam ti rekla; ne prispodabljaj me Bogo¬ 
rodici. Pred njezinom se ikonom pale uljemce 1 
sklapaju ruke. 

_ A pred tebe pada cvijeće, i čitavi svemir 

dršće pred tobom i skrivaju se nimfe za hridine 
morske ljute, što si dražesnija od njih, ljepša od 
njih, poželjnija od njih. 

Marija je odložila svoje zlatno ogledalo i smi¬ 
ješila se svojoj ropkinji, sto je ova s veseljem pii- 
mijetila, pak je nastavila: 

— Nimfe su prave gljive prama tebi ili, što ve¬ 
lim, ne gljive, već žabe krastače, kada regećući 
kvare svojim smradom zrak kaljuža. Ali nimfe su 

inače lijepe i prelijepe. S njihovih cvjetnih usana 
širi se neki magijski čar, i tko ih vidi, čezne za nji¬ 
hovim cjelovima. A njihov pogled prodire u du¬ 
binu hridina i gdje se zaustavi, tamo se od njegova 
sjaja stvori najljepši dijamant, a tko taj dijamant 
nade, on zna, što je prava sreća i prava ljubav. 

Princesa Marija bila se nešto zamislila. Hridina 
u moru navela je njezine misli daleko, tamo gdje 
modri valovi oplakuju Mramorno more, ali kad je 
čula riječ ljubav, prenula se i upitala hitro: 

— Mirjani, a znaš li ti, što je p r a v a ljubav? ... 

Ropkinja se trznula i bez odvlake' odgovorila: 

— Kako ne! Kako ne! 

Ali onda se ugrizla zubima za usnicu i dražesno 
zahihotavši uskliknula: 

— To jest... to jest.. . Prava ljubav ... prava 
ljubav je ... 

Princeza je mahnula rukom i onda zaprijetila 
svojim obojenim dugim otmenim prstom, na kojem 
je sjajio veliki dragulj, a na kojem se sjajio i ula¬ 
šteni, obojeni nokat. 

— Ne znaš. Ne znaš, ludice moja. Prave ljubavi 
nema. Sve je to himera, tlapnja, san, sjena. Kad 
misliš, da si našla pravu ljubav, sve se raspline u 
dim. Pa da dođe Apolo s Olimpa, i on bi naše srce 
tek malo zadovoljio. A onda crpi vodu iz beskraj¬ 
nog bezdna iznova ... sve uzalud ... 

Princeza Marija izgubila je taj čas onaj blagi 
i nasmijani izraz lica, koji je imala malo prije, i 
oko usnica joj se pojavi nešto beznadno, nešto 
okrutno. 

Da je utješi, prihvati ropkinja kitu cvijeća, što 
je bila na stolu, i raskinuvši vrpcu, koja je cvijeće 
spajala, prosu ga gospodarici u krilo/ 

— Misli na ruže, dok još mirišu. Misli na zlatne 
zrake sunčane, dok još svjetlucaju na pučini mor¬ 
skoj, slušaj drobne ptičice, što pjevaju na granama 
mirta, na kojemu blistaju biseri nebeske rose... 

_ Da, a onda će doći smrt, ledena smrt, — 

hukne zlovoljno i tužno Marija. 

U taj čas stupi u sobu eunuh Jusuf i skrštenih 
ruku najavi: 

— Vani čeka hrvatski kraljević Stjepan i moh, 
da ga visoka milost pusti preda se. 

Marija se začudi tome nenadanom dolasku i 
vidjelo se, da joj nije pravo. Ipak reče, jer nije znala, 
o čem se radi: 

— Neka uđe. 

Ali kraljević Stjepan nije ni čekao na odgovor, 
već je banuo u sobu bez oklijevanja. Eunuha, koji 
je još stajao na vratima, gumo je nemilo napolje, 
a onda naložio ropkinji, da ode. Ova, koja je u ruci 
osjetila kesu dukata, poslušno ode. 

— Marijo, vidim ti na licu, da ti nije pravo, 
što sam amo došao. 

— I nije — odvrati Marija. — Ti stavljaš u ne¬ 
ugodni položaj i mene i sebe. Što više, ti nas 
stavljaš u očitu opasnost. Ti stavljaš u opasnost i 
moje dostojanstvo i moj život. Što si poludio, ne- 
sretniče? Tako se nismo pogodili, —- ustala je ogor¬ 
čeno Marija sa svoga stolca. 

— Kako to govoriš? —- pitao je drhtavim usnama 
kraljević. 

— Kako to govorim? I ti još imaš obraza da 
pitaš? Zar se tako ulazi u to doba u odaju udate 
žene? Zar se tako ulazi u odaju majke? čovječe, 
ti nemaš razuma. Ali govori brzo. Reci, što te nosi 
amo. 

Njemu se činilo, da se nešto smirila i da u nje¬ 
zinom glasu dršće ipak nešto, što ga je tako pri¬ 
vlačilo. 

I on ublaži svoj zvonki glas i tiho gotovo tepa¬ 
jući stade joj govoriti: 

— Marijo! Umiri se! Marijo, ne ljuti se! Pa evo 
ne bih ja nikada ovako ludo htio da prekoračim 
tvoj prag, da se nije dogodilo nešto neočekivano, 

S nešto važno, nešto što će odlučiti u našem životu. 




Ona se već smirila i uprla ispitljivi pogled u oči 
toga mladića, koji joj to tepa tako važne vijesti. 

— Govorila si o mržnji. 

— Da! 

— Govorila si o ljubavi. 

— Da. 

— Govorila si, da su se dvije zvijezde srele. 

— Da. 

Govori'a si, da smo u grimizu rođeni, da se 
želiš riješiti okova, da ćemo se zajedno osvetiti, 
zajedno boriti, da ćemo zajedno mrziti i ljubiti 
Nisi li? 

— Da . . . da . . . da . . . odgovarala je, kimajući 
glavom carigradska princesa, a njezine su oči stale 
plamtjeti sve vatrenijim sjajem. 

— Sviđam li ti se? — upita kraljević. 

— Pa da. Sviđaš mi se. 

— A onda čuj. Danas je došao čas osvete. 

— Kakav čas? 

— Na moru me čeka lađa. Dođi sa mnom, jer 
čas osvete je kucnuo. Poći ćemo u moju domovinu. 
Tamo ću zasjesti prijestolje kraljevstva. Moji me 
Hrvati čekaju i mi ćemo kraljevati sjajno, pobjed¬ 
nički i sretno. Riješit ćeš se ropstva mletačkoga. 
Skinut ćeš verige, koji te vežu uz neljubljenoga 
muža. Pokazat ćeš svima, da nisi ropkinja, već prava 
kraljica, koja zna što hoće, a što hoće, može. 

A ona je slušala nepomična kao mramorni kip. 
Samo je u njezinim očima sijevala vatra. 

-, A misliš, — prekinu ga ona — da će dužd 
mletački mirno gledati osramoćenje svoje kuće? 

— Ne, to ne mislim. Uistinu ne mislim. Bit će 
rat. Veliki rat na kopnu i moru. Pobijedit ću. 

A tko ti jamči, da ćeš pobijediti? U tvojoj 
će zemlji bjesniti bratski pokolj i građanski rat./. 

I ti imaš obraza, da mene vodiš iz ove blistave zbilje 
u krvavi pokolj? I ti mi imaš obraza, da mi otmeš 
iz krila moje dijete, moje ljubljeno dijete? — poviče 
ona najednom divlje i tresne po stolu, da se po¬ 


tresao i da je s njega palo ogledalo i razbilo se u 
stotinu komada. 

Iz njezinih očiju sijevao je prezir i bijes, a nje¬ 
zine su usnice podrhtavale. 

On se trgnuo i gledao je zapanjeno tu ženu. 

—i A ti si mi govorila o strastvenoj ljubavi... 
ti si mi govorila o osveti. O ženo, jesi li pri zdravoj 
pameti! Jesi li govorila ono ili nisi? Eto sad je čas, 
reci. Ljubav će naša pobijediti, ti se očito plašiš. 
Ne boj se! I dijete ćemo tvoje ugrabiti, ne boj se. 
Lađa čeka. Nemamo vremena, da čekamo. Pođi! 

— Komu ti to govoriš? — vikala je ona. — Znaš 
li, tko sam ja? Ja sam bizantska princesa, a ti bar¬ 
barsko pseto usuđuješ se njuškati nozdrvama svoje 
gubice moje zlatne papuče. Zgazit ću te, podlače, 
— vikala je, a oči su joj iskočile. 

— A ljubav, o kojoj si mi govorila? — dahtao 
je on zaprepašten. 

— Ljubav! nasmije se luđački ona. — Kakva 
ljubav! Žar ne vidiš, da sam samo glumila kome¬ 
diju, da vidim, da li su i hrvatski barbari tako glupi, 
da budu podnožje mojih nogu ... 

To je bilo odviše za kraljevića Stjepana, što je 
u taj čas doživio. 

— Tako dakle. Ti si glumila. Ti si se igrala 
s mojim srcem. I sve što mi je bilo sveto, ti si zga¬ 
zila ... Ti si glumila. Govorila si mi o velikoj lju¬ 
bavi i kako ćemo biti osvetnici; ti si glumila. A ja 
sam zaboravio na nauke Nenada svoga. Ja sam za¬ 
boravio svetu vjeru otaca svojih. Ja sam htio da 
pregazim sveti prag bračnoga života. Sve to zato, 
jer sam mislio, da me ljubiš... A ti si glumila, gujo 
otrovnice. Znaj, više. ne ćeš trovati svijet. Sad ćeš 
odglumiti svoj posljednji čin. 

Govorio je izbuljenim očima, mutnim luđačkim 
pogledom. 

— Ipak. Možda me varaš. Možda se tek ska- 
njivaš. Pitam te, ženo, posljednji put. Ideš li sa 
mnom ili ne? 

Ali ona je već velikim batom udarila po mjede¬ 
noj ploči, i prije nego li je mogao da kraljević 
Stjepan svojim macom udari u njezino tijelo, na¬ 
valili su u odaje eunusi i dvorjani i dvorjanke. 

Borio se kao lav, a bio je snažan kao lav. Ali 
podmetnuli su mu nogu, i on je pao tresnuvši pri 
tom o mramorni pjedestal jednoga kipa. Krvave 
glave i bez svijesti iznesoše ga napolje. 

I muž Marije Ivan došao je i pitao, što se do¬ 
godilo. 

A Marija reče slegnuvši ramenima: 

— Tražio je tebe. Mislio je, da si kod mene. 
Uvrijedila sam ga. Ukorila sam ga, da se u to doba 
ne dolazi mladoj ženi. Rekla sam mu, da je barbar 
i da su svi Hrvati svinje. 

— Hrvati su osjetljivi. Nisi to trebala učiniti, 
— odvrati joj muž. 

A vani je stala bjesniti bura. Grom je udarao 
za gromom. Munje su sijevale zrakom. Divlji orkan 
rušio je opeke s krovova. 

A čamac . s lozinkom: »Tomislav« uzalud je 
čekao. 

19. UZ BIJELU DUŠU..'. 

R ANA na glavi bila je teška. Vidari su tvrdili, da 
je opasnost za život prevelika, a i ako preboli, 
da bi mu duh mogao potamniti. 

Kad se ovo dogodilo, odnesoše kraljevića u nje¬ 
govu odaju i položiše na njegov krevet. Čitav dvor 
bio je uzbuđen. Sve se brinulo za život mladoga 
kraljevića. Unatoč svoje šutljivosti bio je svakomu 
m i°> jer je sa svakim bio uljudan i prijazan, dapače 
i umiljat. Sam dužd se propitkivao svaki sat o nje¬ 
govu zdravlju i čelo mu se nabralo vorama zabri¬ 
nutosti i tuge, kada nije čuo ništa dobra. Nije ga 
zabrinjavalo samo to, što je u njemu nazrijevao 
svojega zeta i svojega vazala, budućega kralja 
Hrvata, nije ga zabrinjavalo samo to, što bi morao 
svojoj kćeri ljubimici potražiti drugoga muža, već 



ga je uistinu boljelo srce za tim mladim životom, 
koji je on još kao mladicu presadio u svoju Vene¬ 
ciju, u grad svoje slave. Dužd je toga dječaka od¬ 
gajao, kao što se stabljika odgaja. On ga je dao 
u nauke. On je iz njega htio stvoriti pravednoga 
vladara i dobroga supruga svoje dobre kćeri Hi- 
cele. To je bila jedna od zlaćanih sanja njegova ži¬ 
vota. I ta sanja, sad gdje joj se skoro približavalo 
ispunjenje, ta sanja da se raspline u ništa? 

Dužd je strepio za život kraljevića Stjepana. 

A Hicela? Ona je izmolila od oca, da smije dan 
i noć sjediti uz njegov krevet. Mislila je, da će joj 
otac prigovoriti, da će joj zabraniti radi slaboga 
zdravlja, radi dvorskog ceremonijala. Ali dužd joj 
reče: 

— Kćerko, čini što ti je drago. Mislim, da ćeš 
vršiti samo bogumilu dužnost, ako ostaneš uz 
onoga, koji ti je bio namijenjen, da ti bude dru¬ 
garom u životu i smrti. Mislio sam, da ćete kod 
prvih naših običnih vijećanja biti i vi dionici sve¬ 
toga sakramenta, a sada tko zna, ne će li nam ga 
Bog uzeti. Idi, vrši svoju dužnost. 

I ona je pošla. Ona nije samo vršila voju duž¬ 
nost samaritanke. S najdubljim je drhtajem srca 
svoga prisluškivala hlapat njegova srca. Promatrala 
je kao ukočena onu njegovu, mrtvačkim bljedilom 
oblivenu glavu. Gledala je spuštene trepavice, ali 
nije vidjela one žive, velike oči. Bila bi rado gladila 
one krasne i bujne pramove plave kose. Ali njih 
više nije bilo. Liječnici su mu je odrezali, da mogu 
isprati i liječiti ranu i stavljati obloge. O kako je 
s drhtavom strepnjom stavljala marljivo hladne vo¬ 
dene obloge na-njegovu milu glavu, kako je s uža¬ 
som kod prematanja ovoja gdedala onu otvorenu, 
krvavu, grdnu ranu. Pa kad ga je uhvatila vrućica, 
užasna, smrtna vrućica, onda je drhtala i tresla se 
od strave. Uz to je molila ... molila ... molila ... 

I tako je prolazio dan i dolazila noć. I tako je 
prolazila noć i dolazio dan. . ... 

— Oh, sveta Bogorodice, spasi mi ga, spasi!. . . 
O ti, koja si gledala mrtvo tijelo sina svoga, ti naj¬ 
bolje znaš, kakve su moje boli. Moli Onoga, koji 
se za nas krvlju znojio i komu su oštri čavli prodrli 
u tijelo, da nam se smiluje. Oh, zašto se ne smi- 
luješ? Zašto?. 

I tako je prolazio dan i dolazila noć. I tako je 
prolazila noć i dolazio dan. A ona nije znala razli¬ 
kovati noći od dana niti dana od noći, jer za nju 
je pao veliki, debeli mrak i gusta magla obavila je 
sve: njezino je sunce počivalo bez znaka života. I 
onda, kad su već liječnici proglasili, da ima nade, 
te će doći k sebi i da će ozdraviti, ona je još uvijek 
bila tmurna u neprestanoj tjeskobi duše svoje. 

Ona sebi nije pravo znala da rastumači čitav 
dogođaj. Samo je bila uvjerena, da se nije zbio 
onako, kako ga je razglasila princeza Marija. Oh, 
ona je dugo naslućivala zlo, koje joj prijeti od 
Marije radi zaručnika Stjepana. Otkako je Marija 
došla u Veneciju, Stjepan je nju, Hicelu, još hladnije 
susretao. 

Sve je to u njoj pobuđivalo neki strah. 

A onda joj je u dobroj namjeri došao jednom 
dvorski luđak i šapnuo: 

— Duždevice Hicelo, moje čedo bijelo, čuvaj se 
guje, da te ne truje. 

Pa pad je htjela da pita, što to znači, dvorski 
je luđak već bio odšepesao dalje. 

Drugi put ju je susreo i rekao: 

»Po svijetu je princ koracao, 

Pred svinju je biser bacao. 

Pazi, pazi, moj bisere, 

Da te svinja ne poždere.« 

U svom djevojačkom srcu tumačila je ona sva¬ 
kojako te stihove: Ali tumačila ih kako mu drag), 
uvijek su na zlo slutili. 

Spominjala se davnih priča o zalutalim vitezo¬ 
vima, koji nisu mogli naći izlaza iz podzemnih 
hodnika, jer su ih paklene moći držale u svojoj vlasti 

tmine. Paklene utvare zatvarale su im vrata, zmije 
iz svojih rupa siktale na njih, a po njima je sklo¬ 
pila sa svodova krv, rumena krv.. Samo uzdisaji 
i žrtve čistih djevica bijele duše mogle su da spase 
takve vitezove. 

— Oh, i umrijeti htjela bih za njega, umrijeti 
i život svoj dati. Pomoćnice kršćana, spasi ga, 
spasi! 

I dan je prolazio i dolazila noć, i noć je pro¬ 
lazila i dolazio dan. 

Napokon je došao dan, i njegove su oči pro- 
gledale. I prvu je spazio pokraj sebe nju — Hicelu. 

I njegove se usne stadoše micati i vidjelo se, da je 
htio nešto progovoriti, ali nije smogao ni riječice. 
Samo suza, debela suza kanula mu je niz obraze. 

A ona se prignula, poljubila tu suzu, a onda 
pobjegla iz sobe, jer je ćutila, da mora briznuti u 
plač, koji 011 nije smio čuti. 

* 

Nije prošlo mnogo vremena i Stjepan, hrvatski 
kraljević, već je smio i sjediti u velikom naslonjaču, 
pred kojim je na malom podnožniku sjedila Hicela 
i čitala mu iz raznih legenda. No on i jest i nije 
slušao. Njegove su misli bludile isprvice nejasne, a 
onda sve jasnije po dogođajima prošlih dana. 

Jednom mu je čitala: Vita S. Mathildis (Život 
sv. Matilde), majke tara Otona Velikoga, unuke 
velikog Vidukina, udove Henrika Ptičara, koji je 
bio djed Otona III. Sinovi su joj zadali toliko tuge, 
a ona ih je nadasve volila, onom divnom majčinom 
ljubavlju, koja sve zaboravlja i sve prašta. I plačući 
čitala je Hicela onu epizodu iz Matildina života, 
gdje se prašta od svog sina Otona posljednji put 
i za čitav život. »Car je dohrlio iz Rima, da je još 
jedamput vidi. U Kolnu sabrala je svoju djecu oko 
sebe: Otona, silnoga gospodara svijeta, Bruna, .nad¬ 
biskupa, Gerbirku, kraljicu. Stari Palderik, odgo¬ 
jitelj Brune, došao je iz Utrehta, da se još jednom 

razveseli, da ih vidi sve na okupu. On ih blagoslovi 
i govoraše: 

— Raduj se, časna kraljice. Bog te je počastio 
velikom milošću. Sada vidiš svoju djecu i njihovu 
djecu sve okolo sebe. Tu se na tebi ispunila riječ 
psalmiste: Da vidiš djecu svoje djece. (Ps. 127, 6.) 

A ona je zahvalila Bogu, kako je to uvijek či¬ 
nila. Onda je blagoslovila svoju djecu, naročito 
cara, i zaželjela mu je sve dobro i preporučila im 
je, stavila im na srce — njihove dužnosti i zaštitu 
Crkve. I onda se povukla u samostan u Nordhausen, 
u svoj nada sve omiljeli samostan, koji je i osno¬ 
vala. Sedam dana ostao je car kod nje. Napokon 
gaje pozvala dužnost, da ode. Rano u jutro usta¬ 
doše i dugo^ §u govorili zajedno uz mnoge suze. 
Onda su pošli u crkvu i slušali svetu misu. Časna 
kraljica silila se, da pokaže vedro lice, i potlačivala 
je bol svoju u srcu svojem. Onda su pošli zajedno 
ispred crkvenih vrata. Tu su se zagrlili i sa svojim 
suzama porosiše obraze svoje. Kad su cjelivali jedno 
drugo, počeše svi, koji su okolo stajali, plakati. 
Kraljica je ispratila sina svojega do konja sjajnim 
veselim očima. Ah onda je pošla u crkvu natrag i 
na ono mjesto, gdje je stajao car, kad se pjevala 
misa, i prignula je koljeno svoje i poljubila je trag 
stopa sina svojega sa suzama. Grofovi, koji su 
ondje stajali počeli su jecati i pohrlili su napolje, 
da to jave caru. On skoči odmah s konja i vrati se 
glasno uzdišući u crkvu i nađe je još uvijek na 
istome mjestu, kako toči mnoge suze. Tad se baci 
na zemlju do nje i reče: 

— 1 O časna gospo. Što da učinim i kako da vam 
naplatim te suze? 

I opet začeše oboje da razgovaraju, ali govorili 
su samo malo riječi, i njihov glas izdavao je plač. 
Napokon reče časna kraljica: 

— Što koristi, da tu dalje boravimo? Kad i ne 
bismo htjeli, moramo se rastati. Dok se gledamo, 
ne smanjujemo svoju bol, već povećavamo. Idite 

dakle u miru Kristovu! Moje lice ne ćete, kako ja 
vjerujem, u ovom smrtnom mesu nikad više vidjeti. 
Nisam zaboravila ni na što. Što sam naumila, sve 
sam vjerno preporučila. 

I car ode. A kraljica je ostala i pripravljala se 
■na smrt.« 

Kad je to Hicela čitala, suze su joj rosile 
obraz, a kad je svršila, briznula je u plač. I on je 
plakao kao malo dijete. A ona mu je tepala kroz 
suze: 

— Vidiš, to je prava obiteljska sreća. Vidiš, to 
je kršćanska ljubav porodice. Vidiš, tako ljubi 
kršćanska majka svojega sina i tako ljubi duboko 
od srca sin svoju majku. Ima li što ljepše na svijetu 
od takve porodice, od takve majke i od takve djece? 
Vidiš, to je uzor moje duše. Takav bih htjela brak 
imati. Pa neka Gospodin Bog pošalje sve kušnje 
ovoga svijeta na nas, ja ću ih rado podnijeti. Neka 
gromovi grme i strijele udare u kuću našu, neka 
vatra spali hambare naše, neka se narod pobuni 
proti nama i skine krune s glava naših. Svejedno je. 
Znat ću, da sve to šalje dobri Bog na dobro naše. 
Pa da moramo prosjački. hljeba od kuće do kuće. 
mi, koji smo rođeni u zlatu i dragom kamenju, 
hvala Bogu, ja ću ostati mirna, odvažna, stalna, 
utješena i vjerna, jer znam i osjećam, da sam u 
ruci svoga svemoćnoga, predobroga i premudroga 
Gospodina i Oca Vječnosti. Samo jedno molim 
Boga, samo jedno željkujem iz najdublje dubine 
srca svoga: daj nam, Bože, porosi obiljem svetoga 
blagoslova svoga sve dane života našega u poro¬ 
dici našoj. Daj nam, Bože, onu veliku svetu ljubav 
i slogu toj porodici, kako je vladala u Svetoj Obi¬ 
telji, koju su imali Isus, Marija i Josip. Bože daj, 
da svi članovi moje porodice budu kreposni i uvje¬ 
reni katolici, i da u mojoj porodici vlada mir i 
sloga. To je, vidiš, ono najdraže, što želim u srcu 
svojem. 

Ona je to govorila s takiin neobičnim zanosom, 
s takvim nebeskim oduševljenjem, kao da govori 



u ekstazi, kao da sazivlje svom dušom svojom mi¬ 
stičke moći drueoga svijeta gledajući u otvoreno 


Stjepan se nije usudio da je prekine u toj tako 
srdačnoj molitvi. Samo joj je poljubio ruku toplim 
cjelovom. 

A ona nastavi: 

— Misliš li, da nam to ne će dragi Bog dati, 
ako ga budemo toplo i vruće molili? 

— Hoće, hoće, dijete moje, jer dobri Bog, koji 
je tebe dao meni nevoljnome grješniku, dat će tvo¬ 
joj svetoj a bijeloj duši sve, što zatražiš. 

■ A ona mu se dražesno smješkala kroz suze i 
stavila mu malu svoju, nježnu ručicu na usne, da ih 
zatvori. 

— Ne hvali me, jer ako je u mene što dobra, 
a ja to ne znam, od Boga je. 

A on j'e stade gladiti svojom rukom po njezinoj 
ruci i gledao ju je, kao da vidi neko više nadzemno 
biće pokraj sebe, i sa stidom se sjetio svoga pona¬ 
šanja kod bizantske princeze Marije. Gdje mu je 
pamet bila, kad nije znao, što je Hicela? 

Po stoti put ju je već pitao: 

— Možeš li mi oprostiti, Hicelo zlato moje? 

Po stoti put mu je ona odgovorila nježno i 
milo, kao da guče grlica:, 

—' Pa što da ti oprostim, Stjepane? 

Dužd Pietro Orseolo bio je sav izvan sebe od 
radosti, kad je saznao, da zdravlje Stjepanovo kreće 
;na bolje. 

Oh, kako mi je to drago, kako mi je to^drago! 
— vikao je pred Ivanom đakonom, koji još nikad 
■nije vidio svojega gospodara tako veseloga, pa niti 
■onda, kad se kao dužd mletački vjenčao s Jadran¬ 
skim morem. 

Kad je Stjepan prvi put ustao i mogao, naslo¬ 
njen na ramena Hicele, progledati kroz prozor 
divno more Jadransko i gledati u ono nepomućeno 
vedro, sjajno, veličanstveno sunce, onda je dužd 


mletački dao u narod bacati pregršti solda, a vino 
se iz ogromne bačve točilo zabadava za narod. 

I tako su brzo prolazili dani. Pa kad je tako tt 
zapadnom sjaju sunca stalo bljeskati i Jadransko 
more i kad su zazvonila zvona svečano naviješta- 
jući mir i blagoslov svijetu kršćanskome, onda je 
Stjepan u zanosnom osjećaju prihvatio ruke dužde- 
vice Hicele i uzdahnuo: 

— Hvala ti, Hicelo, na svemu! Ti si mi spasila 
život tijela, ali i život duše. 

Ona je čedno prignula glavu i zadrhtala. Srsi 
ju prođoše tijelom od neopisiva uzbuđenja. Osje¬ 
tila je, da se njegove usne približuju njezinu čelu. 

I njezin otac, dužd Petar Orseolo, i njezin otac. 
cjelivao ju je upravo u čelo. Ali ovaj cjelov, Stje- 
panov cjelov, oh, kako je bio drugačiji! 

20. U OKRILJU SMRTI. 

D UŽD je bio na visini svoje sreće. Veselio se a 
naponu.svoje snage svojim djelima. Mogao je 
mirno gledati u budućnost. Svoju je državu uspeo da 
vrhunca slave, a svoje sinove i kćeri sjajno opre¬ 
mio. Svoga sina Ivana pženio je bizantskom prin- 
cesom Marijom, koja je već rodila sina Basilija. 
Marija bila je nećaka cara Basilija i cara Konstan- 
tina. Sina svog Otona oženio je kćerju madžarskoga 
kralja, sina Orsa učinio je patrijarkom od Grada, 
a sin Domenik i Vital imali su uz to rodbinstvo 
doživjeti veliki sjaj. Od kćeri bila mu je Hicela naj¬ 
starija i ta je imala postati kraljicom hrvatskom. 

I tako se na duždevu dvoru u srodstvu sastao carski 
Bizant, kraljevska Madžarska, kraljevina Hrvatska 
i moćna Venecija. A princesa Marija, kći Lava Ar- 
zira, sestra Romana, sinovica obojice careva, zar 
nije u rodu i njemačkoj carici Teofani? 

»Tako sam stvorio ligu naroda, i blagoslivat će 
me pozna pokoljenja kao mironosca i Bogom bla- 
goslovenoga!« smijao se dužd u srcu svojem. 

Lovorom ovjenčan, na bjelokosnom stolcu svo¬ 
jem sjedio je dužd mletački okružen sinovima i 
kćerima svojima, a Ivan đakon citirao mu je 
psalam: 

Žena tvoja usred kuće tvoje 
Kakono rodna loza, 

Sinovi tvoji kakono mladice masline 
Okolo trpeze tvoje. 

Evo, kako će biti blagoslovljen čovjek, 

Koji se boji Gospoda. 

Blagoslovio te Gospod sa Siona, 

Da uživaš dobro Jerusalemsko 
U sve dane života svojega, 

Da vidiš sinove sinova svojih, ■ 

Mir nad Izraelom! 

Taj je psalam citirao Ivan đakon svome go¬ 
spodaru, i svi su bili razdragani, a Ivan je još dodao: 

»Ja pišem povijest naroda i vremena. Ali nisam 
se još namjerio na tako sretnoga vladara, kao što 
je moj svijetli gospodar, dužd Petar Orseolo II. 
nedostiživi. Slavom i umom nadvisio je i samoga 
cara Salamona«. 

I svi su bili veseli, a najvećma dužđevica Hicela, 
kojoj je baš danas dvorska luda ishitrila ove sti¬ 
hove: 

»Čujte, ljudi, što vam veli luda: 

Ima 1’ većeg od ovoga čuda: 

Princ je đavlu roge izderao, 

A biser je svinju požderao!« 

* 

* * 

Hicela je dobro znala, na što nišani dvorska 
luda. Znala je, da nju naziva biserom, a bizantsku 
princesom da naziva krmačom. 

Riječi: »Nemojte bacati bisera pred svinje« nisu 
se ovdje obistinile, jer je biser pobijedio. 

Stjepan je postao neopozivo njezinim. Sanje 
njezine duše ispunile su se. Hicela je bila u proljeću 

mlade svoje sreće. Ona je znala, da je pobjednica 
srca Stjepanova, i hvalila je Boga da je sve tako 
sretno svršilo. 

Stjepan je također bio sretan, samo mu je kat¬ 
kada smućivao tu sreću bol kajanja. On nije mogao 
dosta da sebe prekori u duši, kako je mogao po¬ 
činiti takav grijeh i pasti u mrežu bizantske prin- 
cese. Sve više je stao sebe uvjeravati, da je to bila 
vražja napast, koja ga je mogla povući u propast. 

Sam nije znao, kakvo li je dobro djelo po¬ 
činio, da ga je dobri Bog spasio od te propasti. 
Nije znao, bi li to pripisao zagovoru svoje blažene 
bake Jelene ili molitvi staroga pustinjaka ili zavjetu 
svoje Hicele? Samo to je znao, da je moć demona > 
zauvijek skršena, pa kad bi samo čuo ime bizantske 
princese, zgnjusalo mu se u duši. Kako je mogao 
samo i časak svoju divnu Hicelu zapostaviti prin- 
cesi , Mariji, njezinu kao ljiljan bijelu dušu onoj 
oholoj, strastvenoj, nakićenoj, Učilom namazanoj, 
lukavoj, ispraznoj, opakoj ženi? Da, takva mu je 
sada izgledala princesa Marija, i on je izbjegavao 
njezin susret, gdje je samo mogao. 

A činilo se, da ga i Marija izbjegava. Marija je 
bila zacijelo sretna, da se čitavi događaj zabašurio, 
te nije imala razloga, da ga vješa na veliko zvono. 
Volila je mudro šutjeti, da ne pozlijedi svog muža. 
Ipak, kad se morala radi dvorske etikete približiti 
Stjepanu, sjevnule bi joj oči u plamenom žaru kao 
žeravka. Upiljila bi ih u mladoga kraljevića, kao 
da hoće kazati: »Lijep si, ali si lud, mladi junače; 
da si bio lukaviji, sve bi drugačije prošlo. Tvoja 
neobuzdana, divlja, barbarska, otvorena ćud bila 
bi me upropastila... Ja sam morala tako postu¬ 
pati... A ti si to morao razumjeti!« 

Da je kraljević Stjepan shvatio taj pogled, on 
bi bez sumnje bio protrnuo. Ali njezine oči, .nje¬ 
zine žeravke, nisu više upaljivale srce Stjepanovo. 
On nije gledao u te čarne oči, koje su ga gledale 
upola samilosno, upola prezirno. 



»Još uvijek se boji mojega pogleda!« laskala je 
sama .sebi princesa. Ali on se nije bojao, nije imao 
za što. U njegovoj duši živila je velika slavodobitna 
ljubav jača od smrti, ljubav prema Hiceli. Prema 
princesi Mariji ponašao se kraljević Stjepan onako, 
kako je to zahtijevala dvorska etiketa mletačkoga 
duždevoga dvora. 

Ali bilo je časova, kad se nije usudio pogledati 
u oči niti svojoj Hiceli. Bilo je to onda, kad se u srcu 
njegovom jače razbuktalo sjećanje na one doga¬ 
đaje u odaji princese Marije. 

A Hicela kao da je slutila, što se u takvim časo¬ 
vima u njegovom srcu zbiva, gledala ga je pogle¬ 
dom uplašene srne. Vidio je jasno, kako je za¬ 
drhtala i čekala, što će reći? Koji put bi _ došla 
k njemu, posve blizu, dignula ručice do njegove 
kose. Pogladila ga po njoj i onda šapnula: 

— Zašto magla krije sunce duše tvoje, radi bure, 
koja je prošla? Pusti mrtve mrtvima! Zar ne vidiš, 
kako rosa blista na bokorima ruža srebrnim sja¬ 
jem? Zar ne vidiš, kako po blistavom moru, krijesi 
tisuću iskrica i skakuće, veselo i jogunasto, na sun¬ 
čanom sjaju, nemareći, da je još nekoliko sati prije 
mrki bijes valova udarao o klisure i hridine mor¬ 
ske? Zar ne vidiš prpošni lijet galebova, kojim lijeću 
nad morem u novoj sreći vedroga dana? Zar ne 
vidiš, kako skakuću sretni dupini iz vrbovi ja i ne 
misle na ono, što je bilo, niti na ono, što će doći, 
već misle na ono, što je danas. Bog će dati, sve će 
dobro biti. 

A kraljević Stjepan razdragan tim riječima nije 
znao ništa, šta da joj odgovori, već joj je, pun jie- 
'kog nebeskog čuvstva zahvalnosti, prihvatio ručicu 
i utisnuo na nju svoj cjelov. 

Sve više upijala mu duša zrake njezine bijele 
duše u sebe i sve više je osjećao, da uz nju mora 
postati bolji, plemenitiji, krjeposniji, ali i hrabriji 
u borbi za ideale, za koje je drhtao. 

* 

* * 




Crveno svijetlo javljalo se na obzorju u daljini 
mora. Kao da gori daleki grad, prštili su plamenovi 
u tisuću krijesnica i iskara, kao da se savija go¬ 
lemo gvožđe ispod udarca nebeskog kovača, koji 
strašnim zamahom kuje pobjednički mač, osvetni¬ 
čki mač svemira. Crveno svijetlo na zapadu sunca 
svojim grimiznim sjajem, tako je oblijevalo čitavi 
kraj, kao da hoće nagovijestiti nekakvu krvavu bu¬ 
dućnost čitavome svijetu. 

Tako su bar tumačili stari Mlečani svojim sino¬ 
vima i kćerima. Nije doduše pokazala svoje svijetlo 
repatica zvijezda, da svojim dugačkim repom stra¬ 
ši ljudstvo, ali taj čudni grimiz nebeskog svoda 
ulijevao je jednako strah i trepet u kosti Mlečana. 

Kad su Stjepan i Hicela stajali na prozoru krasne 
odaje u duždevu dvoru i promatrali taj čudesni pri¬ 
zor, bili su iznenađeni i ona reče: 

— To ne sluti na dobro. 

A Stjepan odvrati: 

— Vi žene uvijek tumačite svaku stvar zlo. A«, 
moja je misao smiono prodrijeti i kroz pakao do 
neba. Jao onome, koji se boji, jer je krivac svoje 1 
sudbine. Prelomio je štap nad glavom svojom i vri¬ 
jedan je, da mu parcov izjede srce. Možda ono 
crveno nebo znači krv i more krvi. Ali ja vjerujem, 
ja se nadam, da će ta krv proteći za 'slobodu moje 
otadžbine, ja vjerujem, da će proteći za pobjedu 
istine i pravde. Ono, što ti gledaš kao grimiz i crve¬ 
nilo krvi, ja gledam, kao grimiz kraljevskog plašta, 
kojim ću zaogrnuti sebe, tebe i čitavi svoj divni 
hrvatski narod... - , 

* * 

Pala je zvijezda s visoka. Pala je s nebišta du¬ 
boko u more. Hicela, naslonjena na rame svog kra¬ 
ljevića, rekla je tiho: 

— Bojim se. 

— Zašto se bojiš? Nisam vičan iz ustiju svoje 
Hicele čuti riječ: »Bojim se!« Kako se može kći 

Petra Orseola bojati? Kako se može buduća kraljica 
Hrvata bojati? Junačka, divna, neustrašiva žena! 

— Ne bojim se bandita. Ne bojim se razbojnika. 
Ne bojim se ljudi. Ne bojim se krvnika. Ne bojim se 
niti divljih zvijeri. Ali što smo mi ljudi pred onim 
nepoznatim, neponjatnim, gdje ne govore ljudi, niti 
misle ljudi, već nepojmljivi, zagonetni, otajstveni, 
čudesni bilo dobri bilo stravični dusi, koji u kotao 
svjetskog života miješaju ogromnom, golemom žli¬ 
com ono, što nam uzbuđuje misli danje i noćne 
sanje? Ne bojim se onoga, što vidim, što osjećam, 
što pipam, što slušam svojim ušima, što gledam 
svojim očima. Ti znadeš i sam, da nisam kukavica. 
Ali tko vjeruje, da postoji svijet tajanstvenih du¬ 
hova i onih sablasnih dvorova, u kojima borave 
duše umrlih bića, on ne može, a da ne strepi pred 
ponorima budućnosti. Što će biti sutra, što će biti 
za dva tri dana, za dvije, tri godine, za dva tri sto¬ 
ljeća? Rađaju se novi ljudi, nova pokoljenja, nova 
kraljevstva. Ali hoće li biti bolje? Rađaju se djeca, 
ali hoće li biti djeca Božja? Vidiš li, to me straši. 
Htjela bih svijet samih junaka, vitezova, svetaca i 
heroja. A vidim, pala je zvijezda s visoka. Pala je 
s nebišta duboko u more. Nije li to naša zvijezda? 

A Stjepan je poljubi u čelo i reče: 

— Tko zna? Pala je zvijezda. Možda je to zvi¬ 
jezda Venecije. Možda je to zvijezda Orseola. Ja 
sam uvjeren, da nije pala zvijezda Hrvata, zvijezda 
moja. 

— Kako to znaš? 

A on reče: 

— Znam, jer moja je zvijezda uz mene. Moja je 
zvijezda ovdje. Moja si zvijezda ti. 

Hicela je ušuti'la časak, a onda mu se je nasmi¬ 
ješila, gledajući u nj zatravljeno, kroz suze blaženo 
i rekla: 

— Bogu hvala! 

* 

* * 

— Kako su ludi vaši mletački običaji! 

— Zašto? 

— Jer se samo jednom u godini krste djeca i 
jer se samo jedan dan u godini vjenčavaju mladi 
parovi. 

— Zašto? — pitala je Hicela. 

— Zato, jer djeca mogu u to vrijeme i bez krsta 
umrijeti, a mladi parovi mogu poginuti od ljubavi, 

— nasmiješi se sladogorko kraljević Stjepan. 

— Čudno zboriš, — odvrati mu plaho sklopivši 
vjeđe Hicela. 

— Zašto čudno? Istinu zborim. Zar nije glupo, 
da se sve svadbe slave u Veneciji zadnjega siječ¬ 
nja i da se to baš mora događati pred sabranim pu¬ 
kom u biskupskoj crkvi? Znam i sam, da je lijepo 
viđati vjerenice u bijelim odijelima, razriješene 
kose, promiješane zlatnim nitima, kad dolaze u sjaj¬ 
noj procesiji, noseći svaka svoju, kutijicu, a u njoj 
miraz. Ne mogu osporavati, da je to krasna parada. 

Pa ipak se ljutim na to, — doda Stjepan. 

A Hicela je podigla glavu, pogledala ga upitnim 
pogledom: i 

— Zašto? 

•— Ta ludice mala. Pa zato, jer je još daleko do 
siječnja, a ja dršćem za tim, da te što prije pove¬ 
deni kao srce srca svoga, kao ženu svoju u dom 
svoj. Što možeš učiniti danas, zašto da odgađaš na 
sutra? ... 

* 

* * .. . 

Gavranovi su kružili zrakom. Kao ugljen crni - 
gavranovi. 

I Hicelu opet spopade strah. 

— Kao da se vesele strvini! — reče. 

— Tako mora biti, — odvrati kraljević Stjepan. 

-— Nema spasa bez krvi. 

— To misliš na Hrvatsku? — pitala je Hicela. 

— Uvijek mislim na nju, — odvratio je kralje¬ 
vić Stjepan. 

— A zašto misliš? 

— Jer se nalazi u grabežljivim pandžama ... 

* 

Kadgod je došao iz Hrvatske koji brod u Vene¬ 
ciju, uvijek je Stjepan dobio koju vijest. 

Sad ju je donio koji obični mornar, a sad opet 
koji benediktinac iz hrvatskih samostana. 

Hrvatski kralj Krešimir Suronja, njegov otac, 
još je uvijek sretno vladao s bratom svojim Gojsla- 
vom u zajednici. Sve više se osjećao jakim u 
svojoj državi, naročito otkako je umro njegov su¬ 
parnik i brat Svetoslav, raskralj hrvatski. 

Od časa te smrti, koja ga je inače potresla, jer 
je ljubio svoga brata, smatrao se Krešimir posve 
sigurnim na prijestolju. Sad više nije trebao niti 
Petra Orseola za prijatelja. 

U prvo je vrijeme podržavao dobre odnose i 
dalje. A pazio je, da ne pozlijedi niti cara bizant¬ 
skog Vasilija II., koji je uspješno ratovao s bugar¬ 
skim carom Samuilom otevši mu Veliki Preslov i 
Pliskov, Beron i Voden Vidin i čitavu podunavsku 
Bugarsku, Skoplje pa i Drač. Bilo je dakle mudro 
od Krešimira Suronje, da je podržavao dobre 
odnose sa susjednim vlastima. Ipak ga je peklo, što 
se Hrvatska nalazi u pandžama mletačkoga lava, i 
čekao je čas velikih pobjeda. 

No naslućivao je, da to ne će moći da on sam 
izvrši, te je s najvećim čeznućem očekivao povra¬ 
tak svog sina, kraljevića Stjepana. Ali znao je, da i 
to ne će biti tako skoro. 

— Sinko, — dojavljivao je po porucima sinu, — 
tvoj otac misli na tebe. Tvoj otac učvršćuje tvoj 
prijesto. Budi spreman, da izvršiš velika djela. Budi 
sretniji, bolji, veći od mene! 

* 

* * 

A onda se dogodilo nešto, što je nenadano po¬ 
mutilo sreću velikoga dužda. Te je godine zadesila 

Veneciju velika nesreća, i mnogi su nagoviještali, 
da je to ipak u savezu s prorokovanih tisuću go¬ 
dina, koje ako i nisu urodile svjetskom katastro¬ 
fom, ipak su rodile mnogim golemim nesrećama. 

U Veneciji se naime pojavila kuga. I užasan strah 
obilazio je gradom. Isprvice zvonila su mrtvačka 
zvona i zvala građane, da mole za pokojnika, ali 
kasnije je to moralo prestati, jer bi ta zvona mo¬ 
rala neprestano zvoniti, ta mrtvaci se redali jedan 
za drugim. Zvonarima bi klonule ruke od tolike 
zvonjave. 

Crno zakrabuljeni grobari išli bi od kuće do 
kuće i tražili, ima li ljudskih leševa, da ih poberu i 
što prije udalje iz grada. Govorili su, da su kugu 
unesli iz neke grčke varoši trgovci sa lubenicama 
i zato nisu dopuštali grčkim brodovima, da uđu u 
luku. Uostalom nisu se brodovi baš ni trgali, da 
dođu u Veneciju, koja je sada bila izbjegivana radi 
kuge. Bilo je straha, da će, ako kuga potraje, ne¬ 
stati živežnih namirnica. Ali, hvala svijetlom duždu, 
što je bio tako oprezan, te je nakrcao toga blaga i 
sve puno i krcato u gradskim zgradama. 

U gradu se palila smola, i tim su mislili otjerati 
kugu. Kad je tko obolio, bio je u opasnosti, da ga 
živa sahrane. ’S dugim štapovima podavali bi im 
hrane i pila, a svi su žvakali češnjak, jer da je to 
opći lijek proti svima bolestima, proti vješticama i 
proti, Bože nas oslobodi, crnoj kugi. 

Upriličili su i procesiju sa slikom sv. Marka i 
slikom sv. Bogorodice i molili, kako već u tim zgo¬ 
dama biva: »Miserere . . . misere . . .« Ljudi postali 
pobožni i klečali u crkvama. Klečali u kućama i 
svuda se na licima zrcalila velika bol i još veća bo¬ 
jazan. A tako i u dvoru duždevu. Nitko nije bio više 
siguran za svoj život. A onaj veseli, vedri ponosni 
dužd pognuo je k zemlji glavu i nešto gunđao kroz 
zube. Čini se, da je i on molio žarko, od srca mo¬ 
lio. On, Salamon svojega doba. Oh, kako se bojao! 

A njegov strah nije bio bez temelja. Već treći dan, 


izakako se pojavila kuga, javiše mu groznu vijest, 
da je obolio njegov sin Ivan, njegova snaha bizant¬ 
ska princesa Marija i njihov mali sinčić Vasilije. 
Najstrašnije kod čitave stvari je to, da se nitko nije 
smio približiti tim bijednim bolesnicima. Istina, Hi- 
cela, duždevica, kako je bila sva milostiva, zatražila 
je . od oca dozvolu, da bude ona samaritanka: da 
bude njegovateljica okuženih. Ali dobila je oštri 
ukor od svoga ražalošćenog oca, dužda mletačkoga, 
koji joj reče: 

— Zar nije dosta nesreće? 

A kraljević Stjepan, kad je čuo o njezinoj na¬ 
kani, prihvati joj ruku i reče: 

— Hicelo? Bi li ti to mogla meni učiniti? 

— Ne tebi, Stjepane, nego za tebe Bogu. 

Ali ona se morala pokoriti. Čuli su, kako Ivan, 
nasljednik prijestolja, mirno podnosi svoju sud¬ 
binu, ali Marija da bjesni i da proklinje svoju sud¬ 
binu, koja ju je donijela u kramarski, smradni, 
ogavni kraj, u tu odurnu prokletu žabariju, u Vene¬ 
ciju. Rekoše, da je obećala Majci Božjoj na gori 
Atosu pokloniti svoj najdragocjeniji i najdivniji di- 
jadem, ako joj ishodi, da ozdravi, da se makne 
iz tog paklenoga gnijezda i vrati do Mramornoga 
mora sa svojim djetetom, malim Vasilijem. Bogo¬ 
rodica joj je uslišala molitvu i ishodila joj, da se 
maknula iz paklenog gnijezda Venecije, ali na Mra¬ 
morno more više nije išla, već je kroz vrata smrti 
ušla u Vječnost. 

Sve je to morao čuti i proživjeti Petar Orseolo. 
Doživio je i smrt svoga nasljednika Ivana i unuka 
maloga Vasilija. I duboka bol prekri njegovo čelo. 
Neizbrisive vore utisnuše pečat njezin, 1 nikad više 
nije ta bol prestala. On se zatvorio u svoje odaje, 
da .ga nitko ne čuje. Ali ipak su prestrašeni dvo¬ 
rani čuli, kao da se netko smije užasnim, luđačkim 
grohotom, a onda da tuli, kao u gori divlja, ranjena 
zvijer. 


I onda, kad su već davno pokopani mrtvaci, i 
onda, kad su ponovno začele lasti i slasti kraljice 
mora Venecije, dužd je stajao mrk i turoban, kao 
Nioba, koja je izgubila sinove svoje. Dužd je do¬ 
duše uzeo drugoga svog sina Otona za suvladara, 
ali svako veselje za stvari ovoga svijeta izgubilo se 
u njemu. Ljudi, koji su ga prije vidjeli, sada ga više 
ne bi poznali, kako se promijenio. Uvukao se 
sam u sebe i u najtajnije odaje svojega dvora, a ve¬ 
ćinom je i sam ručao. Već je mnogo bilo, ako je 
s njime smio da ruča Ivan đakon, kojemu se nekako 
nije više račilo da dalje piše povijest kuće Orseola. 

I dvorski luđak nije smio više pred dužda, koji 
više nije slušao niti pjevanje slavljenih pjevača, niti 
glazbu, koju je prije nadasve volio. Nitko od dru¬ 
žine nije se usudio pred njim progovoriti. I hrtovi 
su ga izbjegavali. 

Duždev dvor naličan je više kakvoj velikoj grob¬ 
nici, nego li sijelu i prijestolnici moćnoga vladara. 
I Božić prošao je tužno. A dužd je vrlo u ovim mje¬ 
secima omršavio. Kosti njegovih obraza izbočile se, 
a oči mu upadoše u šupljine, a izraz lica postao mu 
tvrd i ukočen, kao mramor. 

21. SVRŠETAK. 

JEDNOGA je dana ipak izašao napolje nešto ve- 
} driji i potražio svoju kćer Hicelu. Našao je u raz¬ 
govoru sa kraljevićem Stjepanom i zapazivši ih 
reče: 

— Dobro da sam vas našao! I baš mi je drago, 
da ste zajedno. Približava se za Veneciju svečani 
dan pira, kad će po drevnom običaju mletačkom 
zadnjega siječnja u biskupskoj crkvi u Olivolu biti 
vjenčani mladi parovi. Nema nikakve zapreke, da 
se ne obavi i vaše vjenčanje, dragi moj Stjepane i 
ti moja Hicelo. 

I tako je i bilo. Posljednji dan siječnja bila je 
sva Venecija na nogama. Užurbalo se staro i mlado 
na taj dan, na koji je nekoć, kako predaja priča. 


preneseno tijelo sv. Marka u Veneciju. I najstariji 
ljudi nisu pamtili, kad je nastao starodrevni običaj, 
da su se u Veneciji svi ženidbeni obredi obavljali u 
isti dan i to samo u jedan dan u godini. 

Nije bilo kuće na taj dan u duždevome gradu, u 
kojoj ne bi barem netko imao nekoga svoga, koji 
je u crkvi biskupskoj u Olivolu pred velikim žrtve¬ 
nikom spojio savez svojega srca sa drugim srcem. 

I onako veseli grad oživio je novim veseljem. 
Odasvud čula se svirka mandolina, gusala, truba i 
bubnjeva. Brodice su plivale morem iskićene girlan- 
dama šarenoga cvijeća i zelenoga granja. 

Golubovi lijetali su još nekako veselije iznad 
hrama sv. Marka, jer su danas dobili i preobilno 
hrane. 

I oni, koji su još kukali žalosnu sudbinu, koja ih 
je stigla za nesretne i velike kuge i koji su se sa¬ 
krivali u svoje kuće kao pustinjaci, izmiljeli su da¬ 
nas napolje i obukli svečano ruho, jer nisu smjeli 
da kvare dan onima, koje su ljubili ’ i za koje su 
skrbili. 

Kao da su i isti isposnici i pokornici, koji su u 
teškim pokorama ispaštali tijelo svoje, ovaj dan 
odabrali, da svome magarcu — tijelu — ponešto 
olakšaju teret. Derani su nosili u mijehovima vino u 
sobe, gdje je bio priređen stol za mladence i nji¬ 
hove goste. Djevojčice kitile su grede i tramove 
travom i zelenilom pa i šarenim rupčićima, da po- 
dadu i mračnim izbama radosni i svečani izgled. 
Majke iz starih i ogromnih škrinja vadile su naj¬ 
dragocjenije ruho, jer danas je trebalo pokazati, 
čija je kuća masna. 

Nijemi zidovi palača, koji su omrkli u svojoj 
starini, kao da su postali nekako bjeliji i svjetliji i 
kaQ da s veseljem gledaju u talasanje velike vode 
ispod sebe. Kao da su se prenule iz nekog teškog 
sumornog sna, pak se sada vesele novome danu. 

Sve je mrtvo oživjelo u Veneciji, a sve živo kao 
da je postalo još i življe. U tisuću trepetljivih, vra- 

golastih sunčanih zraka disalo je more, a nebom je 
šetalo sunce neobičnim sjajem, kao da smišlja, kako 
će čestitati mladencima. 

S neba se sasvim jasno čulo, kako pjevaju anđeli 
divnu himnu radosti: »Slava Bogu na visini, a 
mir ljudima dobre volje na zemlji.« Bar je to sve 
danas vidio kraljević hrvatski, koji se pokorio želji 
svoga tasta, pak se podvrgao običaju stare Vene¬ 
cije te se i on vjenčao posljednjega siječnja. 

Bio je zadovoljan, kad je stupao u povorci du¬ 
goj i otmenoj k biskupskoj crkvi. U sjajnom pro¬ 
vodu najodličnijih patricija i velikaša, ali i građana 
i pučana, spazio je i svoje Hrvate sa rive od Hrva- 
tov: i oni su taj dan veselo dočekali. Od hrvatskoga 
dvora došlo je također sa bogatim darovima za ne¬ 
vjestu poslanstvo. U crkvi u Olivolu sakupile se, u 
bijelo odjevene, dragim kamenjem nakićene nevje¬ 
ste svaka sa kutijom u ruci, u kojoj je držala svoj 
miraz. 

Na čelu djevojačke povorke koracala je Hicela, 
duždeva kćerka. I orgulje su zaigrale u crkvi i sve¬ 
čani akordi svetoga himna ganuli su do suza staro 
i mlado. 

Đakon Ivan opazio je, da je i njegovome go¬ 
spodaru duždu, uz kojega je za cijeloga obreda sta¬ 
jao, zadrhtnuo brk kao na smiješak, kad je uz kra¬ 
ljevića Stjepana poklekla njegova kćerka Hicela i 
položila s njime prisegu vječite vjernosti. 

Hicela je jasno i glasno izgovarala svečane ri¬ 
ječi, a da nije pri tome drhtnuo njezin glas. A kra¬ 
ljević Stjepan sjajio je od sreće. Pa kad je izašao 
iz crkve i mogao da s njom prozbori na samu, reče 
joj privinuvši je na svoja prsa: 

— Hicelo! Danas je presretan dan moga života. 

A ona ne reče niti riječi, ali ga je zato pogle¬ 
dala pogledom nebeske sreće. 

— Hicelo, ženo moja, nisam se oženio samo zato, 
da budeš mojom ženom već i kraljicom Hrvata. 

A ona veselo pridignu svoju glavu k njemu i 
zagleda se u njegove velike i sjajne oči: 

— Znam, Stjepane moj. Ti hoćeš, da budem i 
majka kraljevstva hrvatskoga i majka sirota i za¬ 
štitnica udovica. Znam. Hoću, hoću, dragi moj, ta 
to je moj zavjet. 

A on ju pogleda milo divnim pogledom: 

— I još nešto .. . 

A kad ga je ona pogledala upitnim, nevino-dje¬ 
vičanskim pogledom, ogrli ju on živo i poljubivši 
je u usta vatrenim, dugim cjelovom, izlanu: 

— I majka velikoga kralja. 

0 PISCU OVE KNJIGE 


Kada je godine 1925. pri¬ 
godom tisuće godišnjice hr¬ 
vatskoga kraljevstva izašao 
roman »Hrvatske slave sjaj« 
od dra Velimira Deželića st., 
roman, u kojem je onako kra¬ 
sno uzveličao prvoga hrvat¬ 
skoga kralja Tomislava, na¬ 
pisao sam o ovom najvećem 
hrvatskom katoličkom piscu, 
da se nije mogao među svim 
hrvatskim piscima romana 
naći bolji, koji bi nam doba 
hrvatskoga kraljevstva i smi¬ 
sao tadanjih događaja znao 
prikazati krasnije i zornije, 
nego što nam je to učinio dr 
Deželić st. u svojim povije¬ 
snim romanima »U buri i oluji« (napisan god. 1902.), 
r y 1 k r a 1 j« (napisan g'od. 1903.) i »H rvatske slave 
s i a j« (napisan god. 1924.). To potvrđuje evo i ovaj najno¬ 
viji njegov roman »U pandžama lava« (napisan god. 
1928.), u kojem nam prikazuje doba prije drugoga najslav¬ 
nijega hrvatskoga kralja Petra Krešimira Velikoga. U ovom 
nam romanu prikazuje mladost oca tog velikoga kralja. 

Dr Velimir Deželić st. napisao je dosad devet romana 
iz hrvatske povijesti, a deseti piše sada, dok se ova knjiga 
tiska. Osim onih, koje su već spomenuti, od njega su još i 
ovi romani: »Car Dioklecijan« (napisan god. 1906.), 
»U službi, kalifa« (napisan god. 1907.), »H a d ž i b o v a 
kob« (napisan god. 1908.), »Mandaljena pobjed¬ 
nica« (napisan god. 1926.) i »Prokleti grad« (napisan 
god. 1929.), a sada dovršuje roman »M ajka velikoga 
kralja«. Osim romana spjevao je i mnogo prekrasnih 
pjesama i napisao mnogo članaka iz povijesti i književnosti. 
Napisao je i knjigu »Ka rdinal Haulik« o prvom zagre¬ 
bačkom nadbiskupu i osnivaču Jeronimskoga Književnoga 
Društva (izdana god. 1929.). 

Dr Velimir Deželić st. rodio se god. 1864. u Zagrebu. 
Otac njegov Đuro Deželić bio je također pisac, a i sin nje¬ 
gov dr.~ Velimir Deželić mlađi napisao je već nekoliko vrlo 
dobrih romana. To je dakle odlična hrvatska porodica, koja 
na polju književnosti ore duboke brazde već u trećem ko¬ 
ljenu. I izorat će ih s Božjom pomoću još mnogo na radost 
hrvatskih čitatelja. Dr J. A. 

KNJIŽNICA DOBRIH ROMANA 


JE DIO JERONIMSKOGA KNJIŽEV. DRUŠTVA 
IZDAJE NAJBOLJE I NAJLJEPŠE 
ROMANE, SVAKI MJESEC PO JEDNU KNJIGU 


Prvo kolo: 

1. Deželić st.: Mandaljena pobjednica.Din 15'— 

2. M. D e 11 y: Bijela mačka .. . . . „ 15'— 

3- Pregelj: Božji Međaši ., 15— 

4- Barclay: Kroz vrtna vratašca ...... ,, 13'— 

Drugo kolo: 

5.-7. Sienkiewicz: Quo vadiš? Najljepši katolički 

roman cijeloga svijeta ima 528 str. Din 45—' 
8. Zeyer: Tajna lijepe Cvijete.„ 15 — 


Šesto kolo 


Din 15— 


21. Stevenson: Zlatni otok 


22. jurkić: Čipke, sa slikama od Oabriela Jurkića „ 15— 


23. Remizov: Na modrom polju . 

24. Col oma: Tajna zelene ptice 



^ Sedmo kolo: 

25. Reynaud:-' Lurdsko čudo, sa slikama .... Din 15-— 

26. Deželić st.: U pandžama lava, slike od G. Jurkića ,, 15— 

27. -8. L’Ermite: Kalfa fam ubila svoje dijete, sa sli¬ 

kama, 1<& Z70 strana .. 30— 

Osmo kolo: 

29.-32. Sienkiewicz: Križari, sa slikama od Grab- 

skoga, ima 800 strana .... Din 60‘— 


Potpuni popis sviju izašlih romana šalje se svakom besplatno 
Tko naruči 4 knjige (jedno kolo), plaća za svaku knjigu 

samo 10 Din 

Poštarina se plaća posebno. Uvez u platnu po knjizi Din 10'— 
NARUDŽBE PRIMA 


KNJIŽNICA DOBRIH ROMANA 


ZAGREB, TRG KRALJA TOMISLAVA BR. 20. 


















